അശ്ലീലം പറഞ്ഞതിനല്ല സംവിധായകൻ ലാൽ ജൂനിയറിന് എതിരെ പരാതി നൽകിയതെന്ന് നടി മേഘ്ന നായർ . ഒരു രംഗത്ത് അനുവാദമില്ലാതെ തന്റെ ബോഡി ഡബിൾ ( ഡ്യൂപ്പ് ) ഉപയോഗിച്ചതിനാണ് പരാതി നൽകിയതെന്ന് മേഘ്നാ നായർ പറഞ്ഞതായി കൊച്ചി പോസ്റ്റ് റിപ്പോർട്ട് ചെയ്യുന്നു . സ്ത്രീകളെ അപമാനിക്കുന്നതിന് ഞാൻ എതിരാണ് . എന്റേതെന്ന് തോന്നിപ്പിക്കുന്ന വിധത്തിൽ പിൻഭാഗവും വയറും പ്രദർശിപ്പിക്കുന്ന രംഗങ്ങളോടായിരുന്നു തനിക്ക് എതിർപ്പ് . അങ്ങനെ അഭിനയിക്കാൻ തയ്യാറല്ലെന്ന് വ്യക്തമാക്കിയതാണ് . തുടർന്ന് സെറ്റിൽ നിന്ന് പോകാനും പിന്നീട് ചിത്രീകരിക്കാനുള്ള മറ്റൊരു രംഗത്തിനായി വിളിക്കാമെന്നുമാണ് പറഞ്ഞത് . എന്നാൽ പിന്നീട് അവർ വിളിച്ചിട്ടില്ല . താൻ എതിർപ്പ് പ്രകടിപ്പിച്ച രംഗം ഉണ്ടെന്ന് സിനിമ പുറത്തിറങ്ങിയപ്പോഴാണ് മനസ്സിലായത് . അവർ എന്റെ ബോഡി ഡബിൾ ഉപയോഗിക്കുകയായിരുന്നു - - മേഘന നായർ വ്യക്തമാക്കിയതായി കൊച്ചി പോസ്റ്റ് റിപ്പോർട്ട് ചെയ്യുന്നു . നനഞ്ഞയിടം കുഴിക്കുക എന്നതാണ് ഇപ്പോൾ നടക്കുന്നത് എന്നായിരുന്നു വാർത്തയോട് സംവിധായകൻ ലാലിന്റെ പ്രതികരണം . ആദ്യമായി സിനിമയിൽ അഭിനയിക്കാൻ എത്തിയതായിരുന്നു നടി . കൊച്ചിയിലെ റംമദയിലായിരുന്നു ഷൂട്ടിംഗ് . അവർക്ക് 50000 രൂപ നൽകാം എന്ന് സമ്മതിച്ചിരുന്നു . എന്നാൽ താൻ ഒട്ടും കംഫേർട്ട് അല്ലെന്ന് പറഞ്ഞ് നടി അഭിനയിക്കാൻ വിസമ്മതിച്ചു . ഇതോടെ ഈ നടിയുടെ ഭാഗം ഒഴിവാക്കുകയായിരുന്നു പണവും നൽകിയില്ല . അവരുടെ പ്രകടനം മോശമാണെന്ന് ജീൻ പറഞ്ഞിരുന്നതായും ലാൽ പറഞ്ഞു . നടിയോട് അശ്ലീലമായി സംസാരിച്ചു എന്ന പരാതിയിൽ നടനും സംവിധായകനുമായ ലാലിൻറെ മകനും സംവിധായകനുമായ ലാൽ ജൂനിയറിനും , നടൻ ശ്രീനാഥ് ഭാസിക്കെതിരെയും കേസെടുത്തു എന്നായിരുന്നു വാർത്ത പുറത്തുവനനത് . ഇവരെ കൂടാതെ അനുരൂപ് , അനിരുദ്ധ് എന്നിവർക്കെതിരെയും കേസെടുത്തിട്ടുണ്ട് . 2016 നവംബർ 16 - ന് ഹണിബീ ടു എന്ന ചിത്രത്തിൻറെ ഷൂട്ടിംഗിനിടെ യുവനടിയോട് ലൈംഗികച്ചുവയോടെ സംസാരിച്ചുവെന്നാണ് പരാതി . എന്നാൽ ശ്രീനാഥ് ഭാസിക്കെതിരെ താൻ പരാതി നൽകിയില്ലെന്നും ശ്രീനാഥ് ഭാസിയാണ് തന്നെ സിനിമയിൽ കൊണ്ടുവന്നത് എന്നുമായിരുന്നു മേഘ്ന നായർ പറയുന്നത് .


ഇന്ത്യയിൽ ഇന്നേവരെ ഇറങ്ങിയതിൽവെച്ച് ഏറ്റവും വിലക്കുറവിൽ നൽകുന്ന സ്മാർട്ഫോൺ എന്ന വിശേഷണവുമായി എത്തിയ റിങ്ങിംഗ് ബെൽസ് ഫ്രീഡം 251 ഫോണിന് പിന്നാലെ വിലക്കുറവ് വാഗ്ദാനം ചെയ്ത് മറ്റൊരു കമ്പനിയും . 888 രൂപയ്ക്കാണ് ഡൊക്കോസ് എക്സ്1 എന്ന പേരിട്ട കമ്പനി ( Docoss X1 ) സ്മാർട് ഫോൺ വാഗ്ദാനം ചെയ്യുന്നത് . ഫോണിൽ കമ്പനി വാഗ്ദാനം ചെയ്യുന്നത് ഇവയൊക്കെയാണ് . 1 . 2GHz dual - core Cortex A7 processor , 1GB of RAM , a 2MP primary camera ( with a 0.3MP front camera , ) dual SIM ( GSM + WCDMA ) , 4GB of storage ( with a microSD card that can expand this by 32GB ) and a 1,300mAH ' long lasting ' battery . The phone runs the two - generation - old Android 4.4 KitKat version . സംഭവം ഇങ്ങനെയൊക്കെയാണെങ്കിലും കമ്പനിയുടെ കാര്യത്തിൽ ദുരൂഹതയുണ്ടെന്നാണ് വാർത്ത റിപ്പോർട്ട് ചെയ്ത ദേശീയ മാധ്യമം ചൂണ്ടിക്കാണിക്കുന്നത് . ബുധനാഴ്ചയാണ് www . docoss . co എന്ന പേരിൽ വെബ്സൈറ്റ് പ്രത്യക്ഷപ്പെട്ടിരിക്കുന്നത് . രാജസ്ഥാനിലെ ജയ്പൂർ ആസ്ഥാനമാക്കി പ്രവർത്തിക്കുന്ന കമ്പനിയാണെന്ന് സൈറ്റിൽ വ്യക്തമാക്കുന്നു . എന്നാൽ , പുതിയ ഫോണിനായി രജിസ്റ്റർ ചെയ്യാനുള്ള ലിങ്കിൽ ക്ലിക്ക് ചെയ്താൽ ഇറർ മെസേജ് ലഭിക്കുന്നതിനാൽ ബുക്കിങ് നടക്കുന്നില്ല . ഏതെങ്കിലും വെബ്സൈറ്റ് ആളെക്കൂട്ടാനായി നടത്തിയ തട്ടിപ്പ് പരിപാടിയാണോ ഇതെന്ന് വരും ദിവസങ്ങളിൽ കണ്ടറിയാം . ഫിബ്രുവരിയിൽ ഏറെ വിവാദമായ ഫ്രീഡം 251 ഫോണിനായി ആയിരക്കണക്കിന് ആളുകൾ രജിസ്റ്റർ ചെയ്തിട്ടുണ്ടെങ്കിലും ആർക്കും ലഭിച്ചതായി അറിവില്ല .


നാലു മത്സര പരമ്പരയിൽ ഒറ്റ ഓസീസ് ബാറ്റ്സ്മാൻ പോലും സെഞ്ചുറി നേടിയില്ലെന്നതാണ് അതിൽ പ്രധാനം . 1882ന് ശേഷം ഇതാദ്യമായാണ് സ്വന്തം നാട്ടിൽ നടക്കുന്ന ഒരു ടെസ്റ്റ് പരമ്പരയിൽ ഓസ്ട്രേലിയൻ ബാറ്റ്സ്മാൻമാർ ആരും സെഞ്ചുറി നേടാതിരിക്കുന്നത് . 79 റൺസായിരുന്നു ഈ പരമ്പരയിൽ ഒരു ഓസീസ് താരത്തിന്റെ ഏറ്റവും ഉയർന്ന സ്കോർ . കഴിഞ്ഞ 61 വർഷത്തെ ടെസ്റ്റ് ചരിത്രത്തിൽ നാലു മത്സരങ്ങളടങ്ങിയ ഒരു ടെസ്റ്റ് പരമ്പരയിൽ ഒരു ടീമിന്റെ ബാറ്റ്സ്മാൻ ഉയർന്ന സ്കോർ 79 റൺസ് മാത്രമാവുന്നതും ഇതാദ്യമാണ് . സിഡ്നി ടെസ്റ്റിൽ ഫോളോ ഓൺ വഴങ്ങിയ ഓസ്ട്രേലിയ 1988നുശേഷം ആദ്യമായാണ് നാട്ടിൽ നടക്കുന്ന ടെസ്റ്റിൽ ഫോളോ ഓൺ വഴങ്ങുന്നത് . മെൽബണിൽ 292 റൺസിന്റെ ഒന്നാം ഇന്നിംഗ്സ് ലീഡ് നേടിയെങ്കിലും ഇന്ത്യ ഓസീസിനെ ഫോളോ ഓൺ ചെയ്യിച്ചിരുന്നില്ല . സിഡ്നിയിൽ 322 റൺസിന്റെ ഒന്നാം ഇന്നിംഗ്സ് ലീഡ് വഴങ്ങിയ ഓസീസ് 1936നുശേഷം ഇതാദ്യമായാണ് നാട്ടിൽ നടക്കുന്ന പരമ്പരയിൽ ഇത്രയും വലിയ ഒന്നാം ഇന്നിംഗ്സ് ലീഡ് വഴങ്ങുന്നത് . ഇതിന് പുറമെ മെൽബണിലെ രണ്ട് ഇന്നിംഗ്സുകൾക്കുശേഷം സിഡ്നിയിലും ഇന്ത്യ ഒന്നാം ഇന്നിംഗ്സ് ഡിക്ലയർ ചെയ്തതോടെ ഓസീസിൽ തുടർച്ചയായി മൂന്നു തവണ ഇന്നിംഗ്സ് ഡിക്ലയർ ചെയ്യുന്ന ആദ്യ സന്ദർശക ടീമായി ഇന്ത്യ .


ബിഗ് ബോസ് മലയാളം സീസൺ ഒന്നിലെ 23 എപ്പിസോഡുകളാണ് ഇതിനകം പ്രേക്ഷകർക്ക് മുന്നിലെത്തിയത് . തുടങ്ങിയപ്പോൾ 16 മത്സരാർഥികൾ ഉണ്ടായിരുന്നെങ്കിൽ ഇപ്പോൾ 14 പേരാണുള്ളത് . എന്നാൽ മൂന്ന് പേർ പുറത്താവുകയും ചെയ്തു . ഡേവിഡ് ജോൺ , ഹിമ ശങ്കർ എന്നിവർ എലിമിനേഷൻ ലിസ്റ്റിലെത്തി പുറത്തായതാണെങ്കിൽ മനോജ് വർമ്മ ആരോഗ്യപ്രശ്നങ്ങളെത്തുടർന്ന് സ്വമേധയാ പുറത്തുപോവുകയായിരുന്നു . ഹിമ ശങ്കറാണ് ഇക്കഴിഞ്ഞ വാരാന്ത്യത്തിൽ എലിമിനേറ്റ് ചെയ്യപ്പെട്ട മത്സരാർഥി . അനൂപ് ചന്ദ്രൻ , സാബുമോൻ , ഹിമ ശങ്കർ , ശ്രീലക്ഷ്മി എന്നിവരാണ് കഴിഞ്ഞ വാരത്തിലെ എലിമിനേഷൻ ലിസ്റ്റിലുണ്ടായിരുന്ന മത്സരാർഥികൾ . എന്നാൽ ഹിമ പുറത്തായതിൽ താൻ ഹാപ്പിയാണെന്ന് പറയുകയാണ് രഞ്ജിനി ഹരിദാസ് . ഹിമ എന്ന എതിരാളി പോയതിൽ ഞാൻ ഹാപ്പിയാണ് . കാരണം ഭാവിയിൽ ഞാൻ നേരിടേണ്ട മത്സരം കുറഞ്ഞു . ഞാൻ ഹിമയോടും അക്കാര്യം പറഞ്ഞിരുന്നു . അതേസമയം ഹിമ പോയതിൽ എനിക്ക് വിഷമവുമുണ്ട് . രഞ്ജിനി പ്രതികരിച്ചു . എന്നാൽ ഹിമയുടെ വ്യക്തിത്വത്തിൽ വളരെ മൃദുവായ ഒരു വശമുണ്ടെന്നും എന്നാൽ രഞ്ജിനിയുടെ വ്യക്തിത്വത്തിൽ അത്തരത്തിലൊന്ന് ഇല്ലെന്നുമായിരുന്നു ഇതിനോടുള്ള പേളി മാണിയുടെ പ്രതികരണം . ശ്രീനിഷ് അരവിന്ദ് , ദീപൻ മുരളി , അതിഥി റായ് , ശ്രീലക്ഷ്മി എന്നിവരാണ് ഈ ആഴ്ചയിലെ എലിമിനേഷൻ ലിസ്റ്റിൽ ഉള്ളത് .


എൻക്രിപ്ഷൻ സംവിധാനം , പിഡിഎഫ് ഫയലുകൾ അയക്കാനുള്ള സംവിധാനം , ഫോണ്ട് എഡിറ്റിംഗ് എന്നീ സംവിധാനങ്ങൾക്ക് ശേഷം പുതിയ അപ്ഡേഷനിൽ പുതിയ സംവിധാനങ്ങളുമായി വാട്ട്സ്ആപ്പ് എത്തുന്നു . നിലവിൽ വാട്സാപ്പ് വഴി വരുന്ന മിസ്ഡ് കോളുകൾക്ക് മറുപടി നൽകാൻ വാട്ട്സ്ആപ്പിൻറെ ഉള്ളിലെ കോൾ ഓപ്ഷനിൽ പോകണം . എന്നാൽ ആപ് തുറക്കാതെ തന്നെ ' കാൾബാക്ക് ' എന്ന സംവിധാനം ഉപയോഗിച്ച് മിസ്ഡ് കോളിന് മറുപടി നൽകാം . വാട്സാപ്പ് മിസ്ഡ് കാളുകൾക്കൊപ്പം കാൾ ബാക്ക് ബട്ടൺ കൂടി നോട്ടിഫിക്കേഷൻ വിൻഡോയിൽ കാണാനാകും . ആൻഡ്രോയ്ഡ് , ഐഒഎസ് പ്ലാറ്റ്ഫോമുകളിൽ പ്രവർത്തിക്കുന്ന വാട്സാപ്പ് മൊബൈൽ ആപ്പുകളിലാണ് പുതിയ അപ്ഡേഷന് ഒപ്പം ഈ പ്രത്യേകത എത്തുക . ഒപ്പം പുതിയ വോയിസ് മെയിൽ സേവനവും വാട്സാപ്പ് അവതരിപ്പിക്കുന്നുണ്ട് . നിങ്ങൾ വാട്സാപ്പ് വോയിസ് കാളിംഗ് ഉപയോഗിച്ചു വിളിക്കുന്ന സുഹൃത്ത് മറ്റൊരു കാളിൽ തിരക്കിലാണെങ്കിൽ അയാളോട് ശബ്ദ സന്ദേശം അയക്കാൻ ഇതുവഴി സാധിക്കും . പിഡിഎഫ് പോലുള്ള ഫയലുകൾ അയക്കാനുള്ള സംവിധാനം വന്നതിന് പിന്നാലെ , ഏത് ഫോർമാറ്റിലുള്ള ഫയലുകളും മറ്റൊരു വാട്സാപ്പ് നമ്പരിലേക്ക് അയക്കാൻ സാധിക്കുന്ന സിപ് ഫോൾഡർ സേവനവും ഉടൻ വാട്സാപ്പിൽ ആരംഭിക്കുമെന്നാണ് റിപ്പോർട്ട് .


ടിവി ഷോയിൽ സഹ ജഡ്ജിനോട് അശ്ലീല കമൻറ് പറഞ്ഞ അക്ഷയ് കുമാർ വിവാദത്തിൽ . ഒരു ഹിന്ദി ചാനലിൽ കോമഡി റിയാലിറ്റി ഷോയുടെ അവതാരകനാണ് അക്ഷയ് . ഈ ഷോയിലെ ജഡ്ജിയായ മല്ലിക ദൂബേയോടാണ് അക്ഷയ് അശ്ലീല പരാമർശം നടത്തിയത് . ഇതിനെതിരെ മല്ലികയുടെ പിതാവും , പ്രമുഖ മാധ്യമപ്രവർത്തകനുമായ വിനോദ് ദൂബെയാണ് രംഗത്ത് വന്നത് . ഫേസ്ബുക്ക് പോസ്റ്റിലാണ് വിനോദ് ദൂബെ ചാനലിനെതിരെയും അക്ഷയ് കുമാറിനെതിരെയും രംഗത്ത് എത്തിയത് . ചാനലിൽ നിന്ന് മാപ്പ് ഞാൻ പ്രതീക്ഷിക്കുന്നില്ല , അവർ അത് പ്രക്ഷേപണം ചെയ്യില്ലായിരിക്കാം . എന്നാൽ അക്ഷയ് കുമാർ മാപ്പ് പറയണം . നേരത്തെ മല്ലികയും ഈ കമൻറിനെതിരെ രംഗത്ത് എത്തിയിരുന്നു .


ഇനി ലോകക്രിക്കറ്റിലും സ്ത്രീ - പുരുഷ സമത്വത്തിന്റെ കാലം . അന്താരാഷ്ട്ര ക്രിക്കറ്റ് കൌൺസിൽ ( ഐ . സി . സി ) അതിലേക്കുള്ള ആദ്യപടിയെന്നോണം ആ ചരിത്ര തീരുമാനമം കൈക്കൊണ്ടു . ഓസ്ട്രേലിയ ആതിഥേയരാകുന്ന 2020 - ലെ ടിട്വന്റി ലോകകപ്പിൽ പുരുഷൻമാർക്കും സ്ത്രീകൾക്കും ഒരേ സമ്മാനത്തുക നൽകിയാണ് ഐ . സി . സി ലിംഗ സമത്വത്തിന് തുടക്കം കുറിക്കുന്നത് . സമ്മാനത്തുക എത്രയാണെന്ന് ഐ . സി . സി ഇതുവരെ പ്രഖ്യാപിച്ചിട്ടില്ല . വനിതാ ടി20 ലോകകപ്പ് 2020 ഫെബ്രുവരി 21 മുതൽ മാർച്ച് എട്ടു വരെയാണ് നടക്കുക . 2020 ഒക്ടോബർ 18 മുതൽ നവംബർ 15 വരെയാണ് പുരുഷ ടി20 ലോകകപ്പ് . മെൽബൺ ക്രിക്കറ്റ് ഗ്രൌണ്ടിലാണ് ഇരുവിഭാഗങ്ങളുടെയും ഫൈനൽ അരങ്ങേറുക . ക്കും . പുരുഷ ലോകകപ്പിൽ 16 രാജ്യങ്ങളും വനിതാ ലോകകപ്പിൽ 10 രാജ്യങ്ങളുമാണ് മത്സരിക്കുക . മാർച്ച് 8 അന്താരാഷ്ട്ര വനിതാദിനമാണ് . അന്നു തന്നെയാണ് വനിതാ ടിട്വന്റി ലോകകപ്പിന്റെ ഫൈനലും നടക്കുന്നത് . ഈ സവിശേഷതയുള്ളതുകൊണ്ടുതന്നെ മത്സരം കാണാന് റെക്കോഡ് കാണികൾ എത്തുമെന്നാണ് ക്രിക്കറ്റ് ഓസ്ട്രേലിയ പ്രതീക്ഷിക്കുന്നത് . അഡ്ലെയ്ഡ് , ബ്രിസ്ബെയ്ൻ , കാൻബെറ , ഗീലോങ് , ഹൊബാർട്ട് , മെൽബൺ , പെർത്ത് , സിഡ്നി എന്നിങ്ങനെ ഓസട്രേലിയയിലെ എട്ടു നഗരങ്ങളിലായി 13 വേദികളിലാണ് മത്സരങ്ങൾ നടക്കുക


ഇന്ത്യയിൽ 4ജി നെറ്റ്വർക്കിൻറെ ലഭ്യതയിൽ ജിയോ മുന്നിൽ തന്നെയാണെന്ന് റിപ്പോർട്ട് . ലണ്ടൻ ആസ്ഥാനമാക്കിയുള്ള ഓപ്പൺ സിഗ്നലിൻറെ റിപ്പോർട്ടിലാണ് ഇത് പറയുന്നത് . 2017 ജൂൺ മുതൽ ആഗസ്റ്റ് 31 വരെ ഏഴ് ലക്ഷം മൊബൈൽ ഡിവൈസുകളിൽ നിന്നും ശേഖരിച്ച കണക്കുകളെ അടിസ്ഥാനമാക്കിയാണ് ഓപ്പൺ സിഗ്നൽ റിപ്പോർട്ട് തയ്യാറാക്കിയത് . ദില്ലി , മുംബൈ , കൊൽകത്ത , തമിഴ്നാട് , കർണാടക , കേരളം , മധ്യപ്രദേശ് എന്നീ പ്രദേശങ്ങളെല്ലാം റിപ്പോർട്ടിൽ ഉൾപ്പെടുന്നുണ്ട് . എന്നാൽ , നെറ്റ് വർക്കിൽ വരുന്ന തിരക്കാണ് ജിയോയുടെ വേഗതയെ ബാധിക്കുന്നതെന്ന് റിപ്പോർട്ടിൽ പരാമർശമുണ്ട് . ജിയോ നൽകിയ സൌജന്യ ഡാറ്റാ ഓഫറുകൾ അവസാനിച്ചതോടെ വേഗതയിൽ വർധനവുണ്ടായിട്ടുള്ളതായും ഓപ്പൺ സിഗ്നൽ പറയുന്നു . ഐഡിയയും വൊഡാഫോണുമാണ് വേഗതയിൽ രണ്ടാമതുള്ളത് . എന്നാൽ , 4 ജി സേവനങ്ങളുടെ ആകെയുള്ള പരിശോധനയിൽ ജിയോ തന്നെയാണ് മുൻപന്തിയിൽ . ട്രായിയുടെ കഴിഞ്ഞ പരിശോധനയിൽ ജിയോ തന്നെയായിരുന്നു 4ജി വേഗതയിൽ മുൻപിലുണ്ടായിരുന്നത് .


തമിഴ് സിനിമയുടെ ഏറ്റവും പ്രധാന സീസണുകളിലൊന്നാണ് പൊങ്കൽ എങ്കിൽ ഇത്തവണ അതിന് കൌതുകവും ആവേശവും കൂടുതലാണ് . കോളിവുഡിന്റെ ' തല ' യും ' തലൈവരും ' ഒരേ ദിവസം തീയേറ്ററുകളിലെത്തുന്നു എന്നതാണ് കോളിവുഡിന്റെ പൊങ്കൽ ബോക്സ്ഓഫീസിനെ ഒരു പോരാട്ടവേദിയാക്കുന്നത് . രജനീകാന്തിന്റെ കാർത്തിക് സുബ്ബരാജ് ചിത്രം ' പേട്ടട ' ജനുവരി 10 എന്ന റിലീസ് തീയ്യതി ആദ്യം പ്രഖ്യാപിച്ചത് . ജനുവരി 14 എന്ന് നേരത്തേ പറഞ്ഞിരുന്നു അജിത്തിന്റെ സിരുത്തൈ ശിവ ചിത്രം ' വിശ്വാസ ' വും പിന്നീട് പത്താം തീയ്യതിയിലേക്ക് റിലീസ് മാറ്റുകയായിരുന്നു . ആകെ ആയിരത്തിലേറെ തീയേറ്ററുകളുള്ള തമിഴ്നാട്ടിൽ കൂടുതൽ പ്രദർശനങ്ങൾ ഏത് ചിത്രം നേടും എന്നറിയാനായിരുന്നു ഇന്റസ്ട്രിയുടെ ആദ്യ ആകാംക്ഷ . ആയിരത്തിൽ തൊള്ളായിരത്തോളം തീയേറ്ററുകളിലും നാളെ മുതൽ ഈ രണ്ട് ചിത്രങ്ങളാണ് പ്രദർശിപ്പിക്കുക . പരമാവധി പ്രദർശനങ്ങൾ തുല്യമായി വീതം വെച്ചിരിക്കുകയാണ് തമിഴ്നാട്ടിലെ മൾട്ടിപ്ലെക്സുകൾ അടക്കമുള്ള ഭൂരിഭാഗം തീയേറ്ററുകാരും . നാല് പ്രദർശന സമയങ്ങളുള്ള പല സിംഗിൾ തീയേറ്ററുകളും 2 - 2 അനുപാതത്തിലാണ് പേട്ടയ്ക്കും വിശ്വാസത്തിനും പ്രദർശനങ്ങൾ നൽകിയിരിക്കുന്നത് . സിംഗിൾ സ്ക്രീനുകൾക്ക് സ്പെഷ്യൽ ഷോകൾക്ക് ഇനിയും സർക്കാർ അനുമതി നൽകാത്തതിൽ കോളിവുഡിന് പ്രതിഷേധമുണ്ട് . അഞ്ചാമതൊരു പ്രദർശനത്തിന് സിംഗിൾ സ്ക്രീനുകൾക്ക് സർക്കാർ അനുമതി നൽകിയിട്ടില്ലെന്നാണ് സിനിമാ മന്ത്രി കടമ്പൂർ രാജു നേരത്തേ പറഞ്ഞത് . ഇനി അഥവാ അവസാനനിമിഷം അത്തരമൊരു പ്രദർശന സാധ്യത തെളിഞ്ഞാൽ ഓൺലൈൻ ബുക്കിംഗിൽ മുന്നിലെത്തുന്ന ചിത്രത്തിന് അഞ്ചാം പ്രദർശനം അനുവദിക്കാമെന്ന് തീയേറ്റർ ഉടമകളിൽ പലരും കരുതുന്നു . പൊങ്കൽ റിലീസായി രണ്ട് വമ്പൻ റിലീസുകൾ ഒരേദിവസം എത്തുന്നതിനെ എതിർക്കുന്നവരും അനുകൂലിക്കുന്നവരും ഇന്റസ്ട്രിയിലും തീയേറ്റർ ഉടമകൾക്കിടയിലുമുണ്ട് . ഒരേദിവസം എത്തുന്നത് രണ്ട് ചിത്രങ്ങളുടെയും കളക്ഷനെ ബാധിക്കുമെന്നാണ് ഒരു വിലയിരുത്തൽ . എന്നാൽ ഉത്സവ സീസണുകളിലെ ' സോളോ റിലീസുകൾ ' അടുത്തകാലത്ത് സംഭവിച്ചതാണെന്നും മുൻപ് ശിവാജി ഗണേശന്റെയും എംജിആറിന്റെയും ജെമിനി ഗണേശന്റെയുമൊക്കെ ചിത്രങ്ങൾ ഒരേദിവസം എത്തിയിട്ടുണ്ടെന്ന് അനുകൂലിക്കുന്നവർ വാദിക്കുന്നു . തമിഴ്നാട്ടിൽ കുടുംബങ്ങളെല്ലാം തീയേറ്ററുകളിലേക്കെത്തുന്ന പൊങ്കലിന് ഓരോ ചിത്രത്തിനും അതർഹിക്കുന്ന ഷെയർ ലഭിക്കുമെന്നും അവർ വിലയിരുത്തുന്നു . രജനിയുടെയും അജിത്തിന്റെയും ആരാധകർക്ക് തൃപ്തിയേകുന്നവയല്ലായിരുന്നു ഇരുവരുടെയും അവസാന ചിത്രങ്ങൾ . ഷങ്കറിന്റെ സംവിധാനത്തിൽ രജനി എത്തിയ 2.0 കഴിഞ്ഞ വർഷത്തെ ഏറ്റവും വലിയ വിജയങ്ങളിലൊന്നായെങ്കിലും ആരാധകർ സ്ക്രീനിൽ കാണാനാഗ്രഹിക്കുന്ന ' തലൈവർ ' ആയിരുന്നില്ല അതിൽ . അജിത്തിന്റെ കാര്യത്തിൽ , സിരുത്തൈ ശിവ തന്നെ സംവിധാനം ചെയ്ത അവസാന ചിത്രം വിവേകവും ആരാധക പ്രതീക്ഷകൾക്ക് ഒപ്പമെത്താതെ പോയ ചിത്രമാണ് . അജിത്തിനൊപ്പം നാലാം തവണ ഒന്നിക്കുമ്പോൾ ശിവയ്ക്ക് എന്തെങ്കിലും പുതുതായി പറയാനുണ്ടാവുമോ എന്നാണ് ഇന്റസ്ട്രി ഉറ്റുനോക്കുന്നത് . താരമുണ്ട് എന്നതുകൊണ്ട് മാത്രം ഒരു സിനിമയും ബോക്സ്ഓഫീസിൽ വിജയിക്കാത്ത കാലത്ത് ഉള്ളടക്കവും അവതരണവുമൊക്കെ പ്രധാനമാണെന്ന് ട്രേഡ് അനലിസ്റ്റുകൾ കരുതുന്നു . മറുതലയ്ക്കൽ പേട്ടയുടെ ട്രെയ്ലറിൽ പഴയ രജനിയെ വീണ്ടെടുക്കാനുള്ള ശ്രമമുണ്ട് . എന്നാൽ കാർത്തിക് സുബ്ബരാജ് ആണ് സംവിധായകൻ എന്നതിനാൽ ഒരു മാസ് രജനി പടത്തിനപ്പുറമുള്ള ചിലത് എന്തായാലും പ്രതീക്ഷിക്കപ്പെടുന്നുണ്ട് പേട്ടയിൽ നിന്ന് . വിജയ് സേതുപതി , നവാസുദ്ദീൻ സിദ്ദിഖി , സിമ്രാൻ , ത്രിഷ , ശശികുമാർ , ബോബി സിംഹ എന്നിങ്ങനെ വമ്പൻ താരനിരയും പേട്ടയെക്കുറിച്ചുള്ള പ്രതീക്ഷകളെ വർധിപ്പിക്കുന്നു . അതെന്തായാലും റിലീസ് ദിനം വൈകുന്നേരത്തോടെ ഏത് ചിത്രമാണ് പൊങ്കൽ മത്സരത്തിൽ മുന്നേറുകയെന്ന് ട്രേഡ് അനലിസ്റ്റുകൾക്ക് പ്രവചിക്കാനാവുമെന്ന് കരുതപ്പെടുന്നു . ഒട്ടേറെ കൌതുകങ്ങൾ വേറെയുമുണ്ട് ഈ ബോക്സ്ഓഫീസ് ' യുദ്ധ ' ത്തിൽ . 24 വർഷത്തിന് ശേഷമാണ് ഒരു രജനീകാന്ത് ചിത്രം പൊങ്കൽ റിലീസായി എത്തുന്നത് . 1995 ജനുവരി 12ന് തീയേറ്ററുകളിലെത്തിയ ബാഷയായിരുന്നു ആ പൊങ്കൽ ചിത്രം . ഏതാനും വർഷങ്ങളുടെ ഇടവേളയ്ക്ക് ശേഷമാണ് ഒരേദിവസം രണ്ട് വൻ റിലീസുകൾ തമിഴ് സിനിമയിൽ സംഭവിക്കുന്നത് . 2014ൽ എത്തിയ ജില്ലയും വീരവുമാണ് തമിഴിൽ അവസാനമായി ഒരേദിവസം തീയേറ്ററുകളിലെത്തിയ ചിത്രങ്ങൾ .


റോഡരികിൽ കാർ നിർത്തിയിട്ട് പുറത്തിറങ്ങി മറ്റൊരാളോട് സംസാരിക്കുകയായിരുന്നു അയാൾ . എന്നാൽ നിമിഷങ്ങൾക്കകം കാർ അയാളെ കബളിപ്പിച്ച് ഹൈവേയിലേക്ക് ഓടിക്കയറി . പിന്നെ വളഞ്ഞും തിരിഞ്ഞും പാഞ്ഞു തുടങ്ങി . പിന്നാലെ അയാളും ഓടി . സ്വിറ്റ്സർലൻറിലെ ന്യൂകാസിലിലാണ് സംഭവം . ചീറിപ്പായുന്ന ലോറികൾക്കും മറ്റു വാഹനങ്ങൾക്കും ഇടയിലൂടെ ഒറ്റക്ക് ഓടിയകലുന്ന കാറിനെ പിടിക്കാൻ ഡ്രൈവർ ഓടുന്ന വീഡിയോ ന്യൂകാസിൽ പൊലീസാണ് പുറത്തു വിട്ടത് . ഇതിപ്പോൾ സോഷ്യൽ മീഡിയയിൽ വൈറലായിരിക്കുന്നു . വീഡിയോ കാണാം .


മുൻ പ്രധാനമന്ത്രി ഡോ . മൻമോഹൻ സിംഗിന്റെ ജീവിതം സിനിമയാകുകയാണ് . അനുപം ഖേർ ആണ് ഡോ . മൻമോഹൻ സിംഗ് ആയി ചിത്രത്തിൽ അഭിനയിക്കുന്നത് . ചിത്രത്തിലെ മറ്റൊരു പ്രധാന കഥാപാത്രം കോൺഗ്രസിന്റെ മുൻ അധ്യക്ഷ സോണിയാ ഗാന്ധിയാണ് . സോണിയാ ഗാന്ധിയായി അഭിനയിക്കുന്നത് ജർമൻ നടി സുസൻ ബെർനെർട് ആണ് . ദ ആക്സിഡന്റൽ പ്രൈം മിനിസ്റ്റർ എന്നാണ് സിനിമയുടെ പേര് . നിരവധി ഇന്ത്യൻ സിനിമകളിൽ അഭിനയിച്ച താരമാണ് സൂസൻ . ചക്രവർത്തി അശോക സമ്രാട്ട് എന്ന ടെലിവിഷൻ ഷോയിലൂടെയും ശ്രദ്ധേയയാണ് . പ്രധാനമന്ത്രി എന്ന ടിവി സീരിയിലിലും സൂസൻ തന്നെയാണ് സോണിയാ ഗാന്ധിയെ അവതരിപ്പിക്കുന്നത് . പ്രധാനമന്ത്രിയായിരുന്ന കാലത്ത് ഡോ . മൻമോഹൻ സിംഗിന്റെ മാധ്യമ ഉപദേഷ്ടാവായിരുന്ന സഞ്ജയ് ബാരുവിന്റെ പുസ്തകത്തെ ആസ്പദമാക്കിയാണ് സിനിമ ഒരുങ്ങുന്നത് . ദ ആക്സിഡന്റൽ പ്രൈം മിനിസ്റ്റർഃ ദ മേക്കിംഗ് ആൻഡ് അൺമേക്കിംഗ് ഓഫ് മൻമോഹൻ സിംഗ് എന്ന പുസ്തകത്തെ ആസ്പദമാക്കിയാണ് സിനിമ . വിജയ് രത്നാകർ ആണ് സിനിമ സംവിധാനം ചെയ്യുന്നത് .


പൃഥ്വിരാജ് , നടനും പാട്ടുകാരനും സംവിധായകനും തുടങ്ങി സിനിമയിലെ സർവ മേഖലയിലും തിളങ്ങി നിൽക്കുന്ന താരപ്രതിഭയെ ആരാധകർ സ്നേഹത്തോടെ വിളിക്കുന്നത് രാജുവേട്ടൻ എന്നാണ് . എന്നാൽ ആരാണ് ഈ ' രാജുവേച്ചി ' ? സോഷ്യൽ മീഡിയ സ്നേഹത്തോടെ ഒരു പെൺകുട്ടിയെ ഇപ്പോൾ ഇങ്ങനെയാണ് വിളിക്കുന്നത് . പൃഥ്വിരാജിനെ അനുകരിച്ച് ഡബ്സ്മാഷ് ചെയ്ത് ആരാധകരുടെ മനംകവരുകയാണ് കോഴിക്കോട് സ്വദേശിനി ആതിര കെ സന്തോഷ് . പൃഥ്വിരാജിൻറെ വ്യത്യസ്ഥ വേഷങ്ങൾ തെരഞ്ഞെടുത്ത് അത് വളരെ ഭംഗിയായി അവതരിപ്പിക്കുകയാണ് ആതിര . സാധാരണഗതിയിൽ ഇഷ്ടതാരത്തെ അനുകരിച്ച് കുളമാക്കുന്നവരെ ട്രോളി കൊല്ലുന്ന ആരാധകർ , വളരെ സ്നേഹത്തോടെയാണ് ആതിരയെ സ്വീകരിക്കുന്നത് . ആതിരയ്ക്ക് പൃഥ്വിരാജിൻറെ മുഖച്ഛായ ഉണ്ടെന്നാണ് ചിലരുടെ വാദം . വീഡിയോയിലെ പെർഫോമൻസ് കണ്ടാൽ അത് പൃഥ്വിരാജാണെന്ന് സംശയിക്കുമെന്നും ആരാധകർ പറയുന്നു . സിനിമയിൽ പൃഥ്വിരാജിൻറെ അനുജത്തിയായി അഭിനയിക്കാമെന്നും താടി വച്ചാൽ പൃഥ്വിരാജ് അല്ലെന്ന് ആരും പറയില്ലെന്നും ആരാധകർ കമൻറുകളിൽ പറയുന്നു . സ്വപ്നക്കൂട് , അനന്തഭദ്രം തുടങ്ങി പുതിയ ചിത്രങ്ങളിലെ വേഷങ്ങൾ വരെ ഡബ്സ്മാഷ് വളരെ രസകരമായാണ് ആതിര ചെയ്യുന്നത് .


പുത്തൻ ഓഫറുകളുമായി ഓൺ ലൈൻ ഹോട്ടൽ , ഫ്ളൈറ്റ് ടിക്കറ്റ് ബുക്കിംഗ് രംഗത്തെ പ്രമുഖ കമ്പനിയായ Makemymytrip മെയ്ക്ക്മൈട്രിപ്പ് . ആത്മസഖിയിൽ നിന്നും നിങ്ങൾ അകലെയാണോ ? എന്നാൽ ആശങ്ക വേണ്ട . ഈ ഓഫറുകളിലൂടെ കുറഞ്ഞ തുകയ്ക്ക് ഫ്ളൈറ്റ് ടിക്കറ്റ് ബുക്ക് ചെയ്യൂ , അവർക്കരികിലെത്തൂ എന്തുകൊണ്ട് മെയ്ക്ക്മൈട്രിപ്പ് തിരഞ്ഞെടുക്കുന്നു ? മികച്ച ഹോട്ടൽ പാക്കേജുകളാണ് ഇവിടെ ലഭിക്കുന്നത് . * മാതൃക കാണൂ , നേടൂ , നിങ്ങളുടെ സുഹൃത്തുക്കൾക്കും , കുടുംബാഗങ്ങൾക്കും മെയ്ക്ക്മൈട്രിപ്പ് നിർദേശിക്കൂ , അതുവഴി പ്ലാൻ ചെയ്ത ട്രിപ്പുകളിൽ നിന്നും ലാഭം നേടൂ . * എറ്റവും കുറഞ്ഞ വിമാന നിരക്കുകൾ ഇവിടെ ലഭ്യമാണ് , വർഷത്തിൽ എതു സമയത്തും ഇതുപയോഗിക്കാം . * ഫ്ളൈറ്റ് ടിക്കറ്റ് ബുക്കിംഗ് , ഹോട്ടൽ ബുക്കിങ്ങ് എന്നിവയിൽ സീറോ ക്യാൻസലേഷൻ പോളിസി , ടി അന്റ് സി എന്നിവ ലഭിക്കുന്നു . * മികച്ച ട്രാവൽ ഇൻഷൂറൻസ് പ്ലാനുകൾ മെയ്ക്ക്മൈട്രിപ്പിൽ ലഭ്യമാണ് . കൂടുതലറിയാൻ Click here ഇവിടെ ക്ലിക്ക് ചെയ്യൂ അപ് ഫോർ ഗ്രാബ്സ് - ഡൊമസ്റ്റിക് ഫ്ളൈറ്റുകൾക്കായി 10 മികച്ച ഡീലുകൾ * ബാംഗ്ലൂരിൽനിന്നും കോയമ്പത്തൂരിലേക്കുള്ള ഫ്ളൈറ്റ് ടിക്കറ്റ് ചാർജ് 1114 മുതൽ , ഡിസ്കൌണ്ട് ലഭിക്കുന്നതിന് ഇപ്പോൾ Visit now സന്ദർശിക്കൂ * ബാംഗ്ലൂരിൽനിന്നും ചെന്നൈയിലേക്കുള്ള കുറഞ്ഞ ഫ്ലൈറ്റ് നിരക്കുകൾ 1299 മുതൽ * മാംഗ്ലൂരിലേക്ക് ഫ്ളൈറ്റ് ടിക്കറ്റ് ചാർജ് 1399 മുതൽ * മുംബൈയിൽനിന്നും ബാംഗ്ലൂരിലേക്ക് ഫ്ളൈറ്റ് ടിക്കറ്റ് ചാർജ് 3999 മുതൽ * ന്യൂഡൽഹിയിൽനിന്നും മുംബൈയിലേക്ക് ഫ്ളൈറ്റ് ടിക്കറ്റ് ചാർജ് 3299 മുതൽ * അഹമ്മദാബാദിൽ നിന്നും മുംബൈയിലേക്ക് ഫ്ളൈറ്റ് ടിക്കറ്റ് ചാർജ് 5799മുതൽ * കൊൽക്കത്ത - ദില്ലി കുറഞ്ഞ ഫ്ലൈറ്റ് നിരക്കുകൾ , 5299 രൂപ മുതൽ * പൂനെയിൽനിന്നും ന്യൂഡൽഹിയിലേക്കുള്ള ഫ്ളൈറ്റ് ടിക്കറ്റ് ചാർജ് 5499 മുതൽ * പൂനെയിൽനിന്നും ബാംഗ്ലൂരിലേക്ക് ഫ്ളൈറ്റ് ടിക്കറ്റ് ചാർജ് 2199മുതൽ * ബാംഗ്ലൂരിൽ നിന്നും കൊൽക്കത്തയിലേക്കുള്ള ഫ്ളൈറ്റ് ടിക്കറ്റ് ചാർജ് 5199മുതൽ


പെൺസൌഹൃദത്തിൻറെ കഥ പറയുന്ന ബൊളിവുഡ് ചിത്രമാണ് കരീന കപൂർ , സ്വര ഭാസ്ക്കർ , സോനം കപൂർ എന്നിവർ ഒന്നിക്കുന്ന വീരേ ദി വെഡ്ഡിംഗ് . സൽമാൻ ഖാൻ , അക്ഷയ് കുമാർ തുടങ്ങിയവരുടെ കൂടെയല്ലാതെ മറ്റ് സൂപ്പർ ഹീറോസിൻറെ കൂടെ അഭിനയിച്ചിട്ടില്ലെന്നും സ്ത്രീകളുടെ കൂടെ അഭിനയിക്കുന്നത് പിരിമുറുക്കം കുറച്ചെന്നും സോനം . വീരേ ദി വെഡ്ഡിംഗിനെക്കുറിച്ച് ദ സൺഡേ മാഗസീന് നൽകിയ അഭിമുഖത്തിലാണ് സോനം മനസ് തുറന്നത് . മറ്റുചിത്രങ്ങളെ പോലെ തങ്ങൾ ഇതൂലടെ ഒരു സന്ദേശവും നൽകുന്നില്ലെന്നും എന്താണ് നിങ്ങൾ സ്വപ്നം കാണുന്നത് അത് നിങ്ങൾ ചെയ്യു എന്ന് പറയുക മാത്രമാണ് ചെയ്യുന്നതെന്നും സോനം പറഞ്ഞു . വിവാഹിതരാകാനാണ് ആഗ്രഹിക്കുന്നതെങ്കിൽ അത് ചെയ്യാനും നല്ലരീതിയിൽ മുന്നോട്ട് പോകാൻ കഴിയാത്ത ബന്ധമാണെങ്കിൽ അതിൽ നിന്നും പുറത്ത് കടക്കാനും നിങ്ങൾക്ക് വിശ്വാസ്യതയുള്ള ബന്ധമാണെങ്കിൽ അതിന് വേണ്ടി മുന്നോട്ട് പോകാനുമാണ് ചിത്രം പറയുന്നതെന്ന് സോനം പറഞ്ഞു . ഇത് സ്ത്രീകൾക്ക് വേണ്ടിയുള്ള സിനിമയാണെന്നും എല്ലാ കഥാപാത്രങ്ങളും വളരെ ശക്തരാണെന്നും സോനം പറഞ്ഞു . ചിത്രീകരണ സമയത്തെ തമാശകളെയും സൌഹൃദങ്ങളെയും കുറിച്ച് പറയാനും സോനം മറന്നില്ല . ദില്ലിയിലെ കരീനയുടെ വീട്ടിലായിരുന്നു സിനിമാ ചിത്രീകരണമെന്നും കരീനയുടെ ഷൂട്ടിൻറെ സമയത്ത് സെയ്ഫ് മകനെ നോക്കുമായിരുന്നെന്നും സോനം പറഞ്ഞു . ചിത്രത്തിലെ മറ്റൊരു പ്രധാന കഥാപാത്രമായ സ്വരയെക്കുറിച്ചും സോനം വാചാലയായി . തങ്ങൾ രണ്ട്പേരും സമാനമനസ്ഥിതിയുള്ളവരാണെന്നും ഒരേപോലെ ചിന്തിക്കുന്ന സുഹൃത്തുക്കളുണ്ടാവുന്നത് വളരെ പ്രധാനപ്പെട്ടതാണെന്നും സോനം പറഞ്ഞു .


ഹിന്ദിയിലെ സൂപ്പർ ഹിറ്റ് ചിത്രം തുമാരി സുലുവിന്റെ തമിഴ് റീമേക്കായ കാട്രിൻ മൊഴിയാണ് ജ്യോതികയുടേതായി പ്രദർശനത്തിനെത്താനുള്ളത് . 16ന് ചിത്രം റിലീസ് ചെയ്യാനൊരുങ്ങുമ്പോൾ ജ്യോതിക നായികയായുള്ള അടുത്ത സിനിമയും പ്രഖ്യാപിച്ചിരിക്കുകയാണ് . എസ് രാജയാണ് ജ്യോതികയുടെ പുതിയ സിനിമ സംവിധാനം ചെയ്യുന്നത് . ഒരു സ്കൂൾ കേന്ദ്രീകരിച്ചുള്ള കഥയായിരിക്കും ചിത്രം പറയുന്നത് എന്നാണ് റിപ്പോർട്ട് . നഗരത്തിൽ തന്നെ 50 ലക്ഷത്തോളം ചെലവിട്ട് സ്കൂളിന്റെ സെറ്റ് ഒരുക്കാനാണ് ആലോചന . ജ്യോതികയ്ക്കൊപ്പെ പൂർണ്ണിമ , സത്യൻ , കവിത ഭാരതി എന്നിവരും ചിത്രത്തിൽ വേഷമിടുന്നു . ഗോകുൽ ആണ് ഛായാഗ്രാഹണം നിർവഹിക്കുന്നത് . അതേസമയം ഹിന്ദിയിലെ വിജയം തമിഴിലും ആവർത്തിക്കാനുള്ള ശ്രമമാണ് ജ്യോതിക നടത്തുന്നത് . റേഡിയോ ജോക്കിയാകാൻ ശ്രമിക്കുകയും വിജയം കണ്ടെത്തുകയും ചെയ്യുന്ന വീട്ടമ്മയുടെ കഥ പറഞ്ഞ ചിത്രമായിരുന്നു തുമാരി സുലു . ആത്മവിശ്വാസത്തിന്റെ നെറുകയിലേക്ക് ഒരു സാധാരണ വീട്ടമ്മ എത്തുന്ന കഥയിൽ നായികയായി വിദ്യാ ബാലനും എത്തിയപ്പോൾ സിനിമ സൂപ്പർ ഹിറ്റായി . ചിത്രത്തിന്റെ തമിഴ് റിമേക്കിൽ നായികയാകുമ്പോൾ ആ വിജയം സ്വന്തമാക്കാനാണ് ജ്യോതികയുടെ ശ്രമം . രണ്ടാം വരവിൽ മികച്ച കഥാപാത്രങ്ങളുമായി അമ്പരിപ്പിക്കുകയാണ് ജ്യോതിക . 36 വയതിനിലെ , മകളീർ മട്ടും തുടങ്ങിയ സിനിമകളിൽ ജ്യോതിക വിജയം സ്വന്തമാക്കിയിരുന്നു . റേഡിയോ ജോക്കിയാകാൻ ശ്രമിക്കുന്ന കഥാപാത്രമായി തന്നെയാണ് ജ്യോതികയും സിനിമയിൽ . വിജയലക്ഷ്മി എന്ന വീട്ടമ്മയായി ജ്യോതിക എത്തുന്നു . ഒട്ടേറെ രസകരമായ മുഹൂർത്തങ്ങൾ ചിത്രത്തിൽ ഉണ്ടാകുമെന്നാണ് ട്രെയിലർ സൂചിപ്പിക്കുന്നത് . ജ്യോതികയുടെ തമാശ നമ്പറുകൾ തന്നെയാണ് സിനിമയുടെ ആകർഷണമെന്ന് ട്രെയിലറിൽ പറയുന്നു . മൊഴിയിലൂടെ ജ്യോതികയ്ക്ക് വൻ ഹിറ്റ് നേടിക്കൊടുത്ത രാധാ മോഹനാണ് കാട്രിൻ മൊഴിയും ഒരുക്കുന്നത് . ലക്ഷ്മി മഞ്ജു മറ്റൊരു പ്രധാന കഥാപാത്രത്തെ അവതരിപ്പിക്കുന്നു . വിദാർഥ് ജ്യോതികയുടെ ഭർത്താവിന്റെ വേഷത്തിൽ എത്തും . ഭാസ്ക്കർ ' കുമരവേൽ , മനോബാല , മോഹൻ റാം , ഉമാ പത്മനാഭൻ എന്നിവരാണ് മറ്റ് പ്രധാന അഭിനേതാക്കൾ . മഹേഷ് മുത്തുസാമി ഛായാഗ്രഹണവും എ എച്ച് കാഷിഫ് സംഗീത സംവിധാനവും നിർവഹിച്ചിരിക്കുന്നു . സ്ത്രീ കേന്ദ്ര കഥാപാത്രമായിട്ടുള്ള സിനിമയാണെങ്കിലും എല്ലാ വിഭാഗം ആരാധകരെയും ആകർഷിക്കുന്ന രീതിയിലുള്ള , കുടുംബ സമേതം ഉള്ളു തുറന്നു ചിരിച്ച് ആഹ്ളാദപൂർവ്വം ആസ്വദിക്കാവുന്ന ഒരു വിനോദ ചിത്രമായിരിക്കും ' കാട്രിൻ മൊഴി ' എന്ന് സംവിധായകൻ രാധാമോഹൻ പറയുന്നു .


കൌമാര വിസ്മയം പൃഥ്വി ഷായ്ക്കൊപ്പമുള്ള സെൽഫി സമൂഹമാധ്യമങ്ങളിൽ പങ്കുവെച്ച വിക്കറ്റ് കീപ്പർ ബാറ്റ്സ്മാൻ റിഷഭ് പന്തിനെതിരെ ആരാധകർ . ചിത്രങ്ങളെടുക്കുന്നതിന് പകരം കളിയിൽ ശ്രദ്ധിക്കാനായിരുന്നു പന്തിനുള്ള ആരാധകരുടെ ഉപദേശം . ഓസീസിനെതിരെ ബ്രിസ്ബേനിൽ നടന്ന ആദ്യ ടി20യിൽ പന്തിന് ഇന്ത്യയെ വിജയിപ്പിക്കാനാകാതെ പോയതാണ് ആരാധകരെ കൂടുതൽ ചൊടിപ്പിച്ചത് . ഓസീസ് ഉയർത്തിയ 174 റൺസ് വിജയലക്ഷ്യം പിന്തുടർന്ന ഇന്ത്യക്കായി ഓപ്പണർ ശിഖർ ധവാൻ തകർപ്പൻ അർദ്ധ സെഞ്ചുറി നേടിയിട്ടും പരാജയപ്പെടുകയായിരുന്നു . മധ്യനിരയിൽ കാർത്തിക്കിനൊപ്പം കളി ജയിപ്പിക്കുമെന്ന് തോന്നിച്ചെങ്കിലും അലക്ഷ്യ ഷോട്ട് കളിച്ച് പന്ത് പുറത്തായി . 15 പന്തിൽ ഒന്നുവീതം ബൌണ്ടറിയും സിക്സും സഹിതം 20 റൺസായിരുന്നു പന്തിൻറെ സമ്പാദ്യം . പന്തിൻറെ വിക്കറ്റാണ് കളി ഓസീസിന് അനുകൂലമാക്കിയതെന്ന് മത്സരശേഷം നായകൻ വിരാട് കോലി തുറന്നുപറഞ്ഞിരുന്നു . അവസാന പന്തുവരെ ആവേശം നിറഞ്ഞുനിന്ന മത്സരത്തിൽ നാല് റൺസിനായിരുന്നു ഇന്ത്യയുടെ തോൽവി .


ആപ്പിളിന്റെ ഏറ്റവും പുതിയ പതിപ്പായ ഐഫോൺ 8 പ്ലസ് ചാർജ് ചെയ്ത് കൊണ്ടിരിക്കുമ്പോൾ പൊട്ടിത്തെറിച്ചതായി പരാതി . തായ്വാനിൽ നിന്നുളള ഒരു യുവതിയാണ് ഇത് സംബന്ധിച്ച് ആരോപണം ഉന്നയിച്ചത് . സെപ്റ്റംബർ 23ന് വാങ്ങിയ 64ജിബി കപ്പാസിറ്റിയുളള ഐഫോൺ 8 പ്ലസ് ആണ് അപകടം ഉണ്ടാക്കിയതെന്നാണ് റിപ്പോർട്ട് . ഫോൺ വാങ്ങി മൂന്ന് ദിവസത്തിന് ശേഷം ചാർജ് വച്ച് മൂന്ന് മിനിറ്റിന് ശേഷമാണ് പൊട്ടിത്തറി ഉണ്ടായത് . ഫോൺ പൂർണമായും പൊട്ടിത്തെറിച്ചില്ലെങ്കിലും സ്ക്രീൻ ചൂടായി പുറത്തേക്ക് തളളി വന്നിട്ടുണ്ട് . ആപ്പിളിന്റെ തന്നെ ചാർജർ തന്നെയാണ് ഉപയോഗിച്ചതെന്നും ഫോണിൽ തീ കണ്ടപ്പോൾ തന്നെ ചാർജർ ഊരിയതായും യുവതി പറഞ്ഞു . ചാർജ് ചെയ്യുന്നതിനിടെ ഫോണിൻറെ മുൻവശം അടർന്ന് പോയ ചിത്രങ്ങൾ ഇവർ ട്വിറ്ററിൽ പോസ്റ്റ് ചെയ്യുകയും ചെയ്തു . ഫോൺ തിരികെ ആപ്പിളിന് കൈമാറിയിരിക്കുകയാണ് യുവതി . ജപ്പാനിലും പുതിയ ഫോൺ ഓർഡർ ചെയ്ത ഉപഭോക്താവിന് പൊട്ടിയ ഫോണാണ് ലഭിച്ചതെന്ന പരാതി ഉയർന്നിട്ടുണ്ട് . തായ്വാനിൽ നിന്നുള്ള പരാതി ലഭിച്ചെന്നും എന്താണ് സംഭവിച്ചതെന്ന് പരിശോധിക്കുകയാണെന്നും ആപ്പിൾ വ്യക്തമാക്കി . ബാറ്ററിയുടെ പ്രശ്നമാകാൻ സാധ്യതയുണ്ടെന്നും ഫോൺ സുരക്ഷാഭീഷണി ഉയർത്തുന്നില്ലെന്നുമാണ് ആപ്പിൾ അവകാശപ്പെടുന്നത് . സെപ്റ്റംബർ 22നാണ് ആപ്പിൾ ഐഫോൺ 8,8 പ്ലസും പുറത്തിറക്കിയത് .


സിആർടി മോണിറ്ററോടുകൂടിയ വലിയ ടിവികളിൽ നിന്നും എൽസിഡി എൽഇഡികളിലേക്ക് മാറിയ ലോകത്തേക്ക് പുതിയ വിപ്ലവവുമായി എൽജി വരുന്നു . ചുരുട്ടി വയ്ക്കാവുന്ന , ഇരുപുറം കാണുന്ന നേർത്ത പ്ലാസ്റ്റക് ഷീറ്റുപോലുള്ള ഒഎൽഇഡി ടിവിയുമായാണ് എൽജിയെ വരവ് . വെറും ആറ് സെന്റീമീറ്റർ വ്യാസത്തിലേക്ക് ചുരുട്ടിക്കൂട്ടി കടലാസുപോലെ ടിവി കൊണ്ടു നടക്കാമെന്നതാകും ഇതിന്റെ ഏറ്റവും വലിയ പ്രത്യേകത . ദക്ഷിണകൊറിയൻ സാങ്കേതികവിദഗ്ദരുടെ മേൽനോട്ടത്തിലാണ് ടിവിയുടെ നിർമാണം . ഹൈഡെഫിനിഷൻ ( എച്ച്ഡി ) ക്ലാസിൽപെട്ട ഡിസ്പ്ലേ മിഴിവ് . 1200x810 റെസല്യൂഷൻ ഉയർന്ന നിലവാരത്തിലുള്ള ദൃശ്യ ഭംഗിയും നിറങ്ങളുടെ കൃത്യതയും ഉറപ്പ് നൽകുന്നു . 18 ഇഞ്ച് വലുപ്പമുള്ള ടിവയാണ് കമ്പനി ആദ്യം പുറത്തുവിടുന്നത് . 22 ഇഞ്ചും 32 ഇഞ്ചും ഉള്ള ടിവികൾ വിപണി വാഴുമ്പോൾ 18 ഇഞ്ച് ടിവിക്കുള്ള സാധ്യത എത്രത്തോളമുണ്ടാകുമെന്ന് കമ്പനിക്കറിയാം . അതുകൊണ്ടുതന്നെ 2017 ആകുമ്പോഴേക്കും 60 ഇഞ്ച് വരെയുള്ള ടിവികൾ ലഭ്യമായിത്തുടങ്ങുമെന്നാണ് കമ്പനി അറിയിക്കുന്നത് . ചെറിയ ടിവികൾ ഉപഭോക്തക്കളെ എത്രത്തോളം ആകർഷിക്കുന്നുണ്ടെന്ന് മനസിലാക്കി സാങ്കേതിക വിദ്യ വികസിപ്പിക്കാനാണ് കമ്പനിയുടെ തീരുമാനം . ടിവിയുടെ സുതാര്യതയാൽ മറുപുറം കാണുമെന്നതിനാൽ കമ്പ്യൂട്ടർ മോണിറ്ററുകളിലും മറ്റും ഈ സാങ്കേതിക വിദ്യ എത്രത്തോളം പ്രായോഗികമാണെന്ന് പറയാൻ സാധ്യമല്ല . അതേസമയം , റഫ്രിഡ്ജറേറ്റർ പോലുള്ള വീട്ടുപകരണങ്ങൾ ഇത്തരം സാങ്കേതിക പ്രയോജനകരമാകുമെന്നാണ് വിലയിരുത്തൽ .


എങ്ങനെ 1000 കോടി ചിലവിൽ ഒരു ഇന്ത്യൻ ചിത്രം യഥാർത്ഥ്യമാകുമെന്ന് വിവരിച്ച് സംവിധായകൻ വിഎ ശ്രീകുമാർ . ഏഷ്യാനെറ്റ് ന്യൂസിൻറെ വാർത്ത പ്രഭാതത്തിൽ നൽകിയ അഭിമുഖത്തിലാണ് ഇന്ത്യയിലെ ഏറ്റവും മുതൽ മുടക്കിൽ നിർമ്മിക്കുന്ന ഇതിഹാസചിത്രത്തിനെക്കുറിച്ച് സംവിധായകൻ മനസ് തുറന്നത് . എന്ത് കൊണ്ട് ഭീമനായി മോഹൻലാലിനെ കാസ്റ്റ് ചെയ്തു എന്ന കാര്യവും ശ്രീകുമാർ വ്യക്തമാക്കി . ചിത്രത്തിൽ ആരോക്കെ അഭിനയിക്കും എന്നത് സംബന്ധിച്ചുള്ള വിശദീകരണവും ശ്രീകുമാർ അഭിമുഖത്തിൽ നൽകുന്നുണ്ട് . അന്താരാഷ്ട്ര തലത്തിലുള്ള ഒരു കാസ്റ്റിംഗ് ഏജൻസിയെ ഇതിനായി ചുമതലപ്പെടുത്തിയിട്ടുണ്ട് . ഇതുവരെ സിനിമാമേഖലയിൽ ഇല്ലാതിരുന്ന നിർമ്മാതാവ് ബിആർ ഷെട്ടി സിനിമയിലേക്ക് കടന്നുവരുന്നതിനേക്കുറിച്ചും സംവിധായകൻ പറഞ്ഞു . ഒരു ചടങ്ങിൽ വെച്ച് ബിആർ ഷെട്ടിയെ കണ്ടപ്പോൾ അദ്ദേഹം മഹാഭാരതത്തെക്കുറിച്ച് വാതോരാതെ സംസാരിക്കുന്നുണ്ടായിരുന്നു . തന്റെ കൈയിൽ തിരക്കഥയുള്ളകാര്യം പറഞ്ഞു . രണ്ടാമൂഴം വായിച്ചുനോക്കട്ടെ എന്ന് അദ്ദേഹം പറഞ്ഞു . തിരക്കഥയും അയച്ചു കൊടുത്തു . വായിച്ച ശേഷം എന്ന് തുടങ്ങാമെന്നാണ് ബിആർ ഷെട്ടി ചോദിച്ചത് . അഭിമുഖം വീഡിയോ കാണാം


എന്നാൽ പിറന്നാളിൻറെ കാര്യത്തിൽ ഇത്തവണ ചെറിയ ആശയക്കുഴപ്പം നിലനിൽക്കുന്നുണ്ട് . കഴിഞ്ഞ വർഷങ്ങളിൽ സെപ്റ്റംബറിലെ തന്നെ മറ്റ് ദിവസങ്ങളിലാണ് ഗൂഗിൾ പിറന്നാൾ ആഘോഷിച്ചത് . ലാറി പേജും സെർജി ബ്രിന്നും ചേർന്ന് 1998 - ലാണ് ഗൂഗിൾ സ്ഥാപിച്ചത് . സെപ്റ്റംബർ 4 ആണ് സ്ഥാപകദിനം എന്നാണ് കമ്പനി രേഖകളിൽ . എന്നാൽ 2006 മുതൽ സെപ്റ്റംബർ 27 - നും അതിന് മുമ്പുള്ള വർഷം സെപ്റ്റംബർ 26 - നുമാണ് ഗൂഗിൾ പിറന്നാൾ ആഘോഷിച്ചത് . അതിനും മുമ്പ് 2004 - ൽ 6 - ആം പിറന്നാളിന് ഗൂഗിൾ അവതരിപ്പിച്ച ഡൂഡിൽ സെപ്റ്റംബർ 7 - നായിരുന്നു . നാലാം പിറന്നാളായ 2002 മുതലാണ് പ്രത്യേക പിറന്നാൾ ഡൂഡിലുകൾ ഗൂഗിൾ അവതരിപ്പിച്ച് തുടങ്ങിയത് . ആനിമേഷനായും ഇന്ററാക്ടീവ് ആയും വൈവിധ്യമുള്ള ഡൂഡിലുകൾ പിറന്നാൾ ദിനങ്ങളിൽ ബ്രൌസറുകളിൽ പ്രത്യക്ഷപ്പെട്ടു . സുന്ദർ പിച്ച ഗൂഗിളിന്റെ തലപ്പത്ത് എത്തിയ ശേഷം 2015 സെപ്റ്റംബർ ഒന്നിന് ഗൂഗിൾ തങ്ങളുടെ ലോഗോ മാറ്റിയിരുന്നു . നീലനിറത്തിലുള്ള ചെറിയക്ഷരം ‘g’ ആയിരുന്നു അതുവരെ ഐക്കൺ . പിന്നീട് അത് നാല് നിറങ്ങളിലുള്ള വലിയക്ഷരം ‘G’ ആയി . ഇത്തവണ ആൽഫബെറ്റ് എന്ന കമ്പനിയുടെ കീഴിലാണ് ഈ പിറന്നാൾ .


നോൺവെജ് ഭക്ഷണം ഇഷ്ടപ്പെടുന്നവരിൽ അധികം പേരും ഏറെയിഷ്ടപ്പെടുന്ന വിഭവമാണ് ബിരിയാണി . കേരളത്തിൽ തന്നെ പലയിടത്തും പല വിലയ്ക്കാണ് ബിരിയാണി ലഭിയ്ക്കുക . കേരളത്തിൽ എവിടെയെങ്കിലും ഒരു രൂപയ്ക്ക് ബിരിയാണി കൊടുക്കുന്ന കാര്യം നിങ്ങൾക്കറിയാമോ ? പക്ഷേ ഞങ്ങൾക്കറിയാം . തൃശൂരിലെ പ്രശസ്തമായ ലുലു കൻവെൻഷൻ സെന്റർ ആൻഡ് ഗോർഡൻ ഹോട്ടൽസിൽ നിന്നും വെറും ഒരു രൂപയ്ക്ക് ബിരിയാണി വാങ്ങാം . വളരെ ലിമിറ്റഡ് ആയ ഓഫർ ആണ് കേട്ടോ . എന്റെ ഡീൽ ഡോട്ട് കോം എന്ന സൈറ്റിലൂടെ രജിസ്റ്റർ ചെയ്ത് നല്ല ഒന്നാന്തരം ബിരിയാണി വെറും ഒരു രൂപയ്ക്ക് കഴിയ്ക്കാം . ഇത്രയും വിലക്കുറവിൽ ബിരിയാണി കഴിയ്ക്കാനുള്ള അവസരം നിങ്ങൾക്ക് മുമ്പ് ലഭിച്ച് കാണില്ല . അപ്പോൾ പിന്നെ എന്തിന് വൈകണം . ഒരു രൂപ ബിരിയാണി എങ്ങനെ വാങ്ങുമെന്ന് അറിയേണ്ടേ ?


റിസർവ് ബാങ്കിന്റെ പുതിയ ഗവർണർഃ നാലു പേരുടെ പട്ടിക തയാർ ദില്ലിഃ റിസർവ് ബാങ്കിന്റെ പുതിയ ഗവർണറെ നിശ്ചയിക്കുന്നതിനു കേന്ദ്ര സർക്കാർ നടപടികൾ വേഗത്തിലാക്കുന്നു . നാലു സാമ്പത്തിക വിദഗ്ധരാണ് ഇപ്പോൾ ലിസ്റ്റിലുള്ളത് . ഈ ലിസ്റ്റിൽനിന്നാകും ഗവർണർ നിയമനമെന്ന് ഏകദേശം ഉറപ്പായെന്നാണു റിപ്പോർട്ടുകൾ . റിസർവ് ബാങ്കിന്റെ പുതിയ വായ്പാ നയ സമിതിക്കും കേന്ദ്ര സർക്കാർ ഉടൻ രൂപം നൽകും . റിസർവ് ബാങ്ക് ഡെപ്യൂട്ടി ഗവർണർ ഉർജിത് പട്ടേൽ , മുൻ ഡെപ്യൂട്ടി ഗവർണർമാരായ രാകേഷ് മോഹൻ , സുബിർ ഗോകർണ , എസ്ബിഐ ചെയർപെഴ്സൺ അരുന്ധതി ഭട്ടാചാര്യ എന്നിവരാണു പട്ടികയിലുള്ള നാലു പേർ . റിസർവ് ബാങ്കിന്റെ വായ്പാ നയ രൂപീകരണത്തിനുള്ള സമിതിയിൽ പുറത്തുനിന്നുള്ള പ്രതിനിധിയായി രഘുരാം രാജൻ തുടരാൻ സാധ്യതയുള്ളതായി പ്രധാനമന്ത്രിയുടെ ഓഫിസ് വൃത്തങ്ങളെ ഉദ്ധരിച്ചു വാർത്താ ഏജൻസി റിപ്പോർട്ട് ചെയ്യുന്നു . പുറമേ നിന്നു മൂന്നു പ്രതിനിധികളെ ഉൾക്കൊള്ളിക്കാൻ കഴിയുമെന്ന വ്യവസ്ഥയോടെയാണു പുതിയ നയ രൂപീകരണ സമിതി .


ലോകത്തെ സമ്പന്നരുടെ പട്ടിക പുറത്ത് വിടുന്നവരാണ് ഫോർബ്സ് മാസിക . ഇന്ത്യയിലെ സമ്പന്നരുടെ പട്ടികയും അവർ പുറത്ത് വിടാറുണ്ട് . അതിൽ തന്നെ വിനോദ മേഖലയിൽ നിന്ന് ഏറ്റവും അധികം വരുമാനമുണ്ടാക്കിയവരുടേതിന്റെ പ്രത്യേക പട്ടികയും പ്രസിദ്ധീകരിക്കാറുണ്ട് . മമ്മൂട്ടിയും ജയറാമും കൈപിടിച്ചു കയറ്റിയ ഗുരുക്കന്മാരെന്ന് നടൻ മനോജ് കെ ജയൻ സാധാരണ ഗതിയിൽ വിനോദ മേഖലയിലെ സമ്പന്നരുടെ പട്ടികയിൽ കേരളത്തിൽ നിന്ന് അധികമാരും പെടാറില്ല . ഇതുവരെ അങ്ങനെ സംഭവിച്ചിട്ടില്ല എന്ന് തന്നെ പറയാം . എന്നാൽ ഇത്തവണ ആ ചരിത്രം തിരുത്തിക്കുറിച്ചിരിക്കുകയാണ് . മറ്റാരുമല്ല , അത് മലയാളികളുടെ പ്രിയപ്പെട്ട മെഗാ സ്റ്റാർ ആയ മമ്മൂട്ടി തന്നെയാണ് . കഴിഞ്ഞ കുറച്ച് വർഷങ്ങളായി ഹിറ്റ് ചാർട്ടുകളുടെ കണക്കെടുത്താൽ മോഹൻലാൽ ആയിരിക്കും മുന്നിൽ നിൽക്കുക . പുലിമുരുഗനൊക്കെ അത്രയും വലിയ റെക്കോർഡ് ആണ് സൃഷ്ടിച്ചിട്ടുള്ളത് . എന്നാൽ അതുകൊണ്ടെന്ത് കാര്യം . . . വരുമാനത്തിന്റെ കാര്യത്തിൽ മമ്മൂട്ടി തന്നെയാണ് മുന്നിൽ .


ശ്രീലങ്കയ്ക്കെതിരായ ഏകദിന - ട്വന്റി - 20 പരമ്പരകളിൽ ഇന്ത്യയെ നയിക്കുക പുതിയ നായകനായിരിക്കുമെന്ന് സൂചന . ടെസ്റ്റ് പരമ്പരയ്ക്കുശേഷം ക്യാപ്റ്റൻ വിരാട് കോലിയ്ക്ക് വിശ്രമം അനുവദിക്കുന്നതിന്റെ ഭാഗമായി രോഹിത് ശർമയെ ഏകദിന - ട്വന്റി - 20 പരമ്പരകളിൽ നായകനാക്കുമെന്നാണ് റിപ്പോർട്ട് . കഴിഞ്ഞ വർഷം സെപ്റ്റംബറിൽ വിൻഡീസ് പര്യടനത്തിനുശേഷം ഇന്ത്യ കളിച്ച 43 രാജ്യാന്തര മത്സരങ്ങളിൽ 42ലും കോലി കളിച്ചിരുന്നു . ഇതിൽ 18 ടെസ്റ്റ് മത്സരങ്ങളും ഉൾപ്പെടുന്നു . ഈ സാഹചര്യത്തിലാണ് ഓസ്ട്രേലിയക്കും ന്യൂസിലൻഡിനുമെതിരെ വരാനിരിക്കുന്ന പരമ്പരകൾ കൂടി കണക്കിലെടുത്ത് കോലിയ്ക്ക് വിശ്രമമനുവദിക്കുന്നതിനെക്കുറിച്ച് സെലക്ടർമാർ ഗൌരവമായി ആലോചിക്കുന്നത് . അടുത്ത രണ്ടോ മൂന്നോ ദിവസങ്ങൾക്കുള്ളിൽ ലങ്കയ്ക്കെതിരായ ഏകദിന - ട്വിന്റി പരമ്പരകൾക്കുള്ള ടീമിനെ പ്രഖ്യാപിക്കും . ദക്ഷിണാഫ്രിക്കക്കയിൽ നടന്ന എ ടീമുകളുടെ ത്രിരാഷ്ട്ര പരമ്പരയിൽ മികച്ച പ്രകടനം കാഴ്ചവെച്ച ശ്രേയസ് അയ്യർ ഉൾപ്പെടെയുള്ള യുവതാരങ്ങൾക്ക് ടീമിൽ ഇടം നൽകുന്നതിനെക്കുറിച്ച് സെലക്ടർമാർ ആലോചിക്കുന്നുണ്ട് . സിംബാബ്വെയ്ക്കെതിരായ ഏകദിന പരമ്പ തോറ്റ ലങ്കൻ ടീം അത്ര മികച്ച ഫോമിലല്ല . ഇതും യുവതാരങ്ങൾക്ക് അവസരമൊരുക്കാൻ സെലക്ടർമാരെ പ്രേരിപ്പിക്കുന്ന ഘടകമാണ് . കോലിയുടെ പകരക്കാരനാവുമെന്ന് കരുതുന്ന രോഹിത് ശർമ ഐപിഎല്ലിൽ മുംബൈ ഇന്ത്യൻസ് നായകനായ നിലയിലും മികവ് തെളിയിച്ചിട്ടുള്ള താരമാണ് . ടെസ്റ്റ് പരമ്പരയ്ക്കുള്ള ടീമിലും രോഹിത് ഉണ്ടെങ്കിലും അന്തിമ ഇലവനിൽ ഇതുവരെ അവസരം ലഭിച്ചിട്ടില്ല .


സ്മാർട് ഫോൺ നിർമ്മാതാക്കളായ ആപ്പിളും സാംസങ്ങും തമ്മിലുള്ള വൈരം ഏവർക്കും അറിയാവുന്നതാണ് . ഇരുവരും തമ്മിലുള്ള കേസ് കോടതിയിൽ തീർപ്പാക്കിയത് കോടികളുടെ നഷ്ടപരിഹാരം നൽകാനുള്ള വിധിയോടെയാണ് . ഇപ്പോഴിതാ , ആപ്പിളിന്റെ ഏറ്റവും പുതിയ സ്മാർട്ഫോണായ ഐഫോൺ എക്സ് വിൽക്കുമ്പോൾ ഒരു ലാഭവിഹിതം സാംസങിനും ലഭിക്കുമെന്ന വിവരമാണ് പുറത്തുവരുന്നത് . 999 ഡോളർ , അതായത് 65,600 രൂപ വിലയുള്ള ഐഫോൺ x വിൽക്കുമ്പോൾ , അതിൽ 110 ഡോളർ സാംസങ്ങിന്റെ അക്കൌണ്ടിലേക്കാണ് പോകുന്നത് . പുതിയ ഐഫോണിന്റെ ഒഎൽഇഡി പാനലുകൾ , എൻഎഎൻഡി ഫ്ലാഷ് , ഡിആർഎഎം ചിപ്പ് എന്നിവ നൽകിയിരിക്കുന്നത് സാംസങ്ങാണ് . ഒരു ഐഫോണിലുള്ള ഈ മൂന്നു പാർട്സുകളുടെ വില ഏകദേശം 110 ഡോളർ വരുമെന്നാണ് കണക്ക് . അടുത്ത രണ്ടുവർഷത്തിനകം ഏകദേശം 130 മില്യൺ ഐഫോൺ എക്സ് യൂണിറ്റുകൾ നിർമ്മിച്ച് വിറ്റഴിക്കുമെന്നാണ് വിവരം . ഇതിനുള്ള ഓർഡർ സാംസങ്ങിന് ആപ്പിൾ നൽകി കഴിഞ്ഞത്രെ . അങ്ങനെയെങ്കിൽ ഐഫോൺ വിൽപനയിലൂടെ സാംസങ്ങിന് ലഭിക്കാൻ പോകുന്നത് കോടികണക്കിന് ഡോളർ ആയിരിക്കും . അതായാത് സ്വന്തം ഫ്ലാഗ്ഷിപ്പ് ഫോണായ ഗ്യാലക്സി എസ് 8 വിൽക്കുമ്പോൾ ലഭിക്കുന്നതിനേക്കാൾ വരുമാനം ഐഫോൺ എക്സ് വിൽപനയിലൂടെ സാംസങ്ങിന് ലഭിക്കുമെന്നാണ് വിവരം .


കൊറിയൻ ബ്രാൻഡ് ഉൽപന്നങ്ങളുമായാണ് ഇത്തവണ യൂറോ സ്റ്റാർ ജൈറ്റക്സിലെത്തിയിരിക്കുന്നത് . ജൈറ്റെക്സ് ടെക്നോലോജി വീക്ക് 2015 ന്റെ ഭാഗമായാണ് യൂറോ സ്റ്റാർ പവലിയനിൽ അറാറിയുടെ പുതിയ ഉൽപന്നം പ്രദർശനത്തിനും വിൽപനയ്ക്കുമായി എത്തിച്ചിരിക്കുന്നത് . പ്രധാനമായും ഐ ഫോൺ 6 , ഐഫോൺ 6 എസ് , ഐ ഫോൺ 6 എസ് പ്ലസ് , സാംസങ്ങ് ഗാലക്സി സി എസ് 6 എഡ്ജ് , നോട്ട് 5 എന്നീ ആഡംബര മൊബൈൽ മോഡലുകൾക്കായാണ് തോലിൽ നിർമിച്ച അറാറിയുടെ പൌച്ചുകൾ ഉപയോഗിക്കാനാവുക . സ്ലിം ഡയറി , ക്യാൻവാസ് ഡയറി , ദ ബ്ലോസ്സം ഡയറി തുടങ്ങിയ പേരിലാണ് ഇവ വിപണിയിൽ എത്തിച്ചിരിക്കുനത് . ഉപഭോക്താക്കളുടെ സംതൃപ്തി ലക്ഷ്യമാക്കിയിട്ടാണ് പുതിയ ഉൽപ്പന്നവുമായി എത്തിയിരിക്കുന്നതെന്ന് യൂറോ സ്റ്റാർ ഗ്രൂപ്പ് ചെയർമാൻ രാജു ജെത്വാനി വ്യക്തമാക്കി . ദുബായ് മേഖലയിലെ ഏറ്റവും വലിയ വിവര സാങ്കേതിക വിദ്യ പ്രദർശന വേദിയാണ് ജൈറ്റെക്സ് ടെക്നോളജി വീക്ക് . കമ്പനിയെ സംബന്ധിച്ചിടത്തോളം അന്തമായ സാധ്യതയാണ് ജൈറ്റെക്സ് തുറന്നിടുന്നത് . ആഡംബര മൊബൈൽ ആക്സസറി ഉൽപന്ന നിർമാണ രംഗത്തെ പ്രമുഖ കൊറിയൻ സ്ഥാപനമായ അറാറിയുടെ ഉൽപന്നങ്ങൾ ഉപഭോക്താക്കളെ പരിചയപെടുത്തുവാനുള്ള മികച്ച വേദിയാണിത് . ലോകത്തിന്റെ മറ്റിടങ്ങൾ എന്നപോലെ ഗൾഫ് മേഖലയിലും അറാറിയുടെ ഉൽപന്നങ്ങൾ വൻ ജനപ്രീതി നേടുമെന്നാണ് പ്രതീക്ഷിക്കുന്നതെന്നും അദേഹം കൂട്ടിച്ചേർത്തു . പുതുതായി വിപണിയിൽ എത്തിച്ചിരിക്കുന്ന പൌച്ചുകൾ നൂറു ശതമാനം ഗുണനിലവാരമുള്ള തോലിൽ നിർമിച്ചതാണെന്ന് യൂറോ സ്റ്റാർ മാർക്കറ്റിങ് തലവൻ മണി നായരും അഭിപ്രായപ്പെട്ടു .


മുൻനിര ഐടി സ്ഥാപനമായ ഇൻഫോസിസ് ടെക്നോളജി ദിദ്വിന റിക്രൂട്ട്മെന്റ് സംഘടിപ്പിച്ചു . ആരക്കുന്നത്തെ ടോക് എച്ച് ഇൻസ്റ്റിറ്റ്യൂട്ട് ഓഫ് സയൻസ് ആൻഡ് ടെക്നോളജിയിലാണ് റിക്രൂട്ട്മെന്റ് . ഒക്ടോബർ 17,18 തീയതികളിലായിരിക്കും . വിവിധ എൻജിനിയറിംഗ് വിഭാഗങ്ങളിൽ നിന്നായി 302 വിദ്യാർഥികൾ രജിസ്റ്റർ ചെയ്യും . ഇതിലൂടെ കോളേജിൽ നിന്നും മികച്ച ഉദ്യോഗാർഥികളെ കണ്ടെത്താനാണ് ഇൻഫോസിസ് ലക്ഷ്യമിടുന്നത് . മിടുക്കരായ വിദ്യാർഥികളാണ് റിക്രൂട്ട്മെന്റിൽ പങ്കെടുക്കുന്നതെന്നും അവരുടെ കഴിവിൽ ആത്മവിശ്വാസമുണ്ടെന്നും പ്രിൻസിപ്പാൾ ഡോ . ഡി വിൻസന്റ് എച്ച് വിൽസൺ പറഞ്ഞു . കഴിഞ്ഞ വർഷം 91 ശതമാനം വിദ്യാർഥികളെ മുൻ നിരക്കമ്പനികൾ റിക്രൂട്ട്മെന്റ് ചെയ്തതായും പ്രിൻസിപ്പാൾ പറഞ്ഞു . വിദ്യാർത്ഥികൾക്ക് പരിശീലനം നൽകി അവരെ തൊഴിൽ ക്ഷമതയുള്ളവരാക്കുന്നതിനായി ടിസ്റ്റിനെ ക്യാംപസ് കണക്ട് അഡ്വാൻസ്ഡ് പാർട്ണർ ഇൻസ്റ്റിറ്റ്യൂട്ടായി ഇൻഫോസിസ് നേരത്തെ തന്നെ തെരഞ്ഞെടുത്തിരുന്നു .


കോപ്പ അമേരിക്കയിൽ കിരീടം തേടി അർജന്റീനയും മെസിയും തിങ്കളാഴ്ച ഇറങ്ങും . തിങ്കളാഴ്ച പുലർച്ചെ 5.30നാണ് കിരീടപ്പോരാട്ടം . കിരീടമില്ലാത്ത 23 വർഷങ്ങളുടെ കണക്കും പറഞ്ഞ് കുത്തി നോവിക്കുന്നവർക്ക് മറുപടി നൽകാൻ ലയണൽ മെസി എന്താകും കരുതി വച്ചിട്ടുണ്ടാവുക ? . കഴിഞ്ഞ കോപ്പയിലെ കലാശപ്പോരാട്ടത്തിലേറ്റ മുറിവ് മറക്കാൻ മെസിക്ക് ജയിച്ചേ മതിയാകൂ ? . കോപ്പയിൽ ഒരിക്കൽ മാത്രമുള്ള ശതാബ്ദി എഡിഷന്റെ ഫൈനലിന് ലഭിക്കാവുന്ന ഏറ്റവും മികച്ച രണ്ട് ടീമുകളാണ് കളത്തിലറങ്ങുന്നത് എന്നതിനാൽ ഫേവറൈറ്റുകളെ പ്രവചിക്കുക അസാധ്യം . എങ്കിലും അർജന്റീനയിൽ നിന്നും മെസിയിൽ നിന്നും ആരാധകർ ഒരുപാട് പ്രതീക്ഷിക്കുന്നുണ്ട് . ലോക റാങ്കിംഗിൽ ഒന്നാമതുള്ള അർജന്റീന ചാമ്പ്യൻഷിപ്പിൽ തോൽവിയറിഞ്ഞിട്ടില്ല . നായകനൊത്ത മികവുമായി കളം വാഴുന്ന മെസി . ശാരീരികക്ഷമത വീണ്ടെടുത്ത് വരുന്ന ഏയ്ഞ്ചൽ ഡി മരിയ . അഞ്ച് കളിയിൽ 18 ഗോളടിച്ച സ്ട്രൈക്കർമാർ . നീലപ്പട നൽകുന്ന പ്രതീക്ഷകൾ വാനോളം . എന്നാൽ എഡ്വേർഡോ വർഗാസും അലക്സി സാഞ്ചസും ഭീഷണി മുഴക്കുമ്പോൾ അർജന്റീനിയൻ പ്രതിരോധധം കാര്യമായി പരീക്ഷിക്കപ്പെടുമെന്നുറപ്പ് . ആദ്യ കളിയിൽ അർജന്റീനയോട് തോറ്റ ചിലിയെ അല്ല കഴിഞ്ഞ മത്സരങ്ങളിൽ കോപ്പ കണ്ടത് . കിരീടം നേടിയില്ലെങ്കിൽ നാട്ടിലേക്ക് വരേണ്ടെന്ന് തുറന്നടിച്ച മറഡോണ മെസിക്ക് മുന്നിലുയർത്തുന്ന സമ്മർദ്ദവും ചെറുതല്ല . കുരിശിലേറ്റാൻ കാത്തിരിക്കുന്ന പതിനായിരങ്ങൾക്ക് മുന്നിൽ ലയണൽ മെസിക്ക് തിങ്കളാഴ്ച ഫുട്ബോൾ മിശിഹാ ആയി ഉയർത്തെഴുന്നേറ്റേ തീരു .


ഭൂമിക്ക് പുറത്ത് മറ്റെതെങ്കിലും ഗ്രഹത്തിൽ ജീവനുണ്ടോ എന്ന ചോദ്യത്തിന് ഉത്തരമാകുന്നു . നാല് പ്രകാശ വർഷത്തിനപ്പുറം ഭൂമിയേക്കാൾ 1.3 ഇരട്ടി വലുപ്പമുള്ള ഗ്രഹം കണ്ടെത്തി . ഭൂമിയുമായി ഏറെ സാമ്യമുള്ള ഗ്രഹത്തിന് പ്രോക്സിമ ബി എന്നാണ് പേരിട്ടിരിക്കുന്നത് . ഇവിടെ ജീവനുണ്ടാകാനുള്ള സാധ്യതകൾ കൂടുതലാണെന്നാണ് ശാസ്ത്രജ്ഞർ പറയുന്നത് . മലകളും വെള്ളവും പാറകളും ഇവിടെയുണ്ട് . സൂര്യൻ കഴിഞ്ഞാൽ ഭൂമിക്ക് ഏറ്റവുമടുത്ത നക്ഷത്രമായ പ്രോക്സിമ സെഞ്ച്വറിയെയാണ് പ്രോക്സിമ ബി വലം വെയ്ക്കുന്നത് . ദ്രാവക രൂപത്തിലുള്ള ജലത്തിന് നില നിൽക്കാൻ പറ്റിയ ഊഷ്മാവായതിനാലാണ് ഇവിടെ ജീവനുണ്ടാകാം എന്ന് കരുതുന്നത് . താരതമ്യേന ഭൂമിക്കടുത്ത ഗ്രഹമായതിനാൽ ഇവിടെയ്ക്ക് സ്പേസ് ക്രാഫ്റ്റ് അയക്കാം എന്ന പ്രതീക്ഷയിലാണ് ശാസ്ത്രലോകം . യൂറോപ്യൻ സതേൺ ഒബ്സർവേറ്ററി ടെലിസ്സ്കോപ്പ് ഉപയോഗിച്ചാണ് ഈ ഗ്രഹത്തെ കണ്ടെത്തിയിരിക്കുന്നത് .


അണ്ടർ 17 ലോകകപ്പ് ഹീറോ കൊമാൽ തത്താലിനായി കടുത്ത മത്സരവുമായി ഐഎസ്എൽ ക്ലബുകൾ . ഐഎസ്എല്ലിൽ രണ്ട് തവണ കിരീടം ചൂടിയ എടികെ കൊൽക്കത്തയാണ് താരത്തിനായി ഒടുവിൽ രംഗത്തെത്തിയ ടീം . പൂനെ എഫ്സി താരവുമായി ചർച്ചകൾ നടത്തുന്ന വിവരം നേരത്തെ പുറത്തായിരുന്നു . കൌമാര ലോകകകപ്പിലെ മികച്ച പ്രകടനത്തിലൂടെ ഫുട്ബോൾ ലോകത്തിൻറെ കയ്യടി നേടിയ താരമാണ് സിക്കിം സ്വദേശിയായ കൊമാൽ തത്താൽ . ഉദ്ഘാടന മത്സരത്തിൽ മികച്ച ഫോമിൽ കളിച്ച താരത്തെ പിന്നീടുള്ള രണ്ട് മത്സരങ്ങളിൽ നിന്ന് പരിശീലകൻ നോർത്തോൺ മാറ്റോസ് പിൻവലിച്ചിരുന്നു . ഈ സീസണിൽ തന്നെ താരത്തെ ടീമിലെത്തിക്കാനാണ് ക്ലബുകളുടെ ശ്രമം . ആദ്യ ഇലവനിൽ കളിപ്പിക്കാമെന്ന വാഗ്ദാനത്തോടെ ഐ ലീഗ് ക്ലബ് മിനർവ പഞ്ചാബ് എഫ്സി താരത്തിനു പിന്നാലെ കൂടിയിരുന്നു . അതേസമയം ടർക്കീഷ് രണ്ടാം ലീഗ് ക്ലബും കൊമാൽ തത്താലിനായി രംഗത്തുണ്ട് .


ഐഫോൺ എക്സിന് സാംസങ്ങിൻറെ അടുത്ത വെല്ലുവിളി ജനുവരിയിൽ എത്തുമെന്ന് സൂചന . സാംസങ്ങ് ഗ്യാലക്സി എസ്9 , എസ്9 പ്ലസ് എന്നിവ ജനുവരിയിൽ ലാസ്വേഗസിൽ പുറത്തിറക്കാനാണ് സാംസങ്ങ് തയ്യാറെടുക്കുന്നക് . കൺസ്യൂമർ ഇലക്ട്രോണിക് ഷോയിൽ ആയിരിക്കും സാംസങ്ങിൻറെ അടുത്ത ഫ്ലാഗ്ഷിപ്പ് മോഡലുകൾ എത്തുക . ഐഫോണിൻറെ വൻ മാർക്കറ്റായ അമേരിക്കയിൽ വൻ പ്രകടനമാണ് സാംസങ്ങ് ഗ്യാലക്സി എസ്8 പ്ലസ് കാഴ്ചവച്ചത് . ഇത് കൂടി കണക്കിലെടുത്താണ് പുതിയ ഫോണിൻറെ പുറത്തിറക്കലിന് സാംസങ്ങ് അമേരിക്ക നിശ്ചയിച്ചത് എന്നാണ് റിപ്പോർട്ട് . ലോകത്തിലെ പ്രമുഖ ഇലക്ട്രോണിക് കമ്പനികളായ എൽജി , സോണി എന്നിവർ എല്ലാം തങ്ങളുടെ പുതിയ ഉത്പന്നങ്ങൾ അവതരിപ്പിക്കുന്ന വേദിയാണ് സിഇഎസ് . എന്തായാലും ഇതുവരെ വരുന്ന റിപ്പോർട്ടുകൾ പ്രകാരം മുൻഗാമിയുടെ പ്രത്യേകതകൾ നിലനിർത്തിയായിരിക്കും എസ്9 , എസ്9 പ്ലസ് എന്നിവ എത്തുക എന്നാണ് റിപ്പോർട്ട് . എസ്എം ജി960 എന്ന മോഡൽ നമ്പറിലായിരിക്കും സാംസങ്ങ് എസ്9 ഇറക്കുന്നത് . അതേ സമയം എസ്9 പ്ലസിൻറെ മോഡൽ നമ്പർ എസ്എം ജി965 ആയിരിക്കും . യഥാക്രമം 5.8 ഇഞ്ച് , 6.2 ഇഞ്ച് സ്ക്രീൻ വലിപ്പം ആയിരിക്കും ഇരുഫോണുകൾക്കും ഉണ്ടാകുക എന്നാണ് റിപ്പോർട്ടുകൾ . പുതിയ തരത്തിലുള്ള ഓഡിയോ സംവിധാനം ഫോണിനുണ്ടാകും എന്നാണ് റിപ്പോർട്ടുകൾ സൂചിപ്പിക്കുന്നത് .


വിക്കറ്റുകൾക്കിടയിലെ ഓട്ടത്തിൽ അതിവേഗക്കാരനാണ് ഇന്ത്യൻ നായകൻ വിരാട് കോലി . എന്നാൽ ചേതേശ്വർ പൂജാര മെല്ലെയോടി റണൌട്ടായി പലതവണ കുപ്രസിദ്ധി നേടിയ താരവും . മെൽബൺ ടെസ്റ്റിൽ ഇരുവരും ചേർന്നുള്ള നെടുനീളൻ ഒന്നാം ഇന്നിംഗ്സ് അതിനാൽ തന്നെ സംഭവബഹുലമായിരുന്നു . ഇന്ത്യൻ ഇന്നിംഗ്സിലെ 120 - ാം ഓവറിൽ പാറ്റ് കമ്മിൺസിൻറെ പന്തിലായിരുന്നു രസകരമായ സംഭവം . കമ്മിൺസിനെ ഡീപ് മിഡ് വിക്കറ്റിലേക്ക് പായിച്ച് കുതിച്ചു വിരാട് കോലി . മൂന്ന് റൺസ് അനായാസം ഓടിത്തീർത്ത് നാലാം റണ്ണിനായി കോലി ഓടാനൊരുങ്ങി . എന്നാൽ സാവധാനം മൂന്നാം റൺ ഓടിത്തീർക്കുന്നതേ ഉണ്ടായിരുന്നുള്ളു ഈ സമയം പൂജാര . കോലിയോട് നാലാം റണ്ണിനായി ഓടേണ്ടെന്ന പൂജാരയുടെ ആംഗ്യം കമൻറേറ്റർമാരിൽ ചിരിപടർത്തി . കോലിയും പൂജാരയും ചേർന്ന് മൂന്നാം വിക്കറ്റിൽ 69 ഓവറിൽ 170 റൺസ് കൂട്ടിചേർത്തു . ഇരുവരുടെയും ബാറ്റിംഗ് ഇന്ത്യയെ 443 എന്ന മികച്ച സ്കോറിലെത്തിക്കുന്നതിൽ നിർണായകമായി പുറത്താകുമ്പോൾ പൂജാര 106 റൺസും കോലി 82 റൺസും എടുത്തിരുന്നു . പരമ്പരയിൽ പൂജാരയുടെ രണ്ടാം സെഞ്ചുറിയാണിത് .


ലോക ഹോക്കി ലീഗ് സെമിയിൽ ഇന്ത്യക്ക് തോൽവി . ഒളിംപിക് ചാമ്പ്യൻമാരായ അർജന്റീനയോട് ഏകപക്ഷീയമായ ഒരു ഗോളിനാണ് ഇന്ത്യ കീഴടങ്ങിയത് . മത്സരത്തിന്റെ രണ്ടാം ക്വാർട്ടറിൽ പെനൽറ്റി കോർണറിൽ നിന്ന് ഗോൺസാലോ പെല്യാറ്റിന്റെ വകയായിരുന്നു അർജന്റീനയുടെ വിജയഗോൾ . സമനലിക്കായുള്ള ഇന്ത്യൻ ശ്രമങ്ങൾ ഫലം കണ്ടില്ല . ആദ്യപകുതിയിൽ കൂടുതൽ ആക്രമിച്ചുകളിച്ചത് ഇന്ത്യയായിരുന്നു . എന്നാൽ രണ്ടാം പകുതിയിൽ ലോക ഒന്നാം നമ്പർ ടീമായ അർജന്റീന കളിയുടെ കടിഞ്ഞാണേറ്റെടുത്തു . മത്സരത്തിൽ ഇന്ത്യക്ക് അനുകൂലമായി രണ്ട് പെനൽറ്റി കോർണറുകൾ ലഭിച്ചെങ്കിലും അതൊന്നും ഗോളാക്കി മാറ്റാനായില്ല . കളി തീരാൻ ഒരു മിനിട്ട് മാത്രം ബാക്കിയിരിക്കെ ലീഡ് വർധിപ്പിക്കാൻ ലഭിച്ച തുറന്ന അവസരം അർജന്റീനയും പാഴാക്കി . ഒളിംപിക് മെഡലിസ്റ്റുകളായ ബൽജിയത്തെ കീഴടക്കിയാണ് ഇന്ത്യ സെമിയിലെത്തിയത് .


ഒരു കാലത്ത് വിപണിയിൽ ശ്രദ്ധേയമായ വിൻഡോസ് ഫോണുകൾ ഏതാണ്ട് മൃതാവസ്ഥയിലാണ് . ഇപ്പോൾ ഈ ഫോണുകളുടെ വിപണി വിഹിതം വെറും 0.3 ശതമാനം മാത്രമേന്നാണ് കണക്ക് . വിൻഡോസ് ഫോണുകളുടെ മരണം സ്ഥിരീകരിക്കാൻ പറ്റുന്നതാണ് പുതിയ റിപ്പോർട്ട് . വിൻഡോസിൻറെ നിർമ്മാതാക്കൾ മൈക്രോസോഫ്റ്റിൻറെ എല്ലാമായ ബിൽഗേറ്റ്സ് വിൻഡോസ് ഫോൺ ഉപേക്ഷിച്ചിരിക്കുന്നു . ഇപ്പോൾ ആൻഡ്രോയ്ഡ് ഫോണാണ് ഉപയോഗിക്കുന്നത് എന്നാണ് ബിൽഗറ്റ്സ് വെളിപ്പെടുത്തിയത് . ഫോക്സ് ന്യൂസിലെ ഒരു അഭിമുഖത്തിലാണ് ബിൽഗേറ്റ്സിൻറെ വെളിപ്പെടുത്തൽ . എന്നാൽ സ്വതവേ ടെക് ലോകത്തെ വിദഗ്ധരുടെ തെരഞ്ഞെടുപ്പായ ഐഫോൺ ബിൽഗേറ്റ്സ് തെരഞ്ഞെടുത്തില്ല എന്നതാണ് ശ്രദ്ധേയം . ഇതിൻറെ കാരണവും ബിൽഗേറ്റ്സ് പറയുന്നു . ആപ്പിൾ മികച്ച പ്രവർത്തനമാണ് നടത്തുന്നത് . എന്നാൽ ഫോണിൽ ഞാൻ ഉപയോഗിക്കാൻ ഏറെ മൈക്രോസോഫ്റ്റ് ആപ്പുകൾ ഉള്ള ആൻഡ്രോയ്ഡ് ഫോൺ ആണ് . ഐടി മേഖലയിൽ ഇത് സ്വഭാവികമാണെന്നും ബിൽഗേറ്റ്സ് പറയുന്നു . എന്നാൽ ഏത് ഫോൺ ആണ് ഉപയോഗിക്കുന്നത് എന്ന് ബിൽഗേറ്റ്സ് വെളിപ്പെടുത്തുന്നില്ല . അത് തീർച്ചയായും ഗ്യാലക്സി 8 പ്ലസ് ആയിരിക്കും എന്നാണ് ഇപ്പോൾ ഉയരുന്ന അഭ്യൂഹം . എന്തായാലും വിൻഡോസ് ഫോണിൻറെ കാലം അവസാനിച്ചു എന്നതിൻറെ ഔദ്യോഗികമായ അന്ത്യമാണ് ബിൽഗേറ്റ്സിൻറെ ഫോൺ മാറ്റം എന്നാണ് ടെക് വിദഗ്ധരുടെ വിലയിരുത്തൽ .


പ്രണവ് മോഹൻലാൽ ആദ്യമായി നായകനായ ആദി പ്രേക്ഷക ഹൃദയം കീഴടക്കി തിയേറ്ററുകളിൽ മുന്നേറുകയാണ് . കണ്ണഞ്ചിപ്പിക്കുന്ന ആക്ഷൻ രംഗങ്ങളുമായി താരം നിറഞ്ഞാടി . ഒരു സംഗീത സംവിധായകനാകാൻ കൊതിക്കുന്ന കഥാപാത്രമായാണ് താരം സിനിമയിൽ എത്തിയത് . ചിത്രത്തിലെ ജിപ്സി വുമൺ എന്ന ഇംഗ്ലീഷ് ഗാനം പ്രണവ് എഴുതി പാടിയതാണ് . പ്രണവ് ഗിത്താർ വായിക്കുന്ന പാട്ട് പ്രേക്ഷകർ ഇതിനോടകം തന്നെ ഏറ്റെടുത്തതാണ് . ഇതിന്റെ മേക്കിംഗ് വീഡിയോ പുറത്തിറങ്ങിയതിന് പിന്നാലെ പ്രണവ് ഗിത്താർ വായിക്കുന്ന മറ്റൊരു വീഡിയോ കൂടി പുറത്തിറങ്ങിയിരിക്കുകയാണ് . ഇംഗ്ലിഷ് ഗാനത്തിനു സംഗീതം പകർന്നത് അനിൽ ജോൺസൺ ആണ് . പാട്ടിന്റെ ഈണം ചിട്ടപ്പെടുത്തുന്നതിലും പ്രണവ് പങ്കാളിയായി . അതുപോലെ ഗാനത്തിൽ നിറഞ്ഞു നിൽക്കുന്ന ഗിത്താർ പ്രണവും സന്ദീപ് മോഹനും ചേർന്നാണു വായിച്ചത് . പ്രണവ് തന്നെയാണ് ഇങ്ങനെയൊരു ഗാനം എഴുതാനും പാടാനും താൽപര്യമുണ്ടെന്നു ചിത്രത്തിന്റെ സംവിധായകൻ ജീത്തു ജോസഫിനെ അറിയിച്ചത് . പ്രണവിന്റെ ആഗ്രഹത്തിനു ജീത്തുവും പിന്തുണ നൽകിയതോടെ നല്ലൊരു പാട്ട് ചിത്രത്തിന്റെ ഭാഗമാകുകയായിരുന്നു . അതേ ഗാനം തന്നെയാണ് പ്രണവ് ഗിത്താർ വായിച്ച് വീണ്ടും പാടിയിരിക്കുന്നത് .


ആദായ നികുതിയടയ്ക്കാത്ത പണം കൊണ്ട് വസ്തുവും സ്വർണ്ണവുമൊക്കെ വാങ്ങിക്കൂട്ടിയവർക്ക് പണി വരുന്നു . നോട്ട് നിരോധനത്തിന് ശേഷം സംസ്ഥാനത്ത് വലിയ ഇടപാടുകൾ നടത്തിയവർക്ക് പിന്നാലെയാണ് ഇപ്പോൾ ആദായ നികുതി വകുപ്പ് . മറ്റൊരാളിന്റെ പേരിൽ ഭൂമി വാങ്ങി രജിസ്റ്റർ ചെയ്തവരെയും പിടികൂടും . കള്ളപ്പണമാണെന്ന് കണ്ടെത്തിയാൽ വസ്തു സർക്കാറിലേക്ക് കണ്ടുകെട്ടും . നോട്ട് നിരോധനത്തിന് ശേഷം ഇടപാടുകൾ ബാങ്ക് വഴിയാക്കിയപ്പോൾ പലരും വസ്തുവും സ്വർണ്ണവുമൊക്കെ വാങ്ങി കള്ളപ്പണം വെളുപ്പിച്ചിട്ടുണ്ടെന്നാണ് കണ്ടെത്തിയിരിക്കുന്നത് . ആദായ നികുതി അടയ്ക്കാത്തവർ ലക്ഷങ്ങളുടെ സ്വർണ്ണവും ഭൂമിയും വാങ്ങിയത് കള്ളപ്പണത്തിന്റെ പരിധിയിൽ വരും . രാജ്യത്തൊട്ടാകെ കുറഞ്ഞത് 20,000 ഇടപാടുകളെങ്കിലും ബിനാമിയോ കള്ളപ്പണം ഉപയോഗിച്ച് നടത്തിയതോ ആണെന്നാണ് അന്വേഷണത്തിൽ വ്യക്തമായിരിക്കുന്നത് . ഇതിൽ വൻ തുകയുടെ ഇടപാടുകൾ നടത്തിയവർക്ക് ആദ്യഘട്ടത്തിൽ നോട്ടീസ് അയച്ചു തുടങ്ങി . സംസ്ഥാനത്ത് ഇരുപതിലേറെപ്പേർക്ക് നോട്ടീസ് കിട്ടിയെന്നാണ് വിവരം . ഇവർ ആദായ നികുതി വകുപ്പ് ഉദ്ദ്യോഗസ്ഥർക്ക് മുന്നിൽ ഹാജരായി പണത്തിന്റെ സ്രോതസ് വെളിപ്പെടുത്തണം . വീട് , സ്ഥലം , സ്വർണം എന്നിവയുടെ ഇടപാടുകൾ നടത്തിയവർക്കെതിരെയാണു നടപടി . എന്നാൽ എല്ലാം ബെനാമി ഇടപാട് ആവണമെന്നില്ല . നിയമവിധേയമായ മാർഗ്ഗങ്ങിളിലൂടെ സമ്പാദിച്ച പണമാണെങ്കിൽ അതിന് നികുതിയും പിഴയും അടയ്ക്കേണ്ടി വരും . ഇത് നൽകിയില്ലെങ്കിൽ വസ്തു സർക്കാലേക്ക് കണ്ടുകെട്ടും . മറ്റൊരാളുടെ പേരിൽ ബിനാമിയായി വാങ്ങിയതാണെങ്കിൽ യഥാർത്ഥ ഉടമ ഹാജരാകണം . ഇത് ചെയ്യാതിരുന്നാലും വസ്തു കണ്ടുകെട്ടും . വസ്തു രജിസ്റ്റർ ചെയ്തിരിക്കുന്നയാളിന് അതിനുള്ള വരുമാനം ഇല്ലെന്ന് ബോധ്യപ്പെട്ടാൽ അത്തരം ഇടപാടുകൾ ബിനാമിയായി കണക്കാക്കും . കഴിഞ്ഞ കുറേ നാളുകളായി ഇതുമായി ബന്ധപ്പെട്ട അന്വേഷണം നടന്നുവരികയായിരുന്നു . ബാങ്കിൽ നിക്ഷേപിക്കപ്പെട്ട പണവും വസ്തു രജിസ്ട്രേഷൻ വിവരങ്ങളുമൊക്കെ പരിശോധിച്ചാണ് സംശയകരമായ ഇടപാടുകൾ കണ്ടെത്തുന്നത് . കേരളത്തിൽ ആദ്യ ഘട്ടമായി കണ്ണൂർ ജില്ലയിലുള്ളവർക്കാണ് കൂടുതലായി നോട്ടീസ് ലഭിച്ചത് . വസ്തു ഇടപാടുകളാണ് ഇവരിൽ ഭൂരിപക്ഷവും നടത്തിയിരിക്കുന്നത് . തുകയുടെ വലിപ്പം അനുസരിച്ചാണ് ഇപ്പോൾ നോട്ടീസ് നൽകിയിട്ടുള്ളതെന്നും താഴെ കൂടുതൽ പേർക്ക് നോട്ടിസ് അയക്കുമെന്നും ആദായനികുതി വകുപ്പ് അധികൃതർ അറിയിച്ചു .


ഇൻറർനെറ്റ് ചാറ്റിങ്ങിലെ ഒരു നൊസ്റ്റാൾജിയ കൂടി വിടവാങ്ങുന്നു . ആഗസ്ത് 5ന് യാഹൂ തങ്ങളുടെ മെസഞ്ചർ സേവനം അവസാനിപ്പിക്കും . യാഹൂ തന്നെയാണ് ഔദ്യോഗി ബ്ലോഗ് പോസ്റ്റിലൂടെ ഈ കാര്യം വെളിപ്പെടുത്തിയത് . ഇപ്പോൾ മെസഞ്ചർ ഉപയോഗിക്കുന്നവരോട് പുതിയ പതിപ്പിലേക്ക് മാറുവാൻ യാഹൂ ആവശ്യപ്പെടുന്നു . 1998ലാണ് യാഹൂ പേജർ എന്ന പേരിൽ യാഹൂ മെസഞ്ചർ ആരംഭിച്ചത് . കഴിഞ്ഞ ഡിസംബറിൽ യാഹൂ മെസഞ്ചർ വിവിധ പ്ലാറ്റ്ഫോമുകൾക്കായി പുനർ നിർമ്മിച്ചിരുന്നു . പുതിയ ആപ്പ് ആപ്പ് സ്റ്റോറുകളിൽ ലഭിക്കും . അടുത്തിടെയായി മെയിൽ , സെർച്ച് , ടംബ്ലർ , സ്പോർട്സ് , ന്യൂസ് ഫിനാൻസ് എന്നീ മേഖലകളിലാണ് യാഹൂ ശ്രദ്ധപതിപ്പിക്കാൻ ഒരുങ്ങുന്നത് . അതിനാൽ തന്നെ അടുത്തിടെ യാഹൂ തങ്ങളുടെ പേഴ്സണലൈസ് വിഡ്ജറ്റ് സർവ്വീസുകൾ നിർത്തുവാൻ പോകുകയാണ് .


രാജ്യത്ത് പൊതുസ്ഥലങ്ങളിലെ വൈഫൈ ഉപയോഗിക്കുന്നവർക്ക് മുന്നറിയിപ്പ് . ഇത്തരത്തിലുള്ള ഉപയോഗങ്ങൾ സൈബർ ആക്രമണ സാധ്യത വർദ്ധിപ്പിക്കുന്നുണ്ടെന്നും അതിനാൽ ഉപയോക്താക്കൾ ശ്രദ്ധിക്കണമെന്നുമാണ് കേന്ദ്രത്തിൻറെ സൈബർ സുരക്ഷ സംഘത്തിൻറെ മുന്നറിയിപ്പ് എത്തിയിരിക്കുന്നത് . സർക്കാർ ഏജൻസിയായ ഇന്ത്യൻ കമ്പ്യൂട്ടർ എമർജൻസി റെസ്പോൺസ് ടീം ( സിഇആർടി - ഇൻ ) ആണ് മുന്നറിയിപ്പ് നൽകുന്നത് . സുരക്ഷ വീഴ്ചയുടെ കാര്യത്തിൽ കൂടുതൽ അപകടമാണ് ഇന്ത്യയിലെ പൊതു വൈഫൈ ഇടങ്ങൾ എന്നാണ് ഏജൻസി അടുത്തിടെ നടത്തിയ വിലയിരുത്തൽ പറയുന്നത് . ഇതിൻറെ ഭാഗമായാണ് സുരക്ഷ മുന്നറിയിപ്പ് . ഇത്തരം സുരക്ഷ വീഴ്ചകൾ ഉപയോഗിച്ച് നടത്തുന്ന സൈബർ ആക്രമണങ്ങൾ വഴി ഉപയോക്താവിൻറെ അതീവ സുരക്ഷ വിവരങ്ങൾ ചോരാം എന്ന് സിഇആർടി പറയുന്നു . അതിനാൽ തന്നെ പൊതു വൈഫൈ ഉപയോഗിക്കുന്ന സമയത്ത് പാസ്വേർഡുകൾ , ചാറ്റ് , ക്രഡിറ്റ്കാർഡ് നമ്പർ ഉപയോഗിച്ചുള്ള ഇടപാടുകൾ , ഇ - മെയിൽ എന്നിവ ഉപയോഗിക്കാതിരിക്കുന്നതാണ് നല്ലത് . വിപിഎന്നും , വയറെഡ് നെറ്റ്വർക്കും ഉപയോഗിച്ച് നെറ്റ് എടുക്കുന്നതാണ് സുരക്ഷിതമെന്ന് സിഇആർടി പറയുന്നു . അതേ സമയം ആഗോള വ്യാപകമായി വൈഫൈ നെറ്റ്വർക്കുകളിൽ കണ്ടെത്തിയ വൻ സുരക്ഷ വീഴ്ചയുടെ പാശ്ചാത്തലത്തിൽ കൂടിയാണ് മുന്നറിയിപ്പ് എന്നാണ് റിപ്പോർട്ട് . നിലവിൽ ലോകത്ത് ഉപയോഗിക്കുന്ന വൈഫൈ സംവിധാനങ്ങൾ വലിയ ഭീഷണിയിലാണെന്ന് റിപ്പോർട്ട് . അമേരിക്കൻ ഡിപ്പാർട്ട്മെൻറ് ഓഫ് ഹോംലാൻറ് സെക്യൂരിറ്റിയാണ് ഇത് സംബന്ധിച്ച മുന്നറിയിപ്പ് നൽകിയത് . ബെൽജിയൻ ഗവേഷകർ വൈഫൈ സംവിധാനത്തിൽ സുരക്ഷ ഉറപ്പിക്കാൻ ഉപയോഗിക്കുന്ന സംവിധാനത്തിൽ ഗുരുതരമായ വീഴ്ച കണ്ടെത്തിയതിന് പിന്നാലെയാണ് അമേരിക്കൻ മുന്നറിയിപ്പ് വന്നിരിക്കുന്നത് . ഇപ്പോൾ ലോക വ്യാപകമായി വൈഫൈ സംവിധാനങ്ങളുടെ സുരക്ഷ ഉറപ്പിക്കാൻ WPA2 പ്രോട്ടോകോൾ ആണ് ഉപയോഗിക്കുന്നത് . എന്നാൽ ഹാക്കർമാർക്ക് ഇത് തട്ടിയെടുത്ത് ഇതുവഴി സ്വകാര്യ വിവരങ്ങൾ കൈമാറാനോ , നെറ്റ്വർക്ക് തന്നെ നിയന്ത്രിക്കാനോ സാധിക്കും എന്നാണ് പുതിയ കണ്ടെത്തൽ . വൈഫൈ പ്രോട്ടക്ടഡ് ആസസ്സ് 2 എന്നാണ് WPA2 ൻറെ പൂർണ്ണരൂപം . മുൻപ് ഉണ്ടായിരുന്ന വയേർഡ് എക്യൂപ്മെൻറ് പ്രൈവസിയിൽ വൻ സുരക്ഷ വീഴ്ചകൾ കണ്ടെത്തിയപ്പോഴാണ് WPA2 നടപ്പിലാക്കിയത് . ഇപ്പോൾ ബെൽജിയം ആസ്ഥാനമാക്കി പ്രവർത്തിക്കുന്ന ഗവേഷകരായ മാത്തി വാൻഹോഫ് , ഫ്രാങ്ക് പീസൻസ് എന്നിവരാണ് ഇപ്പോഴുള്ള സുരക്ഷ വീഴ്ച കണ്ടെത്തിയത് .


ദിനംപ്രതി യുട്യൂബിൽ അപ്ലോഡ് ചെയ്യപ്പെടുന്ന മലയാളം ഷോർട്ട് ഫിലിമുകളിൽ നിലവാരം കൊണ്ട് കൈയടിപ്പിക്കുന്നവ എപ്പോഴും കുറവായിരിക്കും . ലളിതവും സ്വാഭാവികവുമായ ഒരു പ്രണയകഥ പറഞ്ഞ് വൈറലാവുകയാണ് ' മൂക്കുത്തി ' എന്ന ഹ്രസ്വചിത്രം . സിനിമയിൽ അഭിനയിക്കണമെന്ന ആഗ്രഹവുമായി നടക്കുന്ന ചെറുപ്പക്കാരനും വിദ്യാർഥിനിയായ അയാളുടെ പ്രണയിനിയുമാണ് ചിത്രത്തിലെ പ്രധാന കഥാപാത്രങ്ങൾ . ഇണക്കങ്ങളും പിണക്കങ്ങളുമായി മുന്നോട്ടുപോകുന്ന അവരുടെ പ്രണയത്തിൻറെ സ്വാഭാവികതയാണ് ' മൂക്കുത്തി ' യുടെ ഭംഗി . ലിജോ ജോസ് പെല്ലിശ്ശേരി ചിത്രം അങ്കമാലി ഡയറീസിലൂടെ അഭിനയരംഗത്തെത്തിയ വിനീത് വിശ്വമാണ് ചിത്രത്തിൽ നായകകഥാപാത്രത്തെ അവതരിപ്പിച്ചിരിക്കുന്നത് . ശ്രീ രഞ്ജിനി നായികയാവുന്നു . 21 . 15 മിനിറ്റ് ദൈർഘ്യമുള്ള ചിത്രത്തിൻറെ രചനയും സംവിധാനവും ഗിരീഷ് എ ഡി ആണ് . അപ്പു പ്രഭാകർ ആണ് ഛായാഗ്രഹണം . ആനന്ദ് മധുസൂദനൻ സംഗീതം . ആകാശ് ജോസഫ് വർഗീസ് എഡിറ്റിംഗ് . യുട്യൂബിൽ റിലീസായി രണ്ട് ദിനങ്ങളാവുമ്പോൾ 57,000ൽ ഏറെ കാഴ്ചകളാണ് ഷോർട്ട് ഫിലിമിന് ലഭിച്ചിരിക്കുന്നത് .


അരവിന്ദ് സുബ്രഹ്മണ്യം രാജിവച്ച ഒഴിവിൽ കേന്ദ്രസർക്കാരിൻറെ പുതിയ സാമ്പത്തിക ഉപദേഷ്ടാവായി കൃഷ്ണമൂർത്തി സുബ്രഹ്മണ്യനെ നിയമിച്ചു . മൂന്ന് വർഷത്തേക്കാണ് നിയമനമെന്ന് വാർത്താ ഏജൻസിയായ പ്രസ് ട്രസ്റ്റ് ഓഫ് ഇന്ത്യ റിപ്പോർട്ട് ചെയ്യുന്നു . ഹൈദരാബാദിലെ ഇന്ത്യൻ സ്കൂൾ ഓഫ് ബിസിനസിൽ അസോസിയേറ്റ് പ്രൊഫസറും സെൻറർ ഫോർ അനലറ്റികിൽ ഫിനാൻസ് ഏക്സിക്യൂട്ടീവ് ഡയറക്ടറുമാണ് കൃഷ്ണമൂർത്തി സുബ്രഹ്മണ്യൻ . കഴിഞ്ഞ ജൂണിൽ അരവിന്ദ് സുബ്രഹ്മണ്യം രാജിവച്ചൊഴിഞ്ഞ ശേഷം സാമ്പത്തിക ഉപദേഷ്ടാവ് സ്ഥാനം ഒഴിഞ്ഞു കിടക്കുകയായിരുന്നു . അടുത്ത ലോക്സഭാ തിരഞ്ഞെടുപ്പിന് മുന്നോടിയായുള്ള ഇടക്കാല ബജറ്റ് ഒരുക്കാനുള്ള തയ്യാറെടുപ്പുകൾ ധനമന്ത്രാലയത്തിൽ നടക്കുന്നതിനിടെയാണ് പുതിയ സാമ്പത്തിക ഉപദേഷ്ടാവിൻറെ വരവ് . കഴിഞ്ഞ നാല് വർഷവും ശക്തമായ സാമ്പത്തിക പരിഷ്കാരങ്ങളാണ് മോദിസർക്കാർ ബജറ്റിലൂടെ ലക്ഷ്യമിട്ടതെങ്കിൽ ഇക്കുറി ജനപ്രിയ ബജറ്റ് അവതരിപ്പിക്കാനാണ് ധനമന്ത്രി അരുൺ ജെയ്റ്റലിയുടെ ശ്രമം . ഐഐടിയിലും ഐഐഎമ്മിലും ഉന്നതവിദ്യാഭ്യാസം നേടിയിട്ടുള്ള കൃഷ്ണമൂർത്തി സുബ്രഹ്മണ്യം അമേരിക്കയിലെ ചിക്കാഗോയിൽ നിന്നാണ് ഗവേഷണ ബിരുദം പൂർത്തിയാക്കിയത് . ബാങ്കിംഗ് - കോർപറേറ്റ് ഗവർണൻസ് നയവിദ്ഗദ്ധൻ എന്ന നിലയിൽ ആഗോളതലത്തിൽ തന്നെ പ്രശസ്തനാണ് അദ്ദേഹം . ഫിനാൻഷ്യൽ ഇക്കണോമിക്സിൽ അദ്ദേഹം എംബിഎ , പിഎച്ച്ഡി എന്നിവ പൂർത്തിയാക്കിയത് പ്രശസ്ത സാമ്പത്തിക വിദഗ്ദ്ധൻ ലൂഗി സിഗാൽസിനും മുൻ സാമ്പത്തിക ഉപദേഷ്ടാവ് രഘുറാം രാജനും കീഴിലാണ് .


കോഴിയിറച്ചിയിലൂടെ നിപ്പാ വൈറസ് പടരുമെന്ന വ്യാജ സന്ദേശം സോഷ്യൽ മീഡിയയിലൂടെ പ്രചരിച്ചതിന് പിന്നാലെ ഇറച്ചി വിൽപ്പനയിൽ വൻ ഇടിവ് . 40 ശതമാനത്തിനു മുകളിൽ വിൽപ്പനയിൽ കുറവുണ്ടായെന്നാണ് വ്യാപാരികൾ പറയുന്നത് . വ്യാജ സന്ദേശം പ്രചരിപ്പിച്ചതിൽ കേസ്സെടുത്തെങ്കിലും ആരെയും ഇതുവരെ പിടികൂടിയിട്ടില്ല . നിപ്പാ വൈറസ് കോഴിയിലൂടെ പടരുമെന്ന വ്യാജ സന്ദേശം രണ്ട് ദിവസം മുൻപാണ് വാട്സാപ് ഉൾപ്പെടെയുള്ള സോഷ്യൽമീഡിയയിൽ പ്രചരിക്കാൻ തുടങ്ങിയത് . ഡിഎംഒ യുടേത് എന്ന് തോന്നിപ്പിക്കുന്ന തരത്തിലായിരുന്നു വ്യാജ സന്ദേശം . ഇതേ തുടർന്ന് ആളുകൾ കോഴി ഇറച്ചി വാങ്ങാൻ മടിക്കുകയാണെന്ന് വ്യാപാരികൾ പറയുന്നു . കോഴിവിൽപ്പനയിൽ ഇടിവുണ്ടായെങ്കിലും വിലയിൽ കുറവുണ്ടായിട്ടില്ല . വ്യാജ സന്ദേശം പ്രചരിപ്പിച്ചവർക്കെതിരെ ഡിഎം . ഒയുടെ പരാതിയിൽ നടക്കാവ് പൊലീസ് കേസ്സെടുത്തു . കോഴി വ്യാപാരികളും ജില്ലാ പൊലീസ് മേധാവിക്ക് ഇത് സംബന്ധിച്ച പരാതി നൽകിയിട്ടുണ്ട് . കൊച്ചിയിൽ നിന്നാണ് സന്ദേശം പ്രചരിച്ചെന്ന് പൊലീസ് അറിയിച്ചു . വാട്സ് ആപ്പ് ഗ്രൂപ്പുകളുടെ അഡ്മിൻമാരെ വിളിച്ച് ചോദ്യം ചെയ്തെങ്കിലും ഉറവിടം വ്യക്തമായിട്ടില്ല . നിപ്പാ വൈറസ് സ്ഥിരീകരിക്കപ്പെട്ടത് പഴ വിപണിയെയും നേരത്തെ സാരമായി ബാധിച്ചിരുന്നു .


ഓൺലൈൻ സൈറ്റുകളിൽ ഓണം പ്രമാണിച്ച് ഓഫറുകളുടെ പെരുമഴയാണ് . ഫ്ലിപ്കാർട്ട് , ആമസോൺ , സ്നാപ്ഡീൽ തുടങ്ങി വലുതും ചെറുതുമായ ഓൺലൈൻ വാണിജ്യ കമ്പനികളെല്ലാം ഓണം ഓഫറുമായി രംഗത്തുണ്ട് . ഓണത്തിനായി പ്രത്യേക പേജും സജ്ജം . ആവശ്യക്കാർ ഏറെയുള്ള മൊബൈൽഫോൺ , ടെലിവിഷൻ , ഫ്രിഡ്ജ് എന്നിവക്കാണ് കൂടുതൽ ഓഫറുകൾ . ഓണം പ്രമാണിച്ച് തനത് കേരളീയ ശൈലിയിലുള്ള വസ്ത്രങ്ങളും ഓൺലൈൻ സൈറ്റുകളിൽ ലഭ്യമാണ് . കേരള സാരികളും മുണ്ടുകളുമാണ് ഇതിൽ പ്രധാനം . 300 രൂപയ്ക്ക് മുകളിലേക്കാണ് വില . നിലവിളക്ക് , പൂജവസ്തുക്കൾ എന്നിവക്കും ഓഫറുണ്ട് . സദ്യക്കുള്ള വട്ടങ്ങളും പാലട മിക്സും എന്തിന് ഓണസദ്യയുടെ പാചക രീതികൾ വിവരിച്ചുള്ള പുസ്തകങ്ങളും ഓൺലൈനിൽ ലഭിക്കും . ഓർഡർ ചെയ്താൽ കുറഞ്ഞ സമയത്തിനുള്ളിൽ സാധനം വീട്ടിലെത്തിക്കുമെന്നാണ് ഓൺലൈൻ കമ്പനികളുടെ മറ്റൊരു വാഗ്ദാനം . ദീപാവലി കച്ചവടത്തിനായി ഒരുങ്ങുന്നതിനാൽ ഓണത്തിനെ പരീക്ഷണ വിപണിയായിട്ടാണ് കമ്പനികൾ വിലയിരുത്തുന്നത് .


ശിവകാർത്തികേയനൊപ്പം ഫഹദ് ഫാസിൽ എത്തുന്ന തമിഴ് ആക്ഷൻ ത്രില്ലർ വേലൈക്കാരൻ്റെ ടീസർ പുറത്തിറങ്ങി . നയൻതാരയാണ് ചിത്രത്തിൽ ശിവകാർത്തികേയൻ്റെ നായിക . മോഹൻരാജ ആണ് ഫഹദിന്റെ ആദ്യ തമിഴ് ചിത്രം കൂടിയായ ആക്ഷൻ ത്രില്ലർ സംവിധാനം ചെയ്തിരിക്കുന്നത് . മലയാളത്തിൻ്റെ പ്രിയ നടൻ ഫഹദ് ഫാസിൽ തമിഴിൽ വില്ലൻ വേഷത്തിലെത്തുന്നുവെന്ന പ്രത്യേകതയും വേലൈക്കാരനുണ്ട് . 24 എഎം സ്റ്റുഡിയോസാണ് നിർമ്മാണം . സ്നേഹ , പ്രകാശ് രാജ് , തമ്പി രാമയ്യ എന്നിവരും ചിത്രത്തിലുണ്ട് . അനിരുദ്ധ് ആണ് ചിത്രത്തിൻ്റെ സംഗീത സംവിധായകൻ . ചിത്രത്തിൻ്റെ പോസ്റ്റർ പുറത്ത് വന്നതിനു പിന്നാലെയാണ് ടീസറും പുറത്തിറങ്ങിയത് . ടീസർ ഇതിനോടകം തന്നെ സോഷ്യൽ മീഡിയയിൽ വൈറലായി കഴിഞ്ഞു .


സ്വന്തം ടീം അഗമാണെങ്കിലും ഹർഭജൻ അങ്ങനെയാണ് . ചൂടാവേണ്ടിടത്ത് ചൂടാവും . അടികൊടുക്കേണ്ട സമയത്ത് അടികൊടുക്കുകയും ചെയ്യു . ഇന്നലെ പൂനെ സൂപ്പർജയന്റ്സിനെതിരെ നടന്ന മത്സരത്തിനിടിയായിരുന്നു ഭാജി സ്വന്തം ടീം അംഗമായ അംബാട്ടി റായിഡുവിനോട് പൊട്ടിത്തെറിച്ചത് . ഹർഭജന്റെ പത്താം ഓവറിലെ നാലാം പന്തിലായിരു നാടകീയ സംഭവങ്ങൾ അരങ്ങേറിയത് . ഹർഭജന്റെ പന്തിൽ സൌരഭ് തിവാരി അടിച്ച ഷോട്ട് ബൌണ്ടറി കടക്കുന്നത് തടയാനായി ആവേശത്തോടെ ഓടിയ റായിഡുവിന് പക്ഷെ പന്ത് ബൌണ്ടറി കടക്കുന്നത് തടയാനായില്ല . ഈ സമയം പന്ത് തടയാനായി ഓടിയെത്തിയ ടിം സൌത്തി നോക്കി നിൽക്കെ റായിഡുവിന്റെ കൈയിൽ തട്ടി പന്ത് ബൌണ്ടറി കടന്നു . സൌത്തിക്ക് തട്ടി കൊടുത്തിരുന്നുവെങ്കിൽ പന്ത് ബൌണ്ടറി കടക്കില്ലായിരുന്നു . ഹർഭജന്റെ രണ്ടാം ഓവറായിരുന്നു അത് . അതുവരെ ബൌണ്ടറിയൊന്നും വഴങ്ങാതെ പന്തെറിഞ്ഞ ഭാജിക്ക് പന്ത് തടുക്കാനുള്ള റായിഡുവിന്റെ ശ്രമം അത്ര പോരെന്ന് തോന്നി . ഉടനെ തനിക്ക് കഴിയുന്ന രീതിയിൽ അത് പ്രകടിപ്പിക്കുകയും ചെയ്തു . രണ്ടുപേരും കടുത്ത നോട്ടവുമായി അടുത്തെത്തിയെങ്കിലും അനിഷ്ടസംഭവങ്ങളൊന്നുമുണ്ടായില്ല . ഹർഭജന്റെ രോഷപ്രകടനത്തിൽ ദേഷ്യം മൂത്ത റായിഡുവും അതൃപ്തനായാണ് ബൌണ്ടറി ലൈനിലേക്ക് തിരിച്ചുനടന്നത് . എന്നാൽ ഭാജി അടുത്ത ഓവറിൽ പീറ്റർ ഹാൻഡ്സ്കോംബിനെ വീഴ്ത്തിയപ്പോൾ ഇരുവരും ദേഷ്യം മറന്ന് കൈകൊടുക്കുയും ചെയ്തു .


മാണിക്യമലരായ പൂവി . . . ഒരു അഡാർ ലൌവിലെ ഈ ഗാനം സോഷ്യൽ മീഡിയയിലുമെല്ലാം തകർത്തോടുന്നത് . ഒമർ ലുലു സംവിധാനം ചെയ്യുന്ന ചിത്രത്തിൽ ഷാൻ റഹ്മാൻ സംഗീതം നൽകി വിനീത് ശ്രീനിവാസൻ പാടിയ ഗാനത്തിലെ പ്രിയ പി വാര്യരുടെ പുരികം പൊക്കിയുള്ള കുസൃതിച്ചിരിയും കണ്ണിറുക്കും പാട്ടിനെ ഇത്ര ഹിറ്റാക്കിയത് . പാട്ട് സീനിലെ ദൃശ്യങ്ങൾ എഡിറ്റ് ചെയ്ത രസികൻ വീഡിയോകളും ഇപ്പോൾ സോഷ്യൽ മീഡിയയിൽ കീഴടക്കികഴിഞ്ഞു . ഒറ്റ ദിവസം കൊണ്ട് പത്ത് ലക്ഷത്തിലധികം പേർ പാട്ട് കണ്ടപ്പോൾതന്നെ സകലരുടേയും കണ്ണുതള്ളിയിട്ടുണ്ടാകും . വെറും ഒരാഴ്ച കൊണ്ട് ആ റെക്കോഡ് പഴംകഥയായി . ഫേസ്ബുക്കിലും വാട്സാപ്പിലും ട്വിറ്ററിലുമൊക്കെയായി പാട്ടിൻറെ അലയൊലികൾ ഏറുന്നു . വീഡിയോയുടെ റീ എഡിറ്റഡ് സ്പൂഫുകളാണ് പുതിയ ട്രൻഡ് . പ്രിയ വാര്യരുടെ ചിരിയോടുള്ള മലയാള സിനിമയിലെ ചില പ്രശസ്ത കഥാപാത്രങ്ങളുടെ പ്രതികരണം ആണ് ചിരിക്ക് വകയാകുന്നത് . സരോജ് കുമാർ , ഭഗീരഥൻ പിള്ള , സാഗർ കോട്ടപ്പുറം അങ്ങനെ പലരേയും ട്രോളൻമാർ പ്രിയയുടെ ചിരിയോടൊപ്പം ചേർത്തുവയ്ക്കുന്നു . തീർന്നില്ല . . മിസ്റ്റർ ബീനും ട്രംപും രാഹുൽ ഗാന്ധിയും വരെ പ്രിയയുടെ ചിരിയിൽ മയങ്ങുന്നുണ്ട് .


മനുഷ്യൻ ഇതുവരെ നിർമ്മിച്ചതിൽ ഏറ്റവും വേഗമേറിയ വസ്തുവെന്ന നേട്ടം ലക്ഷ്യമിട്ട് ഇന്ന് സൂര്യനിലേക്ക് കുതിക്കാനിരുന്ന പാർക്കർ സോളാർ പ്രോബിൻറെ വിക്ഷേപണം അവസാന നിമിഷം മാറ്റി . സൂര്യൻറെ രഹസ്യങ്ങളറിയാൻ നാസ വിഭാവനം ചെയ്തതാണ് പാർക്കർ സോളാർ പ്രോബ് പദ്ധതി . ഫ്ളോറിഡയിലെ കേപ് കനാവറൽ സ്റ്റേഷനിൽ നിന്ന് ഇന്ന് ഉച്ചയ്ക്ക് ഡെൽറ്റ അഞ്ച് റോക്കറ്റിൽ പാർക്കർ സോളാർ പ്രോബ് വിക്ഷേപിക്കാനായിരുന്നു തീരുമാനം . 24 മണിക്കൂർ കൌണ്ട് ഡൌണും തുടങ്ങി . എന്നാൽ അവസാന നിമിഷം വിക്ഷേപണം മാറ്റി . കാലാവസ്ഥയിൽ വന്ന മാറ്റമാണ് കാരണമെന്നാണ് വിശദീകരണം . വിക്ഷേപണം നാളെയുണ്ടാകുമെന്നും നാസ അറിയിച്ചിട്ടുണ്ട് . മനുഷ്യൻ ഇതുവരെ നിർമ്മിച്ചതിൽ ഏറ്റവും വേഗമേറിയ വസ്തുവെന്ന നേട്ടം സ്വന്തമാക്കാൻ തയ്യാറെടുക്കുന്ന പദ്ധതിയാണ് പാർക്കർ സോളാർ പ്രോബ് . സെക്കൻറിൽ 190 കിലോമീറ്റർ വരെ വേഗം കൈവരിക്കാൻ കഴിയുന്ന തരത്തിലാണ് രൂപകൽപ്പന . ഏഴ് വർഷം കൊണ്ട് സൂര്യനെ 24 തവണ ചുറ്റുകയാണ് ലക്ഷ്യം . സൂര്യൻറെ കൊറോണ എന്നറിയപ്പെടുന്ന അന്തരീക്ഷത്തെക്കുറിച്ചുള്ള പഠനമാണ് പദ്ധതിയുടെ ഉദ്ദേശ്യം . ഭൂമിയിലേക്ക് ഇടയ്ക്കിടെ എത്തുന്ന സൌരവാതങ്ങളുടെ സ്വഭാവം നിശ്ചയിക്കുന്നത് പ്രധാനമായും കൊറോണയാണ് . സൌരവാതങ്ങളെ കുറിച്ച് കൂടുതൽ മനസ്സിലാക്കാൻ പാർക്കർ നൽകുന്ന വിവരങ്ങൾ സഹായിക്കുമെന്ന് ശാസ്ത്രജ്ഞർ കരുതുന്നു . ഇതിനായി സൂര്യൻറെ 6.16 ദശലക്ഷം കിലോ മീറ്റർ അടുത്തു വരെ പേടകം ചെല്ലും . അതിശക്തമായ ചൂടിൽ നിന്ന് രക്ഷപ്പെടാനുള്ള പ്രത്യേക കവചത്തോടെയാണ് പേടകം നിർമ്മിച്ചിരിക്കുന്നത് . 1000 ഡിഗ്രി സെൽഷ്യസിന് മുകളിൽ വരെ ചൂട് താങ്ങാൻ പേടകത്തിനാകും . അറുപത് വർഷം മുമ്പ് തുടങ്ങിയതാണ് പാർക്കർ പദ്ധതിയെക്കുറിച്ചുള്ള ചർച്ചകൾ . എന്നാൽ സൂര്യനോട് ഇത്രയും അടുത്ത് ചെല്ലാനുള്ള സാങ്കേതിക മികവ് ഇപ്പോഴാണ് ശാസ്ത്രം കൈവരിച്ചത് . സൂര്യനെക്കുറിച്ച് പഠിക്കാൻ പ്രത്യേക പേടകത്തെ അയയ്ക്കാൻ യൂറോപ്യൻ സ്പേസ് ഏജൻസിക്കും പദ്ധതിയുണ്ട് . സോളോ എന്ന് പേരിട്ടിരിക്കുന്ന പദ്ധതി ബ്രിട്ടണിൽ അവസാന ഘട്ട പരീക്ഷണങ്ങളിലാണ് . 2020 ൽ പദ്ധതി വിക്ഷേപിക്കാനാണ് ബ്രിട്ടൻ ഉദ്ദേശിക്കുന്നത് . ആദിത്യ എൽ വൺ എന്ന പേരിൽ ഇന്ത്യയും സൌരപദ്ധതി വികസിപ്പിക്കുന്നുണ്ട് .


എഴുപതാം ദിനത്തിലേക്ക് അടുക്കുകയാണ് ഏഷ്യാനെറ്റിൽ സംപ്രേക്ഷണം ചെയ്തുവരുന്ന ബിഗ് ബോസ് മലയാളം . എപ്പിസോഡുകൾ പിന്നിട്ട് ഷോ പുരോഗമിക്കുന്തോറും നാടകീയമാണ് പലപ്പോഴും ബിഗ് ബോസ് ഹൌസിലെ സന്ദർഭങ്ങൾ . വെള്ളിയാഴ്ച നടന്ന 68ാം എപ്പിസോഡ് അത്തരത്തിലുള്ള നിരവധി സന്ദർഭങ്ങളാൽ കാണികളെ പിടിച്ചിരുത്തുന്ന ഒന്നായിരുന്നു . തനിക്കിനി ഇവിടെ തുടരാനാകില്ലെന്നും അതിനാൽ പുറത്ത് പോകണമെന്നും പൊട്ടിക്കരഞ്ഞുകൊണ്ട് അർച്ചന ക്യാമറയിലേക്ക് നോക്കി ബിഗ് ബോസിനോട് ആവശ്യപ്പെട്ടു വെള്ളിയാഴ്ച എപ്പിസോഡിൽ . ഷിയാസും അനൂപുമായുണ്ടായ വാക്കുതർക്കങ്ങൾക്ക് ശേഷമാണ് തനിക്കിനി ബിഗ് ബോസിൽ തുടരാൻ താൽപര്യമില്ലെന്ന് അർച്ചന ബിഗ് ബോസിനോട് ആവശ്യപ്പെട്ടത് . തനിക്കുള്ള അഭിപ്രായവ്യത്യാസങ്ങൾ പറയാൻ ചെന്നപ്പോൾ കേൾക്കാൻ താൽപര്യം കാട്ടാതെ അർച്ചന തുടർച്ചയായി ശബ്ദമുണ്ടാക്കിയതാണ് ഷിയാസിനെ പ്രകോപിപ്പിച്ചത് . ശബ്ദമുയർത്തി തന്റെ ദേഷ്യം പ്രകടിപ്പിച്ച ശേഷം അർച്ചനയെക്കുറിച്ച് തനിക്കുള്ള അഭിപ്രായവ്യത്യാസങ്ങൾ ഷിയാസ് അനൂപിനെ ധരിപ്പിച്ചു . നേരത്തേ ലക്ഷ്വറി ബജറ്റ് ടാസ്കിൽ പങ്കെടുക്കാൻ പോകുന്നവർക്ക് ആശംസകൾ നേരുന്നതിന് പകരം നെഗറ്റീവ് കമന്റുകൾ പറഞ്ഞുവെന്നും അത് ചെയ്യാൻ പാടില്ലാത്തതാണെന്നും അനൂപിനോട് അർച്ചന പറഞ്ഞിരുന്നു . എന്നാൽ താൻ പറഞ്ഞതിലെ തമാശ മനസിലാവാത്തതുകൊണ്ടാണ് അർച്ചന ഇത്തരത്തിൽ സംസാരിക്കുന്നതെന്നും കാര്യങ്ങൾ സ്പോർട്സ്മാൻ സ്പിരിറ്റിൽ എടുക്കാൻ പഠിക്കണമെന്നുമായിരുന്നു അനൂപിന്റെ പ്രതികരണം . ഷിയാസ് അർച്ചനയെക്കുറിച്ച് സംസാരിച്ചതിന് ശേഷം അനൂപ് അർച്ചനയോട് ഇക്കാര്യങ്ങൾ ചോദിക്കാനായി പോയി . എന്താണ് തന്റെ നെഗറ്റീവുകൾ എന്നായിരുന്നു അനൂപിന്റെ ചോദ്യം . അനൂപിന്റെ ചില പെരുമാറ്റങ്ങൾ തനിക്ക് അത്തരത്തിലാണ് തോന്നുന്നതെന്നും അതിനാലാണ് അങ്ങനെ അഭിപ്രായപ്പെട്ടതെന്നുമായിരുന്നു അർച്ചനയുടെ മറുപടി . അനൂപുമായി സംസാരിച്ചതിന് ശേഷമാണ് അർച്ചന പൊട്ടിക്കരഞ്ഞുകൊണ്ട് തനിക്കിന് ഇവിടെ തുടരാനാവില്ലെന്ന് ക്യാമറയെ നോക്കി ബിഗ് ബോസിനോട് അഭ്യർഥിച്ചത് . അരിസ്റ്റോ സുരേഷ് , സാബു , അതിഥി റായ് അടക്കമുള്ളവർ ഏറെ പ്രയാസപ്പെട്ടാണ് അർച്ചനയെ സമാധാനിപ്പിച്ച് തിരികെ മുറിയിൽ എത്തിച്ചത് .


മോ ട്ടറോളയുടെ മോ ട്ടോ എക് സ് ഫോഴ് സ് ഹാൻഡ് സെറ്റുകൾ വൻവിലക്കിഴിവിൽ ഫ്ലിപ് കാർട്ട് വിറ്റഴിക്കുന്നു . 34 , 999 രൂപ വിലയുള്ള ഫോൺ വെറും 12,999 രൂപക്ക് ഫ്ലിപ് കാർട്ടിൽ ലഭിക്കും . തകർക്കാൻ കഴിയാത്ത ഡിസ് പ്ല യുള്ള ഫോൺ എന്ന വിശേഷണത്തോടെ കമ്പനി പുറത്തിറക്കിയ മോട്ടോ എക് സ് ഫോഴ് സിന് തുടക്കത്തിൽ 34,999 രൂപയായിരുന്നു വില . ഇതിന് പ്രത്യേകത ഓഫർ നൽകിയാണ് ഫ്ലിപ് കാർട്ട് വിൽക്കുന്നത് . നിരവധി പ്രത്യേകതകളുമായി കേടുപാട് സംഭവിക്കാത്ത 5.4 ഇഞ്ച് ക്യൂ എച്ച് . ഡി സ് ക്രീനോടെയാണ് മോട്ടറോള ഈ ഫോൺ 2016 ഫെബ്രുവരിയിലാണ് വിപണിയിലെത്തിക്കുന്നത് . ബി വേരിയൻസ് 49,999 രൂപയും 64 ജി . ബി വേരിയൻറിന് 53,999 രൂപയുമായിരുന്നു വില . എന്നാൽ ഉയർന്ന വില ഫോണിനെ തുടക്കത്തിൽ തന്നെ ഫോമിനെ സാധാരണക്കാർക്ക് അപ്രാപ്യമാക്കി . ബി 32 ജി . ബി വേരിയൻറ് ഹാൻഡ് സെറ്റാണ് 12,999 രൂപക്ക് വിലക്ക് ലഭിക്കുക . 64 ജി . ബി വേരിയൻറ് 15,999 രൂപയ്ക്കും ലഭിക്കും . ഫ്ലിപ് കാർട്ട് ഓഫർ പ്രഖ്യാപിച്ചതിനു പിന്നാലെ വൻതിരക്കാണ് ഫോൺ വാങ്ങുവാൻ അനുഭവപ്പെടുന്നത് .


വിമർശനങ്ങൾക്കൊടുവിൽ സെക്സി ദുർഗ്ഗ സിനിമ എസ് ദുർഗ്ഗയെന്ന പേരിൽ റിലീസിനെത്തുന്നു . പേര് മാറ്റിയില്ലെങ്കിൽ സർട്ടിഫിക്കറ്റ് ഇല്ലെന്ന സെൻസർ ബോർഡിന്റെ കടുംപിടുത്തം സംവിധായകൻ അംഗീകരിച്ചു . പേര് മാറ്റിയാലും സിനിമയുടെ സ്വത്വം മാറില്ലെന്ന് സംവിധായകൻ സനൽകുമാർ ശശിധരൻ ഏഷ്യാനെറ്റ് ന്യൂസിനോട് പറഞ്ഞു . സെക്സി ദുർഗ്ഗ , പേരിനെ ചൊല്ലിയായിരുന്നു തുടക്കം മുതൽ വിമ്ർശകരുടെ രോഷം . സിനിമാപേരിൽ സംവിധായകൻ സനൽകുമാർ ശശിധരനും അഭിനേതാക്കൾക്കും കേട്ട തെറിക്കും ഭീഷണികൾക്കും കയ്യും കണക്കുമില്ല . റോട്ടർഡാം , സിഡ്നി , ടോക്കിയോ , ന്യൂയോർക്ക് തുടങ്ങിയ വിദേശമേളകളിൽ കയ്യടിയും പുരസ്ക്കാരങ്ങളും നേടിയ സെക്സി ദുർഗ്ഗയുടെ സെൻസറിംഗിലും പ്രശ്നമായത് പേര് തന്നെ . സിനിമ കണ്ട ബോർഡ് അംഗങ്ങൾ നിർബന്ധം പിടിച്ചതും പേരിൽ തന്നെ . പേര് മാറ്റാതെ സർട്ടിഫിക്കറ്റ് തരില്ല . ഒടുവിൽ സെക്സി ദുർഗ്ഗ എസ് ദുർഗ്ഗയായി . യുഎ സർട്ടിഫിക്കറും മലയാളത്തിലെ ചില ചീത്തവിളികളടക്കം 20 വാക്കുകകളും സെൻസർ ബോർഡ് വെട്ടിമാറ്റി . കേരള രാജ്യാന്തരചലച്ചിത്ര മേളയിൽ നിന്നും സംവിധായകൻ സിനിമ പിൻവലിച്ചതിനെ ചൊല്ലിയുള്ള വിവാദം തീരും മുമ്പെയാണ് പേര് മാറ്റം . വിവാദപരമ്പരകൾക്കിടെ എസ് ദുർഗ്ഗയായി മാറിയ സെക്സി ദുർഗ്ഗ അടുത്തമാസം തിയേറ്ററിലെത്തിക്കാനാണ് അണിയറക്കാരുടെ ശ്രമം .


അങ്ങനെ കാത്തിരുന്ന് കാത്തിരുന്ന് ജി എസ് ടി നിലവിൽ വന്നു . ചരക്കുസേവന നികുതി നിലവിൽ വന്നതോടെ രാജ്യത്തെ നികുതിഘടനയിൽ സമൂലമായ മാറ്റം വന്നിരിക്കുകയാണ് . വിവിധ സാധനങ്ങൾക്കും സേവനങ്ങൾക്കും വില കൂടുകയും കുറയുകയും ചെയ്തിട്ടുണ്ട് . ജി എസ് ടി നിലവിൽ വന്നതോടെ എടിഎം ഇടപാടുകളുടെ സേവന നിരക്കിലും മാറ്റം വന്നിട്ടുണ്ട് . ജൂലൈ ഒന്നിന് മുമ്പ് ബാങ്കിംഗ് സേവനങ്ങൾക്ക് 15 ശതമാനമായിരുന്നു നികുതെയങ്കിൽ , ജൂലൈ ഒന്നിന് ജിഎസ്ടി നിലവിൽ വന്നതോടെ ഇത് 18 ശതമാനമായി മാറിയിട്ടുണ്ട് . അതായത് , 100 രൂപയ്ക്കുള്ള സേവനത്തിന് ഇനിമുതൽ മൂന്ന് രൂപ അധികം നൽകേണ്ടിവരും . ബാങ്കിംഗ് സേവനങ്ങളുടെ പരിധിയിൽ വരുന്ന എടിഎം ഇടപാടുകൾക്കും ഈ മാറ്റം ബാധകമായിരിക്കും . സൌജന്യ ഇടപാടകൾക്ക് മുകളിലുള്ള എടിഎം ഉപയോഗത്തിനുള്ള സേവന നിരക്കിലാണ് മാറ്റം വരുക . ബാലൻസ് പരിശോധന , പണം പിൻവലിക്കൽ , ഡെപ്പോസിറ്റ് , മിനി സ്റ്റേറ്റ്മെൻറ് , പണം കൈമാറ്റം തുടങ്ങിയ എടിഎം ഇടപാടുകൾക്കാണ് സൌജന്യപരിധി കഴിഞ്ഞുള്ള സേവനനിരക്കിൽ വർദ്ധന വരുന്നത് . ഉദാഹരണത്തിന് എസ്ബിഐ നിലവിലുള്ള നാലു സൌജന്യ ഇടപാടുകൾക്ക് മുകളിലുള്ള ഓരോ എടിഎം ഉപയോഗത്തിനും 20 രൂപയും 15 ശതമാനം സേവനനികുതിയുമാണ് ഏർപ്പെടുത്തിയിരുന്നത് . എന്നാൽ ജി എസ് ടി വന്നതോടെ 20 രൂപയ്ക്ക് പുറമെ സേവനനികുതിയായി 18 ശതമാനം തുക കൂടി അധികം നൽകേണ്ടിവരും . അതുപോലെ എടിഎം ഇടപാടുകൾ ഉപഭോക്താക്കളെ അറിയിച്ചുകൊണ്ടുള്ള എസ്എംഎസ് , ഇ - മെയിൽ സേവനങ്ങൾക്ക് ബാങ്ക് ഈടാക്കുന്ന സേവന നിരക്കിലും വർദ്ധനയുണ്ടാകും . ഡെബിറ്റ് കാർഡുകൾക്ക് പുറമെ വിവിധ സേവനങ്ങൾക്കുള്ള ക്രഡിറ്റ് കാർഡ് ഉപയോഗത്തിനും അധികനിരക്ക് നൽകേണ്ടിവരും .


നിരീശ്വരവാദികൾ മതവിശ്വാസികളെക്കാൾ തുറന്ന മനസ്സുള്ളവരാണെന്ന് പഠനം . എന്നാൽ നിരീശ്വരവാദികളേക്കാൾ വ്യത്യസ്തമായ കാഴ്ചപ്പാടുകളോട് മത വിശ്വാസികൾ കൂടുതൽ സഹിഷ്ണുത കാണിക്കുന്നുണ്ടെന്നും പഠനം . ബെൽജിയത്തിലെ കാത്തോലിക് സർവകലാശാലയിലെ ഗവേഷകരുടെ പഠന റിപ്പോർട്ടിലാണ് ഇക്കാര്യങ്ങൾ വ്യക്തമാക്കുന്നത് . വ്യത്യസ്തമായ കാഴ്ചപ്പാടുകളോട് നിരീശ്വരവാദികളേക്കാൾ കൂടുതൽ സഹിഷ്ണുത കാണിക്കാൻ മത വിശ്വാസികൾക്ക് കഴിയുന്നുണ്ട് . നിരീശ്വരവാദികൾ വിശ്വാസത്തോടെയുള്ളവയെക്കാൾ കൂടുതൽ തുറന്ന മനസ്സുള്ളവരാണ് . എന്നാൽ വ്യത്യസ്ത അഭിപ്രായങ്ങളോടും ആശയങ്ങളോടുമുള്ള പ്രതിബന്ധം വളരെ കുറവാണെന്നും പഠനത്തിൽ പറയുന്നു . വേർപിരിയുന്ന വീക്ഷണങ്ങളെ നന്നായി മനസ്സിലാക്കുകയും സമന്വയിപ്പിക്കുകയും ചെയ്യുന്നതിൽ മതവിശ്വാസികൾ മുന്നിലാണെന്നും ബെൽജിയത്തിലെ സർവകലാശാലയിലെ സ്വകാര്യ കത്തോലിക് യൂണിവേഴ്സിറ്റിയിലെ മനഃശാസ്ത്ര ഗവേഷകരുടെ പഠനം വ്യക്തമാക്കുന്നു . മതവും അടഞ്ഞ മനസ്സും തമ്മിലുള്ള ബന്ധത്തെക്കുറിച്ചുള്ള പഠനം അടഞ്ഞ മനസ്സിന്റെ പ്രത്യേക വശത്തെയാണ് ആശ്രയിച്ചായിരുന്നുവെന്നും സ്വന്തം കാഴ്ചപ്പാടുകളെ വിഭജിക്കുന്നതിനും വിപരീതമായ വീക്ഷണങ്ങളെ സമന്വയിപ്പിക്കുന്നതിനും വേണ്ടിയായിരുന്നു അതെന്നും ഗവേഷകനായ ഫിലിപ്പ് പറയുന്നു . 445 നിരീശ്വരവാദികൾ , 255 ക്രിസ്ത്യാനികൾ , 37 ഭൂരിപക്ഷ സമുദായക്കാർ , മുസ്ലീങ്ങൾ , യഹൂദർ എന്നിവരിൽ മാനസികാരോഗ്യത്തിന്റെ മൂന്നു വശങ്ങളെക്കുറിച്ചും പഠനത്തിൽ പറയുന്നുണ്ട് . മതനിരപേക്ഷതയേക്കാൾ കൂടുതൽ സഹിഷ്ണുത പുലർത്തുന്നതും തുറന്നതും ആയ മനോഭാവം മാനസിക സാഹിത്യത്തിൽ ആധിപത്യം പുലർത്തുന്നതായി ഗവേഷകനായ ഫിലിപ്പ് പറയുന്നു .


കോളിവുഡ് ഈ വർഷം ഏറ്റവും പ്രതീക്ഷയർപ്പിച്ചിരുന്ന പ്രോജക്ടുകളിൽ ഒന്നായിരുന്നു ' സർക്കാർ ' . തുപ്പാക്കി , കത്തി എന്നീ ചിത്രങ്ങൾക്ക് ശേഷം മുരുഗദോസും വിജയ്യും ഒരുമിച്ച ചിത്രം ആ പ്രതീക്ഷകൾ യാഥാർഥ്യമാക്കിയെന്നാണ് റിപ്പോർട്ടുകൾ . ചെന്നൈ നഗരത്തിൽ നിന്ന് മാത്രം ആദ്യദിനം 2.41 കോടി നേടി റെക്കോർഡിട്ട ചിത്രത്തിന്റെ റിലീസ് ദിന ആഗോള കളക്ഷൻ പുറത്തുവരാനിരിക്കുന്നതേയുള്ളൂ . എന്നാൽ കോളിവുഡിനൊപ്പം ബോളിവുഡ് വൃത്തങ്ങളിലും കൌതുകമുണർത്തുന്ന മറ്റൊരു വിവരം ഇപ്പോൾ പുറത്തുവരുന്ന കളക്ഷൻ റിപ്പോർട്ടുകളിലുണ്ട് . ഈ വർഷം ഇതുവരെയുള്ള ഇന്ത്യൻ റിലീസുകളിൽ ഏറ്റവും വലിയ ഓപണിംഗ് കളക്ഷൻ ഇപ്പോൾ ' സർക്കാരി ' ന്റെ പേരിലാണ് എന്നതാണ് അത് . നടൻ സഞ്ജയ് ദത്തിന്റെ ജീവിതം പറഞ്ഞ രാജ്കുമാർ ഹിറാനി ചിത്രം ' സഞ്ജു ' വായിരുന്നു ഈ വർഷത്തെ എല്ലാ ഭാഷകളിലുമുള്ള ഇന്ത്യൻ റിലീസുകളിൽ റിലീസ്ദിന കളക്ഷനിൽ ഇതുവരെ ഒന്നാമത് . പിന്നീട് ഒട്ടേറെ കളക്ഷൻ റെക്കോർഡുകൾ മറികടന്ന ചിത്രം ഇന്ത്യയിൽ നിന്ന് ആദ്യദിനം നേടിയത് 34.75 കോടിയായിരുന്നു ( നെറ്റ് ) . അതിന് മുകളിൽ വരും ' സർക്കാരി ' ന്റെ ഇന്ത്യ ഓപണിംഗ് കളക്ഷനെന്നാണ് വിവരം . ഇന്ത്യയിൽ നിന്നാകമാനം 48 കോടി ഗ്രോസ് നേടിയ സർക്കാരിന്റെ നെറ്റ് കളക്ഷൻ 35 കോടിയാണെന്ന് സുമിത് കദേൽ ഉൾപ്പെടെയുള്ള ട്രേഡ് അനലിസ്റ്റുകൾ ട്വീറ്റ് ചെയ്തു . നിർമ്മാതാക്കളായ സൺ പിക്ചേഴ്സ് ഇതിൽ ചിലത് റീട്വീറ്റ് ചെയ്തിട്ടുണ്ട് . തമിഴ്നാട്ടിൽ നിന്ന് മാത്രം ചിത്രം നേടിയ ഓപണിംഗ് ഡേ ഗ്രോസ് കളക്ഷൻ 34 കോടിയാണെന്ന് ഇന്ത്യ ഗ്ലിറ്റ്സ് റിപ്പോർട്ട് ചെയ്യുന്നു . യുഎസിലും യുകെയിലും ഓസ്ട്രേലിയയിലുമൊക്കെ ചിത്രം മികച്ച പ്രതികരണം ഉണ്ടാക്കിയെന്നാണ് റിപ്പോർട്ടുകൾ . എന്നാൽ ചിത്രത്തിന്റെ ആദ്യദിന ആഗോള കളക്ഷൻ ഇതുവരെ പുറത്തുവന്നിട്ടില്ല .


ഏഷ്യൻ അത്ലറ്റിക് ചാംപ്യൻഷിപ്പിൽ ആതിഥേയരായ ഇന്ത്യയുടെ സുവർണക്കുതിപ്പ് തുടരുന്നു . ആദ്യദിനത്തിൽ രണ്ടു സ്വർണവും ഒരു വെള്ളിയും നാലു വെങ്കലവുമായി ചൈനയെ ഞെട്ടിച്ച് മെഡൽ പട്ടികയിൽ മുന്നിലെത്തിയ ഇന്ത്യ തുടർച്ചയായ രണ്ടാം ദിനത്തിലും ഈ മികവു തുടർന്നു . ഇന്നു മാത്രം നാലു സ്വർണം നേടിയ ഇന്ത്യയുടെ ആകെ സ്വർണനേട്ടം ആറായി . വനിതകളുടെ 1500 മീറ്ററിൽ സ്വർണം നേടിയ പി . യു . ചിത്ര , പുരുഷവിഭാഗം 400 മീറ്ററിൽ സ്വർണം നേടിയ മുഹമ്മദ് അനസ് എന്നിവർ കേരളത്തിൻറെ അഭിമാനതാരങ്ങളായി . ഇതിനു പുറമെ ഒരു വെള്ളിയും വെങ്കലവും ഇന്ത്യ ഇന്ന് സ്വന്തമാക്കി . ഇതോടെ ഇന്ത്യയുടെ ആകെ മെഡൽ നേട്ടം 13 ആയി . 400 മീറ്ററിൽ ഇന്ത്യയുടെ തന്നെ ആരോക്യ രാജീവ് വെള്ളി നേടി . 400 മീറ്ററിന്റെ സെമിയുമായി ബന്ധപ്പെട്ട ചൈനയുടെ പരാതിയെ തുടർന്ന് സെമി മൽസരങ്ങൾ ഇന്നു വീണ്ടും നടത്തുകയായിരുന്നു . വനിതകളുടെ 400 മീറ്ററിൽ ഇന്ത്യയുടെ തന്നെ നിർമല സ്വർണം നേടിയപ്പോൾ ജിസ്ന മാത്യു വെങ്കലവും നേടി . പുരുഷൻമാരുടെ 1500 മീറ്ററിൽ ഇന്ത്യയ്ക്കായി അജയ് കുമാർ സരോജും സ്വർണം സ്വന്തമാക്കി .


നടി സുരഭി ലക്ഷ്മി വിവാഹ മോചിതയായി . കോഴിക്കോട് കുടുംബ കോടതിയിൽ നിന്നാണ് ഭർത്താവ് വിപിൻ സുധാകറുമായി സുരഭി പിരിഞ്ഞത് . ഇത് സംബന്ധിച്ച് വിപിൻ തന്നെയാണ് ഫേസ്ബുക്കിൽ പോസ്റ്റ് ചെയ്തിരിക്കുന്നത് . ഒന്നരവർഷമായി പിരിഞ്ഞ് കഴിയുകയായിരുന്നു ഇവർ . ഇത് സംബന്ധിച്ച് വിപിൻ ഇട്ട പോസ്റ്റിന് പുറമേ സുരഭിയും ഫേസ്ബുക്കിൽ വിശദീകരണം എഴുതി . സുരഭിയുടെ പോസ്റ്റ് ഇങ്ങനെ പ്രിയപ്പെട്ടവരെ , എൻറെ ജീവിതത്തിലെ ഓരോ സംഭവവും ഞാൻ നിങ്ങളുമായി പങ്കിടാറുണ്ട് . നിങ്ങളോരോരുത്തരും എന്നും എന്നോടൊപ്പമുണ്ടെന്നുള്ള ഉറച്ച വിശ്വാസം കൊണ്ടാണ് ഞാനങ്ങിനെ ചെയ്യുന്നത് . നിങ്ങളെനിക്കു നല്കുന്ന ശക്തിയും പ്രോത്സാഹനവും അത്രകണ്ട് അധികമാണ് . ഞാനതിന് നിങ്ങളോരോരുത്തരോടും കടപ്പെട്ടിരിക്കുന്നു . ഇന്നും എന്റെ ജീവിതത്തിലെ മറ്റൊരു വഴിത്തിരിവിനെ കുറിച്ച് പറയാനാണ് ഞാനീ post ഇടുന്നത് . കഴിഞ്ഞ ഒന്നര വർഷമായി ഞാനും ഭർത്താവ് വിപിൻ സുധാകറും പിരിഞ്ഞാണ് താമസിച്ചിരുന്നത് . ഇന്ന് ഒദ്യോഗികമായി ഞങ്ങൾ വിവാഹമോചിതരായി .


സോഷ്യൽ മീഡിയയിൽ തരംഗമായ ഒമർ ലുലു ചിത്രം അഡാർ ലൌവിന്റെ വാലന്റൈൻസ് സ്പെഷൽ ടീസറെത്തി . പ്രിയയുടെ കണ്ണേറു തന്നെയാണ് ടീസറിലും ഹൈലൈറ്റ് . ചിത്രത്തിന്റെ സംവിധായകൻ ഒമർ ലുലുവാണ് ടീസർ ഫെയ്സ്ബുക്ക് പേജിലൂടെ പങ്കു വെച്ചത് . ലോകമെങ്ങും നെഞ്ചേറ്റിയ ആ ' കണ്ണിറുക്കൽ ' ഗാനരംഗത്തിൻറെ സിനിമയുടെ ടീസർ ലോകത്തെ എല്ലാ കാമുക ഹൃദയങ്ങൾക്കും പങ്കുവെച്ച് യുട്യൂബിൽ റിലീസ് ചെയ്തു . യുട്യൂബിൽ അപ്ലോഡ് ചെയ്ത് ഒരു മണിക്കൂറിനിടെ ഒരുലക്ഷത്തിലധികം പ്രേക്ഷകരാണ് ഒരു അഡാറ് ലവിൻറെ ടീസറും കണ്ടത് . ഒമർ ലുലു ഒരുക്കുന്ന ഈ പ്രണയ ചിത്രത്തിൻറെ ഗാനരംഗത്തിലെ പ്രിയയുടെ കണ്ണിറുക്കലും കൺ വർത്തമാനങ്ങളും ആരാധകരുടെ ഹൃദയം കവർന്നിരുന്നു . പ്രിയയുടെ കണ്ണിറുക്കൽ അതിർത്തിയും ഭാഷയും കടന്ന് വൈറലായി . അതിൻറെ പ്രതിഫലനമെന്നോണം ഒറ്റ ദിവസത്തിൽ ആറ് ലക്ഷത്തിലധികം ഫോളോവേഴ്സിനെ ഇൻസ്റ്റഗ്രാമിൽ നേടിയ ലോകത്തിലെ മൂന്നാമത്തെ വ്യക്തിയായിക്കഴിഞ്ഞിരിക്കുകയുമാണ് ചിത്രത്തിലെ നായികയായ പ്രിയ പ്രകാശ് വാര്യർ .


നടൻ അജു വർഗീസിന് പിന്തുണയുമായി കിഷോർ സത്യ . ഫേസ്ബുക്കിലൂടെയാണ് കിഷോർ സത്യയുടെ പ്രതികരണം . കിഷോർ സത്യയുടെ ഫേസ്ബുക്ക് പോസ്റ്റ് ശ്രീ . ഗിരീഷ് ബാബു , താങ്കളെ നേരിട്ട് പരിചയമില്ലാത്തതുകൊണ്ടും അജു വർഗീസുമായി പരിചയമുള്ളതുകൊണ്ടുമാണ് ഈ കുറിപ്പ് . താങ്കൾ കൊടുത്ത പരാതിയിലാണ് അജു വർഗീസിനെതിരെ കളമശേരി പോലീസ് കേസ് എടുത്തത് എന്നാണ് മാധ്യമങ്ങൾ വഴി അറിഞ്ഞത് . അജു വർഗീസ് എന്ന ചെറുപ്പക്കാരൻ ദുഷ്ടലാക്കോടെ ആ സഹോദരിയെ അപമാനിക്കാൻ വേണ്ടി മനഃപൂർവം അവരുടെ പേര് എഴുതി എന്ന് ചിന്തിക്കാനുള്ള സാമാന്യബുദ്ധി എനിക്കില്ല . ആ പെൺകുട്ടിക്ക് നീതി കിട്ടണം എന്ന് നിങ്ങളെയും എന്നെയും പോലെ ചിന്തിക്കുന്ന ഒരാൾ ആയി മാത്രമേ അജുവിനെ പറ്റി എനിക്ക് കരുതാനാവു . തനിക്ക് പറ്റിയ തെറ്റ് മനസിലാക്കി അദ്ദേഹം അത് വൈകാതെ തിരുത്തുകയും ചെയ്തു . അതിലെ ആത്മാർത്ഥതയിൽ ആ സഹോദരിക്ക് പോലും സംശയം ഉണ്ടാവുമെന്നും എനിക്ക് തോന്നുന്നില്ല . ആക്രമണ വാർത്ത വന്നപ്പോൾ തന്നെ കേരളത്തിലെ പല ചാനലുകളും ആ കുട്ടിയുടെ പേര് പറഞ്ഞു വാർത്തകൾ കൊടുത്തിരുന്നു . പിന്നീടാണ് അത് ഒഴിവാക്കിയത് . അതുപോലെ ചില സഹപ്രവർത്തകർ പിന്തുണ പ്രഖ്യാപിച്ചു ഇട്ട ഫേസ്ബുക് പോസ്റ്റുകളിലും പേര് പറയുകയും അജുവിനെ പോലെ തെറ്റ് മനസിലാക്കി തിരുത്തുകയും ചെയ്തു . ഇപ്പോൾ നടക്കുന്ന മാധ്യമ ചർച്ചകളിൽ പലരും അറിയാതെ പേര് പറഞ്ഞത് ഞാൻ കേട്ടിട്ടുണ്ട് . അതൊന്നും ആ പെൺകുട്ടിയെ മനഃപൂർവം ദ്രോഹിക്കാൻ അല്ലെന്നും അബദ്ധത്തിൽ പറഞ്ഞു പോയത് ആണെന്നും തന്നെയാണ് എന്റെയും വിശ്വാസം . ചില മുൻനിര വാർത്താ അവതാരകർ , ഒരു മുതിർന്ന പത്രപ്രവർത്തകൻ , ഒരു വക്കീൽ , രണ്ട് ചലച്ചിത്ര സംവിധായകർ , ഒരു മുൻ കെ എസ് എഫ് ഡി സി ചെയർമാൻ തുടങ്ങിയവർ ആ സഹോദരിയുടെ പേര് പറയുന്നത് ഞാൻ കണ്ടിട്ടുണ്ട് . ഞാൻ കാണാത്ത , കേൾക്കാത്ത നിരവധി ആളുകൾ ഇനിയുണ്ടാവാം . പക്ഷെ എന്തുകൊണ്ടാണ് താങ്കൾ ഒരു അജു വർഗീസിനെതിരെ മാത്രം , കേസ് കൊടുത്തത് എന്ന് എനിക്ക് മനസിലാവുന്നില്ല . ഒന്നുകിൽ താങ്കൾ മറ്റുള്ളവർ പേര് പരാമർശിച്ചത് കാണാത്തതു കൊണ്ടാ അല്ലെങ്കിൽ മനഃപൂർവം കാണാതിരുന്നത് കൊണ്ടോ ആവാം . താങ്കൾ അത് കാണാഞ്ഞത് ആണെങ്കിൽ ഒരു പൊതു വിഷയത്തിൽ ഇടപെട്ടു കേസ് കൊടുത്ത ഒരു വ്യക്തി എന്ന നിലയിൽ അത് താങ്കളുടെ ഒരു വലിയ വീഴ്ചയാണ് . ഈ വിഷയത്തിൽ താങ്കൾ സത്യസന്ധമായ ഒരു ഇടപെടൽ ആണ് നടത്തിയതെങ്കിൽ കുറേക്കൂടെ ജാഗ്രത കാണിക്കേണ്ടിയിരുന്നു . അല്ലാത്തപക്ഷം അജു വർഗീസിനോടുള്ള എന്തെങ്കിലും കാരണത്താലുള്ള താങ്കളുടെ വ്യക്തി വിരോധമോ അഥവാ മറ്റെന്തെങ്കിലും സ്ഥാപിത താല്പര്യമോ ഇതിന് പിന്നിൽ ഉണ്ടാവാം എന്ന് എന്നെപ്പോലെയൊരാൾ അങ്ങയുടെ ഉദ്ദേശ ശുദ്ധിയിൽ സംശയിച്ചു പോയാൽ അത് തിരുത്താൻ ഉള്ള ബാധ്യതയും താങ്കൾക്കുണ്ട് .


ചരിത്രത്തിൽ ആദ്യമായി ലോകത്തെ ഏറ്റവും സമ്പന്നരായ വ്യക്തികളുടെ പട്ടികയിൽ ആദ്യ മൂന്ന് സ്ഥാനങ്ങൾ ടെക്നോളജി മേഖലയിലുളളവർ കരസ്ഥമാക്കി . ഇപ്പോഴത്തെ നിലയിൽ ലോകത്തെ ഏറ്റവും സമ്പന്നനായ വ്യക്തി ആമസോൺ സ്ഥാപകൻ ജെഫ് ബെസോസാണ് . രണ്ടാം സ്ഥാനം മൈക്രോ സോഫ്റ്റ് സഹസ്ഥാപകൻ ബിൽ ഗേറ്റ്സാണ് . മൂന്നാം സ്ഥാനം ഫെയ്സ്ബുക്ക് സിഇഒ മാർക്ക് സക്കർബർഗിനാണ് . ഇവർ മൂവരും ടെക്നോളജി മേഖലയിൽ അഭിരമിക്കുന്നവരാണ് . പ്രമുഖ മാധ്യമ സ്ഥാപനമായ ബ്ലൂംബെർഗാണ് ഇത് സംബന്ധിച്ച കണക്കുകൾ പുറത്തുവിട്ടത് . ബ്ലൂംബർഗിൻറെ കണ്ടെത്തലുകൾ റിപ്പോർട്ട് ചെയ്തത് ന്യൂസ് 18 നെറ്റ്വർക്കാണ് . ഉപഭോക്താക്കളുടെ വ്യക്തി വിവര ചോർച്ചയിൽ മുഖം നഷ്ടപ്പെട്ട ഫെയ്സ്ബുക്ക് ഇപ്പോൾ തിരിച്ചുവരവിൻറെ പാതയിലാണെന്ന് ബ്ലൂംബർഗ് റിപ്പോർട്ട് ചെയ്യുന്നു . 2012 മുതൽ കണക്കെടുക്കുമ്പോൾ ഫെയ്സ്ബുക്ക് അവരുടെ സ്റ്റോക്കുകൾ 400 ശതമാനം വരെ ഉയർത്തിയിട്ടുണ്ട് . ഫെസ്ബുക്ക് നിക്ഷേപകർ സന്തുഷ്ടരാണ് കൂടുതൽ ആളുകൾ ഇപ്പോൾ ഫെയ്ബുക്കിൽ നിക്ഷേപിക്കാൻ തയ്യാറെടുത്ത് നിൽക്കുകയാണ് . 264 മില്യൺ ഡോളർ മുടക്കി അവർ ഏഷ്യയിലെ വിവിധ ഭാഗങ്ങളിൽ അരങ്ങോറുന്ന കായിക മത്സരങ്ങൾ 2019 മുതൽ 2022 വരെ തൽസമയം സംരക്ഷണം ചെയ്യാനുളള അവകാശവും കരസ്ഥമാക്കിയിട്ടുണ്ട് .


എന്നാൽ കുഞ്ഞു ഷായുടെ കളിക്ക് സച്ചിന്റെ കളിയോട് മാത്രമല്ല ഛായ ഉള്ളതെന്നാണ് ഇന്ത്യൻ പരിശീലകൻ രവി ശാസ്ത്രി പറയുന്നത് . രണ്ടാം ടെസ്റ്റിനുശേഷം സഞ്ജയ് മഞ്ജരേക്കറോട് സംസാരിക്കവെയാണ് ശാസ്ത്രി ഷായെക്കുറിച്ച് മനസുതുറന്നത് . ഷാ ബാറ്റ് ചെയ്യുമ്പോൾ സച്ചിന്റെയും സെവാഗിനറെയും ഛായ മാത്രമല്ല ഉള്ളത് . അയാൾ ബാറ്റ് ചെയ്യാനായി നടക്കുമ്പോൾ വിൻഡീസ് ഇതിഹാസം ബ്രയാൻ ലാറയെയും അനുസ്മരിപ്പിക്കുന്നുവെന്നായിരുന്നു ശാസ്ത്രിയുടെ നിരീക്ഷണം . ക്രിക്കറ്റ് കളിക്കാനായി മാത്രം ജനിച്ചവനാണ് പൃഥ്വി ഷായെന്നും ശാസ്ത്രി പറഞ്ഞു . ഉമേഷ് യാദവിന്റെ പ്രകടനത്തെയും ശാസ്ത്രി അഭിനന്ദിച്ചു . ഉമേഷിനെപ്പോലൊരു ബൌളറെ ബെഞ്ചിലിരുത്തി കളിക്കാനിറങ്ങുക എന്നത് ശരിക്കും അസ്വസ്ഥയുണ്ടാക്കുന്ന കാര്യമാണ് . ഒരു ടീമിൽ 11 പേർക്കല്ലെ കളിക്കാനാവു . എന്തായാലും ഈ പ്രകടനത്തോടെ ഉമേഷ് താൻ ഇപ്പോഴും സജീവമായി ഉണ്ടെന്ന് ഒരിക്കൽ കൂടി തെളിയിച്ചിരിക്കുന്നു . ഒപ്പം ഈ ടീമിൽ സ്ഥാനം വേണമെന്ന് ഇനി അദ്ദേഹത്തിന് ധൈര്യമായി ആവശ്യപ്പെടാം . ഉമേഷ് കൂടി എത്തുന്നതോടെ പേസ് ബൌളിംഗിന്റെ കാര്യത്തിൽ ഇന്ത്യ സുഖകരമായ തലവേദന ആണ് അനുഭവിക്കുന്നതെന്നും ശാസ്ത്രി പറഞ്ഞു . റിഷഭ് പന്തിന്റെ പ്രകടനത്തെയും ശാസ്ത്രി അഭിനന്ദിച്ചു .


താരപ്പോരിന് തിയേറ്റിൽ വൻ ആവേശം . നേർക്കുനേർ ഇറങ്ങിയ മോഹൻലാലിന്റെ പുലി മുരുകനും മമ്മൂട്ടിയുടെ തോപ്പിൽ ജോപ്പനും മികച്ച വരവേല്പ് . തിയേറ്ററുകളിൽ പുലിയും പുലിയെ പിടിക്കാൻ മുരുകനും ഇറങ്ങിയത് രാവിലെ എട്ടുമണിയോടെ 300ലേറെ സ്ക്രീനുകളിൽ . അത്യാധുനിക സാങ്കേതികത്തികവോടെയുള്ള മുരുകന്റെ വേട്ട സിനിമയെ സർവ്വകാല കളക്ഷൻ റെക്കോർഡിലെത്തിക്കുമെന്നാണ് ആദ്യദിന റിപ്പോർട്ടുകൾ . മോഹൻലാലും പുലിയും തമ്മിലെ ആക്ഷൻരംഗങ്ങൾ തന്നെയാണ് മുരുകന്റെ ഹൈലൈറ്റ് . മുരുകന്റെ വേട്ടയെന്ന പോലെ തോപ്പിൽ ജോപ്പന്റ അച്ചായൻ നമ്പറുകളും ജനം ഏറ്റെടുത്തു . മമ്മൂട്ടി - ജോണി ആന്റണി ടീമിന്റ മറ്റൊരു ഹിറ്റെന്നാണ് തിയേറ്റർ പ്രതികരണം . പ്രഭുദേവയുടെ ഡെവിളും ശിവകാർത്തികേയന്റെ റെമോയും പുലിമുരുകനും തോപ്പിൽ ജോപ്പനുമൊപ്പം ഇന്നു തിയറ്ററുകളിലെത്തി .


ഐപിഎല്ലിൽ കിംഗ്സ് ഇലവൻ പഞ്ചാബിനെതിരെ ചെന്നൈയെ വിജയവര കടത്താനായില്ലെങ്കിലും ധോണിയുടെ 79 റൺസുമായി പുറത്താകാതെ നിന്ന ധോണിയുടെ ബാറ്റിംഗ് മികവിനെ പുകഴ്ത്തി ക്രിക്കറ്റ് ലോകം . ഭായ് , താങ്കളൊരു യഥാർഥ ചാംപ്യനാണ് . നിർഭാഗ്യം കൊണ്ടാണ് താങ്കൾക്ക് ഫിനിഷ് ചെയ്യാൻ കഴിയാഞ്ഞത് എന്നായിരുന്നു സൺറൈസേഴ്സ് താരം റാഷിദം ഖാന്റെ ട്വീറ്റ് . കടുത്ത പുറംവേദന അവഗണിച്ചായിരുന്നു ധോണിയുടെ തകർപ്പൻ ബാറ്റിംഗ് . ചെന്നൈ തോറ്റെങ്കിലും ഇന്നത്തെ മത്സരത്തിൽ ധോണിയാണ് യഥാർഥ വിജയിയെന്ന് സഞ്ജയ് മഞ്ജരേക്കർ ട്വീറ്റ് ചെയ്തു . ധോണിയുടെ പ്രകടനം എല്ലാവരെയും ആകാംക്ഷയുടെ മുൾമുനയിൽ നിർത്തിയെന്ന് പഞ്ചാബ് ടീമിന്റെ മെന്ററും മുൻ സഹതാരവുമായിരുന്ന വീരേന്ദർ സെവാഗ് അഭിപ്രായപ്പെട്ടു . ധോണി ഷോ ആയിരുന്നു ഇന്നലെ കണ്ടതെന്ന് മുഹമ്മദ് കൈഫ് പറഞ്ഞു . അഭിമുഖങ്ങളിൽ ധോണി പറയാറുള്ളതുപോലെ സിക്സടിക്കാൻ അദ്ദേഹത്തിന് അധികം മുതുക് വളക്കേണ്ടിവരാറില്ലെന്ന് പരുക്കിനെ പരാമർശിച്ച് കൈഫ് പറഞ്ഞു . ജയത്തിലേക്ക് അവസാന രണ്ടോവറിൽ 36 റൺസും അവസാന ഓവറിൽ 17 റൺസുമായിരുന്നു ചെന്നൈക്ക് വേണ്ടിയിരുന്നത് . മോഹിത് ശർമ എറിഞ്ഞ അവസാന ഓവറിൽ ഒരു സിക്സുും ഒരു ബൌണ്ടറിയും അടിക്കാനെ ധോണിക്ക് കഴിഞ്ഞുള്ളു .


നാഗ്പൂർ ഏകദിനത്തിൽ ഇന്ത്യക്കെതിരെ ടോസ് നേടിയ ഓസ്ട്രേലിയ ബാറ്റിംഗ് തെരഞ്ഞെടുത്തു . നാലാം ഏകദിനം കളിച്ച ടീമിൽ മൂന്ന് മാറ്റങ്ങളുമായാണ് ഇന്ത്യൻ ടീം ഇറങ്ങുന്നത് . ഉമേഷ് യാദവിനും മുഹമ്മദ് ഷാമിക്കും യുസ്വേന്ദ്ര ചാഹലും പുറത്തിരുന്നപ്പോൾ ഭുവനേശ്വർ കുമാറും ജസ്പ്രീത് ബൂമ്രയും കുൽദീപ് യാദവും ടീമിലെത്തി . നാലാം ഏകദിനം കളിച്ച ടീമിൽ ഓസീസും ഒരു മാറ്റം വരുത്തി . പനിയെത്തുടർന്ന് കെയ്ൻ റിച്ചാർഡ്സണെ ഒഴിവാക്കി . ജെയിംസ് ഫോക്നോർ പകരം ടീമിലെത്തി . ആദ്യ മൂന്ന് കളികളും ജയിച്ച് ഇന്ത്യ പരമ്പര നേരത്തെ നേടിയിരുന്നു . ഇന്നത്തെ മത്സരം ജയിച്ചാൽ ഇന്ത്യക്ക് ഏകദിന റാങ്കിംഗിൽ വീണ്ടും ഒന്നാം സ്ഥാനത്തെത്താം .


ഭൂമിക്ക് പുറത്ത് ജീവനുണ്ടോ എന്ന അന്വേഷണത്തിൽ വഴിത്തിരിവായി പുതിയ ഗ്രഹത്തിൻറെ കണ്ടെത്തൽ . ഭൂമിയിൽ ജീവൻ നിലനിൽക്കാൻ കാരണമെന്ന് കരുതുന്ന സഹചര്യങ്ങൾ ഉണ്ടെന്ന് കരുതുന്ന ഗ്രഹമാണ് സൌരയുഥത്തിന് വെളിയിൽ നാസയുടെ ബഹിരാകാശ ദൂരദർശിനി കെപ്ലർ കണ്ടെത്തിയത് . എൽഎച്ച്എസ് 1140ബി എന്നാണ് ഈ ഗ്രഹത്തിന് നൽകിയിരിക്കുന്ന പേര് . ഭൂമിപോലെ പാറകൾ നിറഞ്ഞ ഗ്രഹമാണിതെന്നാണ് കണ്ടെത്തൽ . ജലം ഉണ്ടാകാനുള്ള താപനിലയാണ് ഗ്രഹത്തിൻറെ ഉപരിതലത്തിൽ എന്നാണ് കണ്ടെത്തൽ . ജേർണൽ നാച്ച്യൂറൽ ഈ ഗ്രഹം സംബന്ധിച്ച പഠനം ബുധനാഴ്ച പ്രസിദ്ധീകരിച്ചു . കഴിഞ്ഞ ചില വർഷങ്ങളിൽ ഭൂമിക്ക് സമാനമായ 52 ഗ്രഹങ്ങൾ ബഹിരാകാശ ഗവേഷണത്തിലൂടെ കണ്ടെത്തിയിട്ടുണ്ട് . അതിൽ തന്നെ ഏറ്റവും മികച്ച കണ്ടെത്തലാണ് പുതിയത് എന്നാണ് റിപ്പോർട്ട് . ഇതുവരെ കെപ്ലർ മാത്രം 3,600 ഓളം ഗ്രഹങ്ങൾ കണ്ടെത്തിയിട്ടുണ്ട് .


ഓസ്ട്രേലിയയ്ക്കെതിരായ രണ്ടാം ടി20യിൽ ഇന്ത്യയ്ക്ക് മോശം സ്കോർ . ടോസ് നഷ്പ്പെട്ട് ആദ്യം ബാറ്റുചെയ്യേണ്ടിവന്ന ഇന്ത്യ 20 ഓവറിൽ 118 റൺസിന് പുറത്താകുകയായിരുന്നു . ജേസൻ ബെൻഡോർഫിന്റെ തകർപ്പൻ ബൌളിങ്ങിന് മുന്നിൽ തകർന്നതോടെ ഇന്ത്യൻ മുൻനിര തീർത്തും നിരാശപ്പെടുത്തി . രോഹിത് ശർമ്മ ( എട്ട് ) , ശിഖർ ധവാൻ ( രണ്ട് ) , നായകൻ വിരാട് കോലി ( പൂജ്യം ) , മനീഷ് പാണ്ഡേ ( ആറ് ) എന്നീ പ്രധാനപ്പെട്ട വിക്കറ്റുകളാണ് ബെറൻഡോർഫ് സ്വന്തമാക്കിയത് . നാല് ഓവർ എറിഞ്ഞ ബെൻഡോർഫ് വെറും 21 റൺസ് മാത്രം വഴങ്ങിയാണ് നാലു വിക്കറ്റെടുത്തത് . ഇതോടെ നാലിന് 27 എന്ന നിലയിലേക്ക് ഇന്ത്യ തകർന്നു . 27 റൺസെടുത്ത ഹർദ്ദിക് പാണ്ഡ്യയും 25 റൺസെടുത്ത കേദാർ ജാദവും മാത്രമാണ് തിളങ്ങിയത് . അഞ്ച് ഇന്ത്യൻ ബാറ്റ്സ്മാൻമാർ രണ്ടക്കം കാണാതെ പുറത്തായി . ഓസ്ട്രേലിയയ്ക്കുവേണ്ടി ബെൻഡോർഫിന് പുറമെ രണ്ടു വിക്കറ്റെടുത്ത ആദം സാംബയും ബൌളിംഗിൽ തിളങ്ങി .


ലോകത്തിൻറെ ഏത് മൂലയിലും എത്തുന്ന മിസൈൽ ചൈന വികസിപ്പിച്ചു എന്ന വാർത്തയാണ് പല മാധ്യമങ്ങളിലും വന്നത് . എന്നാൽ ഇതിനോട് കിടപിടിക്കുന്ന ഒരു ആയുധം ഇന്ത്യൻ പണിപ്പുരയിലും ഒരുങ്ങുന്നുണ്ടെന്നാണ് വിവരം . പ്രതിരോധ വിദഗ്ധരുടെ സൂചനകൾ പ്രകാരം സൂര്യ എന്നാണ് ഈ മിസൈലിൻറെ പേര് . എന്നാൽ ഫലത്തിൽ അഗ്നി മിസൈലിൻറെ നാലാംഘട്ടമാണ് ഇതെന്നാണ് റിപ്പോർട്ട് . ഇതുവരെ പുറത്തുവന്ന വിവരങ്ങൾ പ്രകാരം 55,000 കിലോഗ്രാം ഭാരം വഹിച്ച് കുതിക്കാൻ ( ആകെ ഭാരം ) മിസൈലിന് സാധിക്കും . ശബ്ദത്തേക്കാൾ 24 ഇരട്ടി വേഗതയിലായിരിക്കും സൂര്യ മിസൈൽ കുതിക്കുക ( മണിക്കൂറിൽ 29,401 കിലോമീറ്റർ ) . റിപ്പോർട്ടുകൾ പ്രകാരം മൂന്നു സ്റ്റേജുകളിലായാണ് സൂര്യ മിസൈൽ പ്രവർത്തിക്കുക . ആദ്യ , രണ്ടാം ഘട്ടത്തിൽ ഖരവും മൂന്നാം ഘട്ടത്തിൽ ദ്രാവക ഇന്ധനവുമാണ് ഉപയോഗിക്കുന്നത് . ഭൂഖണ്ഡാന്തര മിസൈലുകളെന്ന സ്വപ്നം ഇന്ത്യ സാക്ഷാത്കരിക്കുന്നത് 2012 ഏപ്രിൽ 19ന് അഗ്നി 5 വിക്ഷേപിച്ചുകൊണ്ടാണ് . വിജയകരമായി പരീക്ഷിച്ച അഗ്നി 5ന്റെ പരിധിയുടെ കാര്യത്തിൽ അയൽരാജ്യമായ ചൈന സംശയം പ്രകടിപ്പിച്ചിട്ടുണ്ട് . ഇന്ത്യയുടെ പ്രതിരോധ ഗവേഷണ സ്ഥാപനമായ ഡിആർഡിഒ 5000 കിലോമീറ്ററാണ് അഗ്നി 5ന്റെ പരിധിയായി പറഞ്ഞത് . എന്നാൽ ഇത് തെറ്റാണെന്നും കുറഞ്ഞത് 8000 കിലോമീറ്റർ പരിധിയുള്ള മിസൈലാണിതെന്നുമാണ് ചൈനയുടെ വാദം . മറ്റു രാജ്യങ്ങളിൽ നിന്നുള്ള ആയുധ കിടമത്സരം ഒഴിവാക്കാനായി ഇന്ത്യ മിസൈലിന്റെ പരിധി ബോധപൂർവ്വം കുറച്ചു പറയുകയാണെന്നാണ് ചൈനീസ് ആരോപണം . സൂര്യയുടെ കാര്യം ഡിആർഡിഒ ഇപ്പോഴും സ്ഥിരീകരിച്ചിട്ടില്ലെങ്കിലും ഇന്ത്യ 12,000 മുതൽ 16,000 കിലോമീറ്റർ പരിധിയുള്ള മിസൈലിൻറെ പണിപ്പുരയിലാണെന്നാണ് റിപ്പോർട്ട് . ഈ മിസൈലിന് മൂന്ന് ഘട്ടങ്ങളാണുണ്ടാകുക . ഐഎസ്ആർഒയുടെ പിഎസ്എൽവിയുടെ ആദ്യ ഘട്ടത്തിലെ രീതികളായിരിക്കും സൂര്യയും പിന്തുടരുക എന്നാണ് റിപ്പോർട്ട് .


പുതിയ സാമ്പത്തിക വർഷത്തിൽ ഭൂമിയുടെ ന്യായവില 10 % വർധിക്കും . സ്റ്റാംപ് ഡ്യൂട്ടിയിലും റജിസ്ട്രേഷൻ ഫീസിലും ആനുപാതിക വർധന ഉണ്ടാകും . ന്യായവിലയുടെ എട്ടു ശതമാനം മുദ്രപ്പത്രത്തിനും രണ്ടു ശതമാനം റജിസ്ട്രേഷൻ ഫീസിനും കൂടും . കുടുംബാംഗങ്ങൾ തമ്മിലെ ഭൂമിയിടപാടുകളിൽ ന്യായവില ആറര ലക്ഷം രൂപ വരെയാണെങ്കിൽ മുദ്രപ്പത്ര നിരക്കായി 1000 രൂപ ഒടുക്കേണ്ടി വരും . തുടർന്നുള്ള ഓരോ ലക്ഷത്തിനും 150 രൂപ അധികം നൽകണം . സംസ്ഥാനാന്തര ചരക്കുകടത്തിന് ഇന്നു മുതൽ ഇവേ ബിൽ ആവശ്യമാണ് . ചരക്കുവാഹനങ്ങൾ , ഓട്ടോറിക്ഷ , ആഡംബര ബൈക്കുകൾ എന്നിവയുടെ തേഡ് പാർട്ടി ഇൻഷുറൻസ് പ്രീമിയം തുക വർധിക്കും . 150 സിസി വരെയുള്ള ഇരുചക്രവാഹനങ്ങളുടെ നിരക്കിൽ മാറ്റമില്ല . 1000 സിസിയിൽ താഴെയുള്ള സ്വകാര്യ കാറുകൾക്കും ടാക്സി കാറുകൾക്കും പ്രീമിയം കുറയും . മദ്യത്തിന് 20 രൂപ വരെ വില ഉയരും . ദേശീയപാതകളിലെ ചില ടോൾ ബൂത്തുകളിൽ നിരക്കുവർധന . പാലക്കാട് വാളയാർ പാമ്പാംപള്ളത്തു ടോൾ നിരക്ക് വർധന നിലവിൽ വന്നു . തൃശൂർ പാലിയേക്കരയിൽ മാറ്റമില്ല .


ആദ്യ മത്സരത്തിൽ ദക്ഷിൻകൊറിയയോട് പരാജയപ്പെട്ടെങ്കിലും ഓസ്ട്രേലിയയ്ക്കും ഇന്ന് ബംഗ്ളാദേശിനോടും വിജയിച്ചതോടെ ഇന്ത്യ സെമി സാദ്ധ്യത സജീവമാക്കി . 57 - 20 എന്ന സ്കോറിനാണ് ഇന്ത്യ , അയൽക്കാരായ ബംഗ്ലാദേശിനെ തറപറ്റിച്ചത് . ഇന്ത്യയ്ക്കുവേണ്ടി അജയ് ടാക്കൂർ , പ്രദീപ് നർവാൽ എന്നിവരുടെ മികച്ച പ്രകടനമാണ് ബംഗ്ലാദേശിനെതിരെ ഇന്ത്യയ്ക്ക് അനായാസ ജയമൊരുക്കിയത് . തുടക്കം മുതൽ മികച്ച ലീഡ് കൈവരിച്ച ഇന്ത്യ , മൽസരത്തിന്റെ അവസാനം വരെ അത് നിലനിർത്തിയാണ് മുന്നേറിയത് . കളിച്ച മൂന്നു മൽസരങ്ങളിൽ രണ്ടെണ്ണം വിജയിച്ച ഇന്ത്യ , ഗ്രൂപ്പ് എയിൽ 11 പോയിന്റോടെ ഒന്നാം സ്ഥാനത്താണ് . പത്തു പോയിന്റുള്ള ദക്ഷിണ കൊറിയ രണ്ടാമതും അഞ്ചു പോയിന്റുള്ള ഇംഗ്ലണ്ട് മൂന്നാം സ്ഥാനത്തുമാണ് . മൂന്നു കളികളിൽ 15 പോയിന്റുളള ഇറാനാണ് ഗ്രൂപ്പ് ബിയിൽ ഒന്നാം സ്ഥാനത്തുള്ളത് . ഒക്ടോബർ 15ന് അർജന്റീനയ്ക്കെതിരെയാണ് ഇന്ത്യയുടെ അടുത്ത മൽസരം . രാത്രി ഒമ്പത് മണിക്കാണ് ഈ മൽസരം .


ചരിത്രത്തിലെ ഏറ്റവും വലിയ തൊഴിൽ നിയമനത്തിനൊരുങ്ങി ഇന്ത്യൻ റെയിൽവേ . റെയിൽവേ മന്ത്രാലയത്തിൽ ഒഴിവുള്ള 89,000 പോസ്റ്റുകളിലേക്ക് നിയമനനടപടികൾ ആരംഭിച്ചെന്ന് റെയിൽവേ മന്ത്രി പീയുഷ് ഗോയൽ അറിയിച്ചു . അസി . ലോക്കോ പൈലറ്റ് , ടെക്നീഷ്യൻസ് , ഗ്യാംഗ്മെൻ , സ്വിച്ച്മെൻ , ട്രാക്ക് മെൻ , ക്യാബിൻമെൻ , വെൽഡർ , ഹെൽപ്പേഴ്സ് , പോട്ടർ തുടങ്ങി വിവിധ പോസ്റ്റുകളിലായാണ് ഇത്രയും പേരെ നിയമിക്കുന്നത് . ഗ്രൂപ്പ് ഡി വിഭാഗത്തിൽ മാത്രം 62,907 പേരുടെ ഒഴിവുകളുണ്ടെന്നാണ് കണക്ക് . പത്ത് ക്ലാസ്സോ , ഐടിഐ ഡിപ്ലോമയോ ഉള്ളവരെയാണ് ഗ്രൂപ്പ് ഡി വിഭാഗത്തിലുള്ള ജോലികൾക്ക് പരിഗണിക്കുന്നത് . 18 , 0000 രൂപയും മറ്റു അലവൻസുകളും അടങ്ങിയതാണ് ഇവരുടെ പ്രതിമാസ വേതനം . 18 - നും 31 - നും ഇടയിൽ പ്രായമുള്ളവർക്ക് ജോലിക്കായി അപേക്ഷിക്കാം . ജാതി അടിസ്ഥാനത്തിൽ പ്രായപരിധിക്ക് ഇളവുണ്ടാവും . ഗ്രൂപ്പ് സി വിഭാഗത്തിൽ ലോക്കോ പൈലറ്റിന്റേയും ടെക്നീഷ്യൻമാരുടേയും 26,502 പോസ്റ്റുകളാണ് ഒഴിഞ്ഞു കിടക്കുന്നത് . റെയിൽവേയിലേക്കുള്ള എല്ലാ നിയമനങ്ങളും നടത്തുന്നത് റെയിൽവേ റിക്രൂട്ട്മെന്റ് സെല്ലാണ് . പരീക്ഷയെഴുത്താൻ താത്പര്യമുള്ള ഉദ്യോഗാർത്ഥികൾക്ക് മാർച്ച് 12 വരെ ഇതിനായി അപേക്ഷിക്കാം . അതേസമയം ഇത്രയേറെ പേരെ നിയമിച്ചാലും റെയിൽവേയിൽ ഇനിയും ആയിരക്കണക്കിന് പോസ്റ്റുകൾ ഒഴിഞ്ഞു കിടക്കുകയാണെന്നാണ് ഉന്നത റെയിൽവേ ഉദ്യോഗസ്ഥർ തന്നെ വെളിപ്പെടുത്തുന്നത് . തുടർച്ചയായി ഉണ്ടാവുന്ന അപകടങ്ങളുടെ പശ്ചാത്തലത്തിൽ സുരക്ഷ വർധിപ്പിക്കണമെന്ന് വന്നതോടെയാണ് ഇപ്പോൾ അടിയന്തരമായി ഇത്രയും പോസ്റ്റുകളിലേക്ക് ആളുകളെ നിയമിക്കുന്നത് . ഇപ്പോൾ വിജ്ഞാപനം പുറപ്പെടുവിച്ചിരിക്കുന്നതെല്ലാം സുരക്ഷയുമായി ബന്ധപ്പെട്ട പോസ്റ്റുകളിലേക്കാണ് . വിജ്ഞാപനം പുറപ്പെടുവിച്ച ഒഴിവുകൾ നികത്തിയാൽ പ്രതിവർഷം 3,000 - 4000 കോടി രൂപ വരെ റെയിൽവേയ്ക്ക് അധികചിലവ് വരുമെന്നാണ് കണക്ക് . നടപ്പു സാമ്പത്തിക വർഷത്തിൽ മാത്രം 56,000 പേരാണ് റെയിൽവേയിൽ നിന്നും വിരമിക്കുന്നത് . എന്നാൽ വിരമിക്കുന്ന ജീവനക്കാരുടെ എണ്ണത്തിന് ആനുപാതികമായി നിയമനങ്ങൾ റെയിൽവേയിൽ നടക്കുന്നില്ല . ഒന്നരലക്ഷത്തോളം ഒഴിവുകൾ റെയിൽവേയുടെ സുരക്ഷാവിഭാഗത്തിൽ തന്നെയുണ്ടെന്നാണ് കണക്കുകൾ വ്യക്തമാക്കുന്നത് .


എ . സി , ഫ്രിഡ്ജ് , വാഷിങ് മെഷീൻ എന്നിവയുടെ വില രാജ്യത്ത് അടുത്ത മാസം മുതൽ വർദ്ധിക്കും . നവംബർ മുതൽ പുറത്തിറങ്ങുന്ന ഈ ഉൽപ്പന്നങ്ങൾക്ക് ഇപ്പോൾ ഉള്ളതിനേക്കാൾ മൂന്ന് മുതൽ അഞ്ച് ശതമാനം വരെ വില കൂടുതലായിരിക്കും . അസംസ്കൃത വസ്തുക്കളുടെ വിലക്കയറ്റം ചൂണ്ടിക്കാട്ടിയാണ് വില വർദ്ധിപ്പിക്കാൻ നിർമ്മാതക്കൾ ഒറ്റക്കെട്ടായി തീരുമാനിച്ചിരിക്കുന്നത് . എന്നാൽ ദീപാവലി വിപണി ലക്ഷ്യമിട്ട് കടകളിലെത്തിച്ച ഉൽപ്പന്നങ്ങൾ ഇനിയും വിറ്റുതീർന്നിട്ടില്ലാത്തതിനാൽ വില വർദ്ധനവ് അനുഭവപ്പെടുന്നത് ഡിസംബർ മുതലായിരിക്കും . കഴിഞ്ഞ ജനുവരിക്ക് ശേഷം അസംസ്കൃത വസ്തുക്കളുടെ വിലയിൽ 30 മുതൽ 50 ശതമാനം വരെ വില കൂടിയിട്ടുണ്ടെന്നാണ് കമ്പനികൾ അവകാശപ്പെടുന്നത് . സ്റ്റീലിന്റെ വില 40 ശതമാനവും ചെമ്പിന്റെ വില 50 ശതമാനവും വർദ്ധിച്ചു . റഫ്രിജറേറ്ററുകളിൽ ഉപയോഗിക്കുന്ന എംഡിഎം എന്ന രാസ വസ്തുവിന്റെ വില ഇരട്ടിയിലധികമായി വർദ്ധിച്ചതിനൊപ്പം ഇത് കിട്ടാനുമില്ലെന്ന് കമ്പനികൾ പറയുന്നു . എ . സി , ഫ്രിഡ്ജ് , വാഷിങ് മെഷീൻ എന്നിവയുടെ 70 ശതമാനത്തോളം അസംസ്കൃത വസ്തുക്കൾ ഇവ മൂന്നുമായതിനാൽ അഞ്ച് ശതമാനത്തിന് മുകളിൽ വില കൂട്ടാതെ പിടിച്ചുനിൽക്കാൻ കഴിയില്ലെന്നാണ് കമ്പനികളുടെ വാദം . ആദ്യ ഘട്ടത്തിൽ റഫ്രിജറേറ്റുകളുടെ വിലകൂട്ടും . ഡിസംബറോടെ വാഷിങ് മെഷീനുകളുടെയും ജനുവരിയിൽ എ . സിയുടെയും വില കൂട്ടും . സികൾക്ക് ഇന്ത്യൻ സീസണൽ എനർജി എഫിഷ്യന്റ് റേഷ്യോ അനുസരിച്ചുള്ള റേറ്റിങ് നിർബന്ധമാക്കിയിരിക്കുന്നതിനാലും എ . സികളുടെ വില കൂടും .


തെലുങ്ക് താരം അല്ലു അർജുൻറെ ഏറെ കൊട്ടിഘോഷിക്കപ്പോട്ട ചിത്രമായ നാ പേര് സൂര്യ നാ ഇല്ലു ഇന്ത്യ , അല്ലുവിൻറെ കരിയറിലെ ഏറ്റവും വലയി പരാജയമെന്ന് റിപ്പോർട്ട് . ടോളിവുഡിലെ പ്രമുഖ തിരക്കതാകൃത്ത് വക്കന്തം വംസി ആദ്യമായി സംവിധാനം ചെയ്ത ചിത്രമായിരുന്നു ഇത് . മലയാളി താരമായ അനു ഇമ്മാനുവൽ ആയിരുന്നു ചിത്രത്തിലെ നായിക . റിലീസ് ചെയ്ത നാളുകളിൽ നല്ല കളക്ഷൻ ലഭിച്ചെങ്കിലും പിന്നീട് തിയേറ്ററുകളിൽ നിന്ന് ചിത്രം അപ്രത്യക്ഷമായി . മെയ് നാലിന് റിലീസ് ചെയ്ത ചിത്രം അതിവേഗം തിയേറ്റർ വിട്ടത് അണിയറ പ്രവർത്തകരെയും അല്ലുവിനെയും സംവിധായകനെയും ഞെട്ടിച്ചു എന്നാണ് റിപ്പോർട്ട് . ചിത്രത്തിൻറെ പരാജയം അടുത്ത ചിത്രത്തിൻറെ തെരഞ്ഞെടുപ്പിനെ പോലും ബാധിച്ചുവെന്നാണ് അല്ലു അർജുനുമായി ബന്ധപ്പെട്ട വൃത്തങ്ങൾ നൽകുന്ന സൂചന . ലോകം മുഴുവൻ റിലീസിങ് ഒരുക്കിയായിരുന്നു ചിത്രം പ്രദർശനത്തിനെത്തിയത് . എന്നാൽ വിദേശ രാജ്യങ്ങളിലെ വിതരണത്തിലൂടെ വിതരണക്കാർ മുടക്കിയ 4.10 കോടി രൂപ പോവലും കളക്ഷനുണ്ടാക്കാൻ ചിത്രത്തിന് കഴിഞ്ഞില്ല . തുടർന്ന് മറ്റ് വിതരണക്കാർ ചിത്രം എടുക്കാൻ തയ്യാറായില്ല . ചിത്രത്തിൻറെ കളക്ഷൻ റിപ്പോർട്ട് പുറത്തുവിടാത്തത് സിനിമ കടുത്ത നഷ്ടത്തിലായതിനാലാണെന്നാണ് ഇന്ത്യ ടുഡെ റിപ്പോർട്ട് ചെയ്തിരിക്കുന്നത് .


പ്രണയിനികളിലൊരാൾ വിശ്വസിച്ചയച്ച ചൂടൻ വീഡിയോ ക്ലിപ്പുകൾ വാട്സ് ആപ്പ് ഗ്രൂപ്പുകളിലെ കൂട്ടുകാർക്ക് പകർന്നു നൽകിയതിൻറെ ആവേശത്തിൽ ബൈക്കിൽ ചീറിപ്പായുകയായിരുന്നു അവൻ . നേരെ ചെന്നുകയറിയത് ഒരു ടിപ്പർ ലോറിയുടെ വായയിലേക്കാണ് . ഗ്രൂപ്പുകളിൽ നിന്നും ഗ്രൂപ്പുകളിലേക്കു വൈറലായി പടരുന്ന അവളുടെ വീഡിയോ ക്ലിപ്പുകൾക്കൊപ്പം രക്തം വാർന്നൊഴുകുന്ന അവൻറെ ശരീരത്തിൻറെ ദൃശ്യങ്ങളും വൈറലായി പടർന്നുകൊണ്ടിരുന്നു . ചീറിപ്പായുന്ന ആംബുലൻസ് രംഗങ്ങൾക്കൊപ്പം ആഖ്യാനത്തിലെ പുതുമകൊണ്ട് ശ്രദ്ധേയമാകുകയാണ് പ്രശാന്ത് പ്രസന്നൻ രചനയും സംവിധാനവും നിർവ്വഹിച്ച വൈറൽ എന്ന ഹ്രസ്വ ചിത്രം . സ്നേഹമെന്നാൽ കേവലം ശരീരമാണെന്നു കരുതുന്ന ന്യൂജൻ ചിന്തകൾക്കുള്ള താക്കീതാകുകയാണ് ഈ ചെറുചിത്രം . വൈറലിൻറെ എഡിറ്റിംഗ് നിർവ്വഹിച്ചിരിക്കുന്നത് ജെഫിൻ ജോസഫ് . ക്യാമറ സുനിൽ കുപ്പോൾ . സൌണ്ട് ഡിസൈൻ സുജിത്ത് കുപ്പാടകത്ത് . ഷോട്ട് ഫിലിം കാണാം


അമേരിക്കയ്ക്കും റഷ്യയ്ക്കും ഒപ്പം ബഹിരാകാശം വാഴാൻ ഇനി ഇന്ത്യയും . ഇന്ത്യയുടെ പുതിയ വാർത്താ വിതരണ ഉപഗ്രഹമായ ജിസാറ്റ് 7ന്റെ വിക്ഷേപണം വിജയം . ഭൂമിയിൽ നിന്ന് 35,000 കിമി അകലെയുള്ള ഭ്രമണപഥത്തിൽ ജി സാറ്റ് 7എ എത്തിച്ചേർന്നു . സൈനികാവശ്യത്തിനുള്ള ഉപഗ്രഹം ശ്രീഹരിക്കോട്ടയിൽ നിന്നാണ് വിക്ഷേപിച്ചത് . തദ്ദേശീയമായ ക്രയോജനിക് എഞ്ചിൻ ഉപയോഗിച്ചുള്ള ജിഎസ്എൽവിയുടെ ഏഴാമത് വിക്ഷേപണമാണ് ജി സാറ്റ് 7 എ . ബഹിരാകാശത്ത് ഭൂമിയിൽ നിന്ന് 35000 കിലോമീറ്റർ ഉയരത്തിൽ നിന്ന് ഇന്ത്യൻ യുദ്ധവിമാനങ്ങളെ സദാ നിരീക്ഷിച്ച് സുരക്ഷാ കവചമൊരുക്കാൻ സഹായിക്കുകയാണ് ജി സാറ്റ് 7എയുടെ ദൌത്യം . അത്യാധുനിക വാർത്താ വിനിമയ സംവിധാനങ്ങളുള്ള ഉപഗ്രഹം ബഹിരാകാശത്ത് വ്യോമസേനയുടെ വാർത്താ വിനിമയ സ്റ്റേഷനായി പ്രവർത്തിക്കും . ജി സാറ്റ് 7 എ യുടെ സേവനങ്ങളിൽ ഏറിയ പങ്കും വ്യോമസേനയ്ക്ക് മാത്രമായിരിക്കും . ഇതിലെ ഉപകരണങ്ങൾ ഒരു മാസത്തിനുള്ളിൽ പ്രവർത്തനമാരംഭിക്കുമെന്നാണ് വിലയിരുത്തുന്നത് .


ചരക്ക് സേവന നികുതി നിലവിൽ വന്നതോടെ ഉൽപ്പന്നങ്ങൾക്ക് വില കൂടിയെങ്കിൽ പുതിയ എംആർപി ഈടാക്കാമെന്ന് കേന്ദ്രസർക്കാർ . എന്നാൽ ഉൽപ്പന്നത്തിന്റെ കവറിന് പുറത്ത് പുതിയ വിലയും പഴയ വിലയും രേഖപ്പെടുത്തണം . ഇതിന് മുമ്പ് നിർമാതാവ് വില വർദ്ധനയെക്കുറിച്ചിന് രണ്ട് മാധ്യമങ്ങളിലെങ്കിലും പരസ്യം നൽകണമെന്നും കേന്ദ്രസർക്കാർ അറിയിച്ചു . ജി . എസ് . ടി നിലവിൽ വന്നതോടെ പരമാവധി വിൽപ്പന വിലയെച്ചൊല്ലി വിൽപ്പനക്കാരും ഉപഭോക്താക്കളും തമ്മിൽ തർക്കം രൂക്ഷമായ സാഹര്യത്തിലാണ് പുതിയ മാർഗ്ഗനിർദ്ദേശവുമായി കേന്ദ്രസർക്കാർ രംഗത്ത് എത്തിയിരിക്കുന്നത് . ജി . എസ് . ടിയോടെ ഏതെങ്കിലും ഉത്പന്നത്തിന് വില കൂടിയെങ്കിൽ നിർമാതാവിന് എം . ആർ . പി പുതുക്കി നിശ്ചയിക്കാം . എന്നാൽ ഉൽപ്പന്നത്തിന്റെ കവറിന് പുറത്ത് പുതിയ വിലയും പഴയ വിലയും വ്യക്തമാക്കി സ്റ്റിക്കർ പതിപ്പിക്കണം . ഒപ്പം ഉൽപ്പന്നത്തിന്റെ നിർമാതാവ് അല്ലെങ്കിൽ ഇറക്കുമതിക്കാരൻ വിലവർധന വ്യക്തമാക്കി രണ്ട് മാധ്യമങ്ങളിലെങ്കിലും പരസ്യം നൽകണമെന്നും കേന്ദ്രസർക്കാർ അറിയിച്ചു . പുതിയ ചട്ടങ്ങൾ പാലിക്കാത്തവർക്കെതിരെ നിയമനടപടികൾ സ്വീകരിക്കുമെന്ന് ഭക്ഷ്യ - ഉപഭോക്തൃകാര്യ മന്ത്രി രാംവിലാസ് പാസ്വാൻ ട്വീറ്റ് ചെയ്തു . ഉൽപ്പന്നത്തിനുമേൽ ജി . എസ് . ടി കീഴിലുള്ള പുതിയ വില പതിപ്പിക്കാതെ കൂടിയ തുക ഈടാക്കിയാൽ കടയുടമ നിയമനടപടി നേരിടേണ്ടിവരുമെന്നും പാസ്വാൻ വ്യക്തമാക്കി . പുതിയ സ്റ്റിക്കർ പതിപ്പിച്ച് പഴയ ഉൽപ്പന്നങ്ങൾ വിൽക്കാൻ മൂന്ന് മാസത്തെ സാവകാശമാണ് അനുവദിച്ചിരിക്കുന്നത് . ഒക്ടോബർ മുതൽ രണ്ട് സ്റ്റിക്കർ പതിപ്പിച്ചിട്ടുള്ള വിൽപ്പന അനുവദിക്കില്ലെന്നും കേന്ദ്ര ഉപഭോക്തൃകാര്യവകുപ്പ് സെക്രട്ടറി അവിനാശ് ശ്രീവാസ്തവ അറിയിച്ചു . ജി . എസ് . ടി നടപ്പാക്കിയ ശേഷമുള്ള വിലമാറ്റങ്ങളും വിതരണവും നിരീക്ഷിക്കാൻ എല്ലാ ആഴ്ചയിലും കേന്ദ്ര വിദഗ്ദസമിതി യോഗം ചേരുന്നുണ്ട് .


ഹിമാചൽ പ്രദേശിനെതിരായ നിർണായക രഞ്ജി ട്രോഫിയിൽ കേരള ഓപ്പൺ പി . രാഹുലിന് സെഞ്ചുറി . എങ്കിലും ഹിമാചലിന്റെ ഒന്നാം ഇന്നിങ്സ് സ്കോറായ 297ന് എതിരെ കേരളം ഇപ്പോഴും 78 റൺസ് പിറകിലാണ് . രാഹുലിനൊപ്പം ( 103 ) സഞ്ജു സാംസണാ ( 32 ) ണ് ക്രീസിൽ . രണ്ടാം ദിനം കളി നിർത്തുമ്പോൾ കേരളം അഞ്ച് വിക്കറ്റ് നഷ്ടത്തിൽ 219 റൺസെടുത്തിട്ടുണ്ട് . നേരത്തെ എം . ഡി നിധീഷിന്റെ ആറ് വിക്കറ്റ് പ്രകടനാണ് ഹിമാചലിനെ 300ൽ താഴെ നിർത്തിയത് . 179 പന്തിൽ നിന്നായിരുന്നു രാഹുലിന്റെ സെഞ്ചുറി . ഇതുവരെ 13 ഫോറും ഒരു സിക്സും താരം കണ്ടെത്തി . വി . എ ജഗദീഷ് ( 5 ) , സിജോമോൻ ജോസഫ് ( 16 ) , മുഹമ്മദ് അസറുദ്ദീൻ ( 40 ) , സച്ചിൻ ബേബി ( 3 ) , വിഷ്ണു വനോദ് ( 1 ) എന്നിവരുടെ വിക്കറ്റുകളാണ് കേരളത്തിന് നഷ്ടമായത് . സഞ്ജു സാംസൺ ഇതുവരെ ഒരു സിക്സും രണ്ട് ഫോറും നേടി . നേരത്തെ , അങ്കിത് കൾസിയുടെ ( 101 ) സെഞ്ചുറി ഹിമാചലിന്റെ ഇന്നിങ്സിൽ നിർണായകമായി . ഋഷ് ധവാൻ ( 58 ) റൺസെടുത്തു . കേരളത്തിന് വേണ്ടി ബേസിൽ തമ്പി , സന്ദീപ് വാര്യർ എന്നിവർ രണ്ട് വിക്കറ്റ് വീഴ്ത്തി . രഞ്ജി സീസണിൽ കേരളത്തിന്റെ അവസാന മത്സരമാണിത് . ഈ മത്സരം വലിയ മാർജിനിൽ വിജയിച്ചെങ്കിൽ മാത്രമേ കേരളത്തിൽ നോക്കൌട്ട് റൌണ്ടിൽ കടക്കാൻ സാധിക്കൂ . കഴിഞ്ഞ മത്സരത്തിൽ പഞ്ചാബിനോട് പരാജയപ്പെട്ടതാണ് കേരളത്തിന്റെ സാധ്യതകൾ മങ്ങിപ്പിച്ചത് .


ഇന്ന് രാജ്യത്ത് ഏറ്റവും കൂടുതൽ വിറ്റഴിക്കപ്പെടുന്ന സ്മാർട്ട്ഫോണുകളിലൊന്നാണ് റെഡ്മി നോട്ട് 4 . എന്നാൽ ജനപ്രീതിക്കപ്പുറം നോട്ട് 4 അടുത്തിടെ വാർത്തകളിൽ നിറഞ്ഞിരുന്നു . ഈ ഫോണിൻറെ ആവശ്യക്കാരുടെ എണ്ണം കുത്തനെ ഉയരുന്നതിനിടെയാണ് റെഡ്മി നോട്ട് 4 പൊട്ടിത്തെറിച്ചതായുള്ള റിപ്പോർട്ടുകൾ പുറത്തുവന്നത് . ആന്ധ്രാപ്രദേശിലായിരുന്നു സംഭവം . പാൻറ്സിൻറെ പോക്കറ്റിലിരുന്നാണ് ഫോൺ പൊട്ടിത്തെറിച്ചത് . സംഭവത്തിൽ ഉടമക്ക് പൊള്ളലേറ്റിരുന്നു . ഉടനടി തന്നെ ഈ വാർത്തയിൽ ഫോൺ നിർമ്മാതാക്കളായ ഷവോമി അന്വേഷണം തുടങ്ങി . ഇതിനു ശേഷമാണ് മുന്നറിയിപ്പും ഒപ്പം ന്യായീകരണവുമായി ഷവോമി രംഗത്ത് വന്നിരിക്കുന്നത് . റെഡ്മി നോട്ട് 4 ൻറേതല്ലാത്ത ചാർജറുകൾ ഉപയോഗിക്കാൻ പാടില്ലെന്നാണ് പ്രധാന മുന്നറിയിപ്പ് . ആന്ധ്രയിലെ സംഭവത്തിൽ നടത്തിയ അന്വേഷണത്തിനൊടുവിൽ അപകടത്തിന് കാരണം ഫോണിന് മേൽ അമിത സമ്മർദം ചെലുത്തിയത് മൂലം കവറും ബാറ്ററിയും വളഞ്ഞുവെന്നും സ്ക്രീൻ ഒടിഞ്ഞതിനെ തുടർന്നാണ് തീപിടിത്തമുണ്ടായതെന്നാണ് കമ്പനി വിശദീകരണം . ഇതേസമയം , കൂടുതൽ വിശദാംശങ്ങൾക്ക് അന്വേഷണം വിപുലമാക്കേണ്ടതുണ്ടെന്നാണ് ഷിയോമി പറയുന്നത് . ഉപഭോക്താക്കളുടെ സുരക്ഷക്ക് ഏറ്റവും പ്രാധാന്യം നൽകിയാണ് തങ്ങൾ സ്മാർട്ട്ഫോണുകൾ നിർമിക്കുന്നതെന്നും സകല പരിശോധനകൾക്കും പരീക്ഷണങ്ങൾക്കും ശേഷമാണ് ഓരോ ഫോണുകളും വിപണിയിൽ എത്തിക്കുന്നതെന്നും ഷവോമി പറയുന്നു . ഏതൊരു ഫോൺ ആണെങ്കിലും പാലിക്കേണ്ട ചില മുൻകരുതലുകളുണ്ടെന്നും ഷിയോമി പറയുന്നു . അംഗീകൃത സാങ്കേതിക വിദഗ്ധനെ കൊണ്ടല്ലാതെ , ഒരു കാരണവശാലും സ്വയം ഫോൺ തുറക്കരുതെന്ന് ഷിയോമി മുന്നറിയിപ്പ് നൽകുന്നു . ഇൻബിൽറ്റ് ബാറ്ററി സ്വയം മാറ്റാനോ , ഡിവൈസിന് മേൽ അമിത സമ്മർദം ചെലുത്താനോ പാടില്ല . പാൻറ്സിൻറെ പോക്കറ്റിലിട്ട് വാഹനമോടിക്കുമ്പോൾ ഫോണിൽ കൂടുതൽ സമ്മർദമുണ്ടാകാൻ സാധ്യതയുണ്ട് . ഒപ്പം ഫോൺ വളയാനും സാധ്യതയുണ്ട് . കൂടാതെ അതാത് ഫോണിൻറേതല്ലാത്ത ചാർജറോ മറ്റോ ഉപകരണങ്ങളോ ഉപയോഗിക്കാൻ പാടില്ലെന്നും ഷിയോമി വ്യക്തമാക്കി .


ലോക ഇമോജി ദിനത്തോട് അനുബന്ധിച്ച് ഹിജാബ് ധരിച്ച യുവതിയുടെ ഇമോജി പുറത്തിറക്കിയ ആപ്പിളിന്റെ നടപടിയ്ക്കെതിരെ ട്വിറ്ററിൽ പ്രതിഷേധം . മതവികാരം ഉയർത്തിക്കാട്ടിയുള്ള കമൻ്റുകളോട് കൂടിയാണ് പലരും ഹിജാബ് ഇമോജി ഉൾപ്പെടുത്തിയതിനെതിരെ രംഗത്ത് വന്നിട്ടുളളത് . അനുകൂലിച്ചും പ്രതികൂലിച്ചുമെല്ലാം പ്രതികരണങ്ങളുടെ പ്രവാഹമാണ് ഹിജാബ് ഇമോജിക്ക് ലഭിക്കുന്നത് . 12 പുതിയ ഇമോജികളാണ് ആപ്പിൾ കഴിഞ്ഞ ദിവസം പുറത്തിറക്കിയത് . ഹിജാബ് ധരിച്ച യുവതിയും മുലയൂട്ടുന്ന അമ്മയും താടിക്കാരനുമൊക്കെ ഇമോജികളിൽ ഇടം പിടിച്ചിരുന്നു . ആൻഡ്രോയിഡ് ഉൾപ്പെടെയുള്ള ഓപ്പറേറ്റിങ് സിസ്റ്റങ്ങളിൽ നേരത്തെ തന്നെ ഈ ഇമോജികൾ ലഭ്യമാണ് . ധ്യാനിക്കുന്ന പുരുഷൻ , സോബീസ് , സാൻവിച്ച് , തേങ്ങ , സീബ്ര , ദിനോസർ തുടങ്ങിയവയും കൂട്ടത്തിൽ ഇടം പിടിച്ചിട്ടുണ്ട് . ഐഒഎസ് , മാക് ഒഎസ് . വാച്ച് ഒ എസ് എന്നി പ്ലാറ്റ്ഫോമുകളിലെല്ലാം പുതിയ ഇമോജികൾ ലഭ്യമാകും . ഈ വർഷം അവസാനത്തോടെ ഫോണുകളിൽ ഇമോജികൾ ലഭ്യമായി തുടങ്ങുമെന്ന് ആപ്പിൾ അറിയിച്ചു . വാക്കുകളും ആശയങ്ങളും കൈമാറുന്നതിൽ ഒരു ഇമോജി വഹിക്കുന്ന പങ്ക് വളരെ വലുതാണ് . മെക്സികോ , ബ്രസീൽ , ഇന്തോനേഷ്യ , തായ്ലൻഡ് . യുകെ , സ്പെയിൻ , ഫ്രാൻസ് , ഇറ്റലി ജർമനി തുടങ്ങിയ രാജ്യങ്ങളാണ് ഇമോജി ഉപയോഗിക്കുന്നതിൽ മുന്നിൽ നിൽക്കുന്നത് . ഫേസ്ബുക്ക് മെസഞ്ചർ വഴി മാത്രം ദിവസം 500 കോടി ഇമോജികൾ അയക്കുന്നുണ്ടെന്നാണ് കണക്ക് . തനിക്കും കൂട്ടുകാർക്കും സ്വീകാര്യമായ ഇമോജി തേടികൊണ്ടുള്ള സൌദി പെൺകുട്ടിയുടെ പ്രയത്നം ആണ് ആപ്പിളിൻ്റെ ഹിജാബ് ഇമോജിയ്ക്ക് കാരണമായത് .


കാസ്റ്റിംഗ് കൌച്ച് വിവാദത്തിന് പിന്നാലെ തെലുങ്ക് സിനിമയെ പിടിച്ചുകുലുക്കി ലൈംഗിക വിവാദങ്ങൾ കത്തികയറുകയാണ് . ആദ്യം നടി ശ്രീറെഡ്ഡിയാണ് വിവാദങ്ങൾക്ക് തുടക്കമിട്ടതെങ്കിലും , ഇപ്പോൾ പ്രമുഖ താരങ്ങൾക്കെതിരെ പല ജൂനിയർ നടിമാകും ആരോപണങ്ങളുമായി രംഗത്ത് എത്തുകയാണ് . ഇപ്പോൾ പ്രമുഖ നടൻ ഡോ . രാജശേഖറിനും ഭാര്യയും നടിയുമായ ജീവിത രാജശേഖറിനുമെതിരെ ആരോപണവുമായി സാമൂഹ്യപ്രവർത്തകയായ സന്ധ്യ രംഗത്ത് വന്നു . രാജശേഖരൻറെ ലൈംഗിക ആവശ്യങ്ങൾക്കായി കോളജ് വിദ്യാർത്ഥിനികളെ പ്രലോഭിപ്പിച്ചും ഭീഷണിപ്പെടുത്തിയും ജീവിത ചൂഷണം ചെയ്യുകയുമാണ് ഭാര്യ ജീവിത രാജശേഖർ എന്നാണ് ആരോപണം . ഒരു ചാനൽ ചർച്ചയിലാണ് സന്ധ്യയുടെ വെളിപ്പെടുത്തൽ . കോളജ് വിദ്യാർത്ഥിനികൾക്ക് പുറമെ അമീർപട്ടിൽ താമസിക്കുന്ന ജോലിക്കാരായ സ്ത്രീകളേയും ഇമോഷണൽ ബ്ലാക്ക്മെയ്ലിംഗ് നടത്തി ജീവിത വരുതിയിലാക്കുന്നുണ്ടെന്ന് സന്ധ്യ വെളിപ്പെടുത്തി ഹോസ്റ്റുകളിൽ താമസിക്കുന്ന പെൺകുട്ടികളെ ലൈംഗികതയ്ക്കായി ജീവിത ഉപയോഗിക്കുന്നുണ്ടെന്നും സന്ധ്യ വെളിപ്പെടുത്തി . അതേസമയം സന്ധ്യയുടെ ആരോപണങ്ങളോട് രാജശേഖറോ ജീവിത രാജശേഖറോ പ്രതികരിച്ചിട്ടില്ല .


എസ് വഴി പണം കൈമാറാനുള്ള സർവ്വീസ് ചാർജ്ജുകൾ എസ് . ബി . ഐ പരിഷ്കരിച്ചു . ഇനി മുതൽ 1000 രൂപ വരെ ഇത്തരത്തിൽ അയക്കുന്നതിന് സർവ്വീസ് ചാർജ്ജ് ഈടാക്കില്ല . ചെറിയ തുകയ്ക്കുള്ള പണമിടപാടുകൾ പ്രോത്സാഹിപ്പിക്കുന്നതിന്റെ ഭാഗമായാണ് 1000 രൂപ വരെയുള്ള ഐ . എം . പി . എസ് ഇടപാടുകൾക്ക് സർവ്വീസ് ചാർജ്ജ് പിൻവലിച്ചത് . ഇന്റർനെറ്റ് ബാങ്കിങ് വഴിയും മൊബൈൽ ഫോൺ വഴിയും അതിവേഗത്തിൽ പണം കൈമാറാനുള്ള സംവിധാനമാണ് ഐ . എം . പി . എസ് ( IMPS - Immediate Payment Service ) . സമയ പരിധിയില്ലാതെ എപ്പോൾ വേണമെങ്കിലും രാജ്യത്തെ ഏത് ബാങ്ക് അക്കൌണ്ടിലേക്കും പണം കൈമാറാമെന്നതാണ് ഈ സംവിധാനത്തിന്റെ പ്രത്യേകത . എസ് കൈമാറ്റത്തിന് ഇതുവരെ അഞ്ച് രൂപയും സർവ്വീസ് ചാർജ്ജുമാണ് എസ് . ബി . ഐ ഈടാക്കിയിരുന്നത് . ഇത് എടുത്തുകളയാനാണ് തീരുമാനം . ആയിരം മുതൽ ഒരു ലക്ഷം രൂപ വരെ കൈമാറാൻ ജി . എസ് . ടി ഉൾപ്പെടെ 5.90 രൂപയായിരിക്കും ഇനി ഫീസ് . ടി ഉൾപ്പെടെ 17.7 രൂപയും ഇനി മുതൽ എസ് . ബി . ടി ഈടാക്കും . 18 ശതമാനം ജി . എസ് . ടിയാണ് ഇതിന് ബാധകമാവുക . 1000 രൂപ വരെയുള്ള ഇടപാടുകൾക്ക് ചാർജ്ജ് എടുത്തുകളഞ്ഞത് ചെറിയ തുകകൾ പെട്ടെന്ന് കൈമാറേണ്ടി വരുന്ന ഉപഭോക്താക്കൾക്ക് ആശ്വാസമാണ് .


ആലിയ ഭട്ടിനോടുള്ള തൻറെ പ്രണയം രൺബീർ കപൂർ സ്ഥിരീകരിച്ചത് ഏതാനും ദിവസങ്ങൾക്ക് മുൻപ് മാത്രമാണ് . ഇപ്പോൾ ഇതാ വിവാഹം ഉടൻ തന്നെ ഉണ്ടാകും എന്നും താരം വെളിപ്പെടുത്തിയിരിക്കുന്നു . തൻറെ പുതിയ ചിത്രമായ സഞ്ജുവിൻറെ പ്രൊമോഷൻ പരിപാടിക്കിടയിലാണ് രൺബീറിൻറെ ഈ തുറന്നു പറച്ചിൽ . ബോളിവുഡ് താരം സഞ്ജയ് ദത്തിൻറെ ജീവിതത്തെ ആസ്പദമാക്കി രാജ്കുമാർ ഹിരാനി ഒരുക്കുന്ന ചിത്രമാണ് സഞ്ജു . ഇതിൽ രൺബീർ കപൂറാണ് സഞ്ജയ് ദത്തിൻറെ വേഷം ചെയ്തിരിക്കുന്നത് . ചിത്രത്തിൻറെ പ്രൊമോഷൻ പരിപാടികളുടെ ഭാഗമായി കഴിഞ്ഞ ദിവസം രൺബീർ ആരാധകരുടെ ചോദ്യങ്ങൾക്ക് ട്വിറ്ററിലൂടെ മറുപടി നൽകിയിരുന്നു . ഇതിനിടെയാണ് ഒരു ആരാധകൻ വിവാഹത്തെപറ്റി ചോദിച്ചത് . രൺബീർ എന്നാണ് വിവാഹം കഴിക്കുക എന്ന ചോദ്യത്തിന് ഉടൻ തന്നെ എന്നു പ്രതീക്ഷിക്കുന്നു എന്നാണ് താരം മടുപടി നൽകിയത് . അലിയ ഭട്ടും അടുത്തിടെ രൺബീറുമായുള്ള അടുപ്പത്തെപ്പറ്റിയും വിവാഹത്തെക്കുറിച്ചും മാധ്യമങ്ങളോട് സംസാരിച്ചിരുന്നു . ഇപ്പോൾ വിവാഹം മനസ്സിൽ ഇല്ല . ഇങ്ങിനെയുള്ള കാര്യങ്ങളെപ്പറ്റി ഞാൻ ചിന്തിക്കാറുമില്ല . എന്നാൽ വേണമെന്ന് തോന്നിയാൽ ഏറെ ചിന്തിക്കാൻ നിൽക്കാതെ നേരെ പോയി ചെയ്യുന്നതാണ് എൻറെ രീതി . പെട്ടെന്നാണ് ഞാൻ തീരുമാനങ്ങൾ എടുക്കുക . ഇതായിരുന്നു ആലിയയുടെ മറുപടി . ജീവിതത്തിൽ നല്ല കാര്യങ്ങൾ സംഭിവിക്കുന്നത് ഒട്ടും നിനച്ചിരിക്കാത്തപ്പോൾ ആയിരിക്കണം . ഞാൻ 30 വയസ്സിൽ വിവാഹം കഴിക്കണം എന്ന് ആഗ്രഹിക്കുന്നവർ ഉണ്ടാകാം . എന്നാൽ ഞാൻ ചിലപ്പോൾ അതിനു മുൻപുതന്നെ വിവാഹം കഴിച്ചെന്നും വരാം എന്നും ആലിയ പറഞ്ഞിരുന്നു . ഏതായാലും രൺബീറിൻറെ വെളിപ്പെടുത്തലോടെ അടുത്ത താര വിവാഹം ഉടൻ ഉണ്ടാകുമോ എന്നാണ് ഇരുവരുടേയും ആരാധകർക്ക് അറിയേണ്ടത് .


മലപ്പുറത്തെ കുട്ടികൾക്ക് ഫുട്ബോളിന്റെ തന്ത്രങ്ങൾ പറഞ്ഞുകൊടുക്കാൻ അർജന്റീനയിൽനിന്നുള്ള പരിശീലകരും . വേക് അപ്പ് ഫുട്ബോൾ അക്കാദമിയുടെ ആഭിമുഖ്യത്തിലാണ് പരിശീലനം . 100 കുട്ടികൾക്ക് പരിശീലനം നൽകുന്നു . ഹോസെ ചെർമോണ്ട് , ഫഗുണ്ടോ റോഡ്രിഗസ് എന്നിവരാണ് കുട്ടികൾക്ക് പരിശീലനം നൽകുക . വേക്ക് അക്കാഡമിയുടെ പ്രധാന പരിശീലകൻ ഷാജറുദ്ദീനും കൂടെയുണ്ട് . മറഡോണയുടേയും മെസിയുടേയും നാട്ടിൽനിന്നെത്തിയ ഫഗുണ്ടോ റോഡ്രിഗസും ഹോസെ ചെർമോണ്ടും . യുവേഫ ബി ലൈസൻസ് നേടിയ പരിശീലകരാണ് . നാല് വയസ് മുതൽ 13 വരെയും 14 മുതൽ 18 വയസ് വരെയുമുള്ള രണ്ട് ബാച്ചുകളായി കുട്ടികളെ തിരിച്ചാണ് പരിശീലനം നൽകുന്നത് . കാൽപ്പന്ത് കളിയുടെ ലാറ്റിനമേരിക്കൻ പെരുമ പഠിക്കാൻ ഇവർക്ക് കീഴിലുള്ളത് 100 കുട്ടികൾ . മലപ്പുറം കോട്ടപ്പടി സ്റ്റേഡിയത്തിലാണ് നിലവിൽ പരിശീലനം . ജില്ലയിൽ കൂടുതൽ സ്ഥലങ്ങളിൽ കുട്ടികൾക്ക് പരിശീലനം നൽകാനുള്ള തയ്യാറെടുപ്പിലാണ് വേക് അപ്പ് അക്കാദമി .


ഇത്തരം ശക്തികളുടെ രാഷ്ട്രീയ വളർച്ച താൽകാലികം മാത്രമാണ് . മാത്രമല്ല ഇപ്പോൾ ആയുധം കൊണ്ടാണ് അവർ മറുപടി പറയുന്നതെന്നും അദ്ദേഹം പറഞ്ഞു . രാജ്യത്തെ മുഴുവൻ കാവി പുതപ്പിയ്ക്കാമെന്ന സ്വപ്നം നടക്കാൻ പോകുന്നില്ലെന്നും ഇത് കുറച്ചുകാലം മാത്രം നിലനിൽക്കുന്ന പ്രതിഭാസമാണെന്നും കമൽ ഹാസൻ എഴുതുന്നു . പെരിയാറിൻറെ സാമൂഹ്യപരിവർത്തനത്തെക്കുറിച്ചും ബിജെപി തമിഴ്നാട്ടിലേയ്ക്ക് നുഴഞ്ഞുകയറാൻ ശ്രമിയ്ക്കുന്നതിനെക്കുറിച്ചുമായിരുന്നു പിണറായിയുടെ ചോദ്യങ്ങൾ . സാമൂഹിക നീതി നിലനിർത്തുന്നതിൽ തമിഴ്നാട് വീണ്ടും മാതൃക കാണിക്കുകയാണ് . ഇതിന് തമിഴ്നാടിന് വഴി കാണിച്ച കേരളത്തെ താൻ അഭിനന്ദിക്കുന്നുവെന്നും അദ്ദേഹം കൂട്ടിച്ചേർത്തു . ഹിന്ദു തീവ്രവാദികളെ ചെറുത്ത് തോൽപ്പിക്കുന്നതിൽ കേരളം വഴികാട്ടിയാണ് . സിനിമാ താരങ്ങളെ പോലും ജാതിപറഞ്ഞ് അധിക്ഷേപിക്കുന്നതിലൂടെ എത്രമാത്രം വിഷമാണ് പ്രചരിപ്പിക്കുന്നതെന്ന് മനസ്സിലാകുമെന്നും ബിജെപിയെ പരോക്ഷമായി വിമർശിച്ചുകൊണ്ട് കമൽ ഹാസൻ എഴുതി . ' സത്യമേവ ജയതേ ' എന്ന ആദർശത്തിൽ ഹിന്ദുക്കൾക്ക് വിശ്വാസം നഷ്ടപ്പെട്ടിരിക്കുന്നു . പകരം ആയുധം കൊണ്ടാണ് നേരിടുന്നതെന്നും കമൽഹാസൻ പംക്തിയിലൂടെ അഭിപ്രായപ്പെട്ടു .


ലോകത്തിലെ ഏറ്റവും വലിയ വീഡിയോ പ്ലാറ്റ്ഫോം ആണ് യൂട്യൂബ് . 1 . 9 ബില്ല്യൺ സജീവ ഉപയോക്താക്കൾ യൂട്യൂബിന് ഒരോ മാസവും ഉണ്ടെന്നാണ് കണക്കുകൾ പറയുന്നത് . തങ്ങളുടെ ഉപയോക്താക്കളുടെ മികച്ച അനുഭവത്തിനായി 2019 ജനുവരി 15 മുതൽ പുതിയ മാറ്റത്തിന് ഒരുങ്ങുകയാണ് യൂട്യൂബ് . യൂട്യൂബിൻറെ ഡെസ്ക്ടോപ്പ് പതിപ്പിലെ അനോട്ടേഷൻ സംവിധാനം പൂർണ്ണമായും നിർത്താൻ ഒരുങ്ങുകയാണ് യൂട്യൂബ് . നേരത്തെ 2007ൽ തന്നെ ഉപയോക്താക്കളുടെ താൽപ്പര്യം പരിഗണിച്ച് അനോട്ടേഷൻ പിൻവലിക്കും എന്ന് ഗൂഗിൾ ഉടമസ്ഥതയിലുള്ള യൂട്യൂബ് വ്യക്തമാക്കിയിരുന്നു . ഇതിൻറെ ഫലമായാണ് പുതിയ പ്രഖ്യപനം . യൂട്യൂബിൽ ഒരു വീഡിയോ അപ്ലോഡ് ചെയ്യുമ്പോൾ അതിൻറെ കൂടെ മറ്റ് ലിങ്കുകൾ ലിങ്ക് ചെയ്യാൻ സ്ക്രീനിൽ കാണിക്കാൻ അനോട്ടേഷൻ ഉപകാരപ്രഥമായിരുന്നു . എന്നാൽ ഡെസ്ക്ടോപ്പിൽ ഇത് ചില യൂസർ എൻഗേജ്മെൻറ് പ്രശ്നങ്ങൾ ഉണ്ടാക്കുന്നു എന്നാണ് യൂട്യൂബ് കണ്ടെത്തിയത് . അതിനാൽ ജനുവരി 15 മുതൽ ഇപ്പോൾ ഉള്ള എല്ലാ അനോട്ടേഷനും അപ്രത്യക്ഷമാകും എന്നാണ് യൂട്യൂബ് പറയുന്നത് . എൻറ് കാർഡിലൂടെയും മറ്റും മറ്റ് വീഡിയോകളെ കണ്ടൻറിനുള്ളിൽ പ്രമോട്ട് ചെയ്യാനുള്ള അവസരം ഉണ്ടാകും എന്നും യൂട്യൂബ് വ്യക്തമാക്കുന്നു .


സൂര്യ പ്രതിഫലമില്ലാതെ അഭിനയിക്കാൻ തയ്യാറാകുന്നുവെന്ന് റിപ്പോർട്ട് . കബാലിക്ക് ശേഷം പാ രഞ്ജിത് സംവിധാനം ചെയ്യുന്ന ചിത്രത്തിലായിരിക്കും സൂര്യ പ്രതിഫലം വാങ്ങിക്കാതെ അഭിനയിക്കുക . സൂര്യ നായകനായ ' 24 ' വൻ നഷ്ടം നേരിട്ടിരുന്നു . 75 കോടി മുടക്കി നിർമിച്ച ചിത്രം തമിഴ്നാട്ടിൽ നിന്നു നേടിയത് 22 കോടി മാത്രമാണ് . നിർമ്മാതാവിനു 25 കോടിയോളം രൂപയുടെ നഷ്ടമാണ് ഉണ്ടായത് എന്നാണ് റിപ്പോർട്ട് . സിനിമയുടെ വിതരണക്കാരനായ ഞ്ജാനവേൽ ഇക്കാര്യം സൂര്യയുടെ ശ്രദ്ധയിൽപ്പെടുത്തിയിരുന്നു . ' 24 ' ന്റെ നഷ്ടം നികത്താൻ വേണ്ടിയാണ് സൂര്യ അടുത്ത സിനിമയിൽ പ്രതിഫലം വാങ്ങിക്കാതെ അഭിനയിക്കുന്നതെന്നാണ് റിപ്പോർട്ട് . ചിത്രം റിലീസ് ചെയ്ത ശേഷം ലാഭത്തിന്റെ ഒരു ഭാഗം മാത്രം വാങ്ങിക്കാനാണ് സൂര്യയുടെ തീരുമാനം .


ഇന്ത്യൻ ക്രിക്കറ്റിന് എക്കാലത്തും പ്രിയപ്പെട്ട താരമാണ് വിവിഎസ് ലക്ഷ്മൺ . വെരി വെരി സ്പെഷൽ എന്ന് ആരാധകർ സ്നേഹത്തോടെ വിളിക്കുന്ന മുൻ ഇന്ത്യൻ താരത്തിൻറെ 43 - ാം ജന്മദിനത്തിൽ സഹതാരം സച്ചിൻ ടെൻഡുൽക്കറുടെ ആശംസയും വെരി വെരി സ്പെഷൽ ആയിരുന്നു . റൺമല തീർക്കുന്ന വിവിഎസ് ലക്ഷമണിൻറെ ബാറ്റിംഗിന് പിന്നിലെ രഹസ്യം മാസ്റ്റർ ബ്ലാസ്റ്റർ വെളിപ്പെടുത്തി . ബാറ്റിംഗിനിറങ്ങും മുമ്പ് കുളിക്കുന്നതും ആപ്പിൽ കഴിക്കുന്നതുമാണ് ലക്ഷ്മണിൻറെ റൺവേട്ടക്ക് പിന്നിലെ കരുത്തെന്നാണ് സച്ചിൻ അഭിപ്രായപ്പെട്ടത് . 2001ൽ സ്റ്റീവ് വോയുടെ കരുത്തരായ ഓസീസിനെതിരെ ഈഡൻ ഗാർഡനിൽ നേടിയ 281 റൺസ് ടെസ്റ്റ് ക്രിക്കറ്റിലെ മികച്ച ഇന്നിംഗ്സായാണ് വിലയിരുത്തപ്പെടുന്നത് . ലക്ഷ്മണിൻറെയും രാഹുൽ ദ്രാവിഡിൻറെയും 376 റൺസ് കൂട്ടുകെട്ടിൽ 171 റൺസിന് ഇന്ത്യ വിജയിച്ചിരുന്നു . ടെസ്റ്റിൽ 134 മത്സരങ്ങളിൽ നിന്ന് 8781 റൺസ് നേടിയിട്ടുള്ള ലക്ഷ്മൺ ഓസീസിൻറെ പേടിസ്വപ്നമായിരുന്നു . രണ്ട് ഇരട്ട സെഞ്ചുറിയടക്കം 3000ലധികം റൺസാണ് ലക്ഷ്മണൻ ഓസീസിനെതിരെ നേടിയിട്ടുള്ളത് . എന്നാൽ മികച്ച താരമായി വിലയിരുത്തപെട്ടിട്ടും ഒരു ലോകകപ്പ് മത്സരം പോലും കളിക്കാൻ താരത്തിന് അവസരം ലഭിച്ചില്ല . പിറന്നാൾദിനത്തിൽ വിവിഎസിന് ആശംസകളുമായി നിരവധി ക്രിക്കറ്റ് താരങ്ങൾ രംഗത്തെത്തി .


രാജ്യത്ത് ജൂലൈ മുതൽ ചരക്കുസേവന നികുതി നടപ്പിലാക്കാനിരിക്കെ കേരളത്തിനും ആനുകൂല്യം ലഭിയ്ക്കുമെന്ന് ധനമന്ത്രി തോമസ് ഐസക് . നികുതി വരുമാനത്തിൽ 20 ശതമാനം വർധനവാണ് ചരക്കുസേവന നികുതി പ്രാബല്യത്തിൽ വരുന്നതോടെ കേരളത്തിനുണ്ടാവുക . കേരളത്തെപ്പോലുള്ള ഉപഭോക്തൃ സംസ്ഥാനത്ത് ചരക്കുസേവന നികുതി പ്രാബല്യത്തിൽ വരുന്നത് നികതി വരുമാനത്തിൽ വലിയ വർധനവുണ്ടാക്കും , ഇത് ബിസിനസ് സുതാര്യമാക്കാനും സഹായിയ്ക്കും . ഈ നികുതി സംവിധാനം അഴിമതി കുറയ്ക്കുന്നതിന് സഹായിക്കുമെന്നും തോമസ് ഐസക് ചൂണ്ടിക്കാണിയ്ക്കുന്നു . എന്നാൽ ഉപഭോക്താക്കൾക്കുള്ള പ്രയോജനം നികുതി പ്രാബല്യത്തിൽ വന്നതിന് ശേഷം മാത്രമേ നിർണയിയ്ക്കാൻ കഴിയുകയുള്ളൂവെന്നും ധനമന്ത്രി പറയുന്നു . അടുത്ത ധനകാര്യ ബില്ലിൽ കേരളം ചരക്കുസേവന ബിൽ അവതരിപ്പിക്കുമെന്ന് ധനകാര്യമന്ത്രി തോമസ് ഐസക് വ്യക്തമാക്കി . ഗ്രാസഭകൾ സംഘടിപ്പിച്ച് പദ്ധതികളും പ്രമേയങ്ങളും അവതരിപ്പിക്കാൻ ജില്ലാ കളക്ടർമാർക്ക് നിർദേശം നൽകിയ നീതി ആയോഗിന്റെ നീക്കത്തെ തോമസ് ഐസക് ശക്തമായി വിമർശിച്ചിരുന്നു . ഇത് അധികാര വികേന്ദ്രീകരണത്തിന്റെ തത്വങ്ങൾക്കും രാജ്യത്തിന്റെ സംയുക്തമായ കാര്യങ്ങൾക്കും എതിരാണെന്നായിരുന്നു അദ്ദേഹത്തിന്റെ വാദം . ഗ്രാമസഭകൾ തദ്ദേശ സ്ഥാപനങ്ങളുടെ ഭാഗമാണെന്നും അതിനാൽ നീതി ആയോഗ് ഉത്തരവ് പിൻവലിക്കണമെന്നുമായിരുന്നു അദ്ദേഹം ഉന്നയിച്ച ആവശ്യം .


നൂറു രൂപയ്ക്കുള്ളിൽ ഒതുങ്ങുന്ന മൂന്ന് പ്രീപെയ്ഡ് ഓഫറുകൾ അവതരിപ്പിച്ച് ഏയർടെൽ . ഇത് പ്രകാരം 9 രൂപ , 59 രൂപ , 93 രൂപ റീചാർജുകൾ ചെയ്യുന്നവർ നിശ്ചിത ഡാറ്റ ആനുകൂല്യത്തിന് പുറമേ . വോയ്സ് കോൾ , എസ്എംഎസ് ആനുകൂല്യങ്ങളും ലഭിക്കും . ഏയർടെൽ 9 രൂപ റീചാർജിൽ ഒരു ദിവസത്തേക്ക് 100 എംബി 3ജി , അല്ലെങ്കിൽ 4ജി ഡാറ്റ ലഭിക്കും . ആ ദിവസം വോയ്സ് കോളുകൾ പൂർണ്ണമായും സൌജന്യമായിരിക്കും . ഒപ്പം 100 എസ്എംഎസുകളും ഫ്രീയായി ലഭിക്കും . ഇത് ഏത് റീചാർജ് പാക്കേജിന് ഒപ്പം ആഡ് ഓൺ ആയിട്ടും ഉപയോക്താവിന് ഉപയോഗിക്കാം . 59 രൂപയുടെ റീചാർജിൽ ഏഴ് ദിവസത്തേക്ക് 500 എംബി 3ജി അല്ലെങ്കിൽ 4ജി ഡാറ്റ ദിവസവും ലഭിക്കും . വോയ്സ് കോൾ ഫ്രീ ആയിരിക്കും . 100 എസ്എംഎസും ലഭിക്കും . ആഡ് ഓൺ ആയി ഈ പാക്കേജ് നിലനിർത്താൻ സാധിക്കില്ല എന്നാണ് വിവരം . അതേ സമയം 93 രൂപയുടെ പുതിയ ഓഫറിൽ 1 ജിബി ഡാറ്റയാണ് ലഭിക്കുന്നത് . 10 ദിവസത്തേക്കാണ് ഇത് . ഇതിന് ഒപ്പം ദിവസം 100 എസ്എംഎസ് ആൺലിമിറ്റഡ് കോൾ എന്നിവയുണ്ട് . ഇതേ ഓഫർ 28 ദിവസത്തെ കാലാവധിയിൽ തിരഞ്ഞെടുത്ത ഉപയോക്താക്കൾക്ക് ഏയർടെൽ നൽകുന്നുണ്ട് . അതേ സമയം അധിക ഡാറ്റ ഉപയോഗിക്കാത്ത ഉപയോക്താക്കൾക്കായി ഏയർടെൽ 999 രൂപയുടെ ഓഫർ ഒരുക്കുന്നതായി റിപ്പോർട്ട് വരുന്നുണ്ട് . ഇത് പ്രകാരം ഒരു വർഷത്തെ സമയ പരിധിയിൽ വോയ്സ് കോൾ , എസ്എംഎസ് , മാസം 1ജിബി ഡാറ്റ എന്നിവ ലഭ്യമാകും എന്നാണ് റിപ്പോർട്ട് . ഇത്തരത്തിലുള്ള ഒരു ഓഫർ കഴിഞ്ഞ ദിവസം ബിഎസ്എൻഎൽ പ്രഖ്യാപിച്ചിരുന്നു .


ഡിയേഗോ മറഡോണയോ , ലിയോണൽ മെസിയോ . . ? ഇവരിൽ ആരാണ് കേമൻ എന്നുള്ള ചോദ്യത്തിന് പലപ്പോഴും ഉത്തരം കിട്ടാറില്ല . എന്നാൽ ബ്രസീലിയൻ ഫുട്ബോൾ ഇതിഹാസം സീക്കോയ്ക്ക് ഇക്കാര്യത്തെ കുറിച്ച് വ്യക്തമായ ഉത്തരമുണ്ട് . അദ്ദേഹം പറയുന്നു മെസിയേക്കാൾ കേമനായിരുന്നു മറഡോണ എന്നതാണ് . അതിന് പിന്നിൽ സീക്കോയ്ക്ക് വ്യക്തമായ കാരണവുമുണ്ട് . അർജന്റീനയ്ക്ക് ഒരു കിരീടം പോലും നേടിക്കൊടുക്കാൻ സാധിച്ചില്ലെന്ന ഒറ്റ കാരണമാണ് മെസിയെ മാറ്റി നിർത്താൻ കാരണം . ഫുട്ബോൾ ജീവിതത്തിന്റെ ഏറ്റവും ഉന്നതിയിൽ മറഡോണ മെസിയെക്കാൾ മികച്ച കളിക്കാരനായിരുന്നെന്നാണ് സീക്കോ പറഞ്ഞത് . മറഡോണ കളിച്ചത് പലപ്പോഴും അദ്ദേഹത്തെ മാൻ മാർക്ക് ചെയുന്ന കാലഘട്ടത്തിൽ ആയിരുന്നുവെന്നും സീക്കോ കൂട്ടിച്ചേർത്തു . കഴിഞ്ഞ 10 വർഷത്തിലധികമായി ബാഴ്സലോണക്ക് വേണ്ടി ഗോളടിച്ചു കൂട്ടിയ മെസിക്ക് അർജന്റീനയുടെ കൂടെ ഒരു ലോകകപ്പ് എന്ന സ്വപനം നടന്നിരുന്നില്ല . അതെ സമയം മറഡോണ ഒരു തവണ ലോകകപ്പ് ജേതാവും മറ്റൊരു തവണ അർജന്റീനയുടെ കൂടെ റണ്ണേഴ്സ് അപ്പ് കൂടിയായിരുന്നു .


ജിയോ സിം ഇപ്പോഴും പലരുടേയും സ്വപ്നമായിത്തന്നെ അവശേഷിക്കുകയാണ് . അത്രയേറെ ആവശ്യക്കാരാണ് രംഗത്തുള്ളത് . സിം കിട്ടിയവരാകട്ടെ ആക്ടിവേഷൻ ആകാതെ കാത്തിരുന്ന് മുഷിയുകയാണ് . Read Also : ജിയോ തരുന്നത് ' ഫ്രീ ' അല്ല മക്കളേ . . . മുട്ടൻ പണിയാണ് ! ! ! സത്യം അറിഞ്ഞാൽ ഞെട്ടിപ്പോകും എന്തായാലും ഡാറ്റ ഉപഭോക്താക്കൾക്ക് വലിയ സന്തോഷമാണ് . നല്ല സ്പീഡ് ഉണ്ട് , പിന്നെ ജിയോയുടെ ആപ്പുകൾ നൽകുന്ന സേവനങ്ങളും കൊള്ളാം . കാര്യങ്ങൾ ഇങ്ങനെയൊക്കെ ആണെങ്കിലും മുകേഷ് അംബാനി പലകാര്യങ്ങളും ഉപഭോക്താക്കളിൽ നിന്ന് മറച്ചുവച്ചിരിക്കുകയാണ് . ജിയോയുടെ വിശദമായ താരിഫ് പ്ലാനുകൾ വായിച്ചാൽ തന്നെ ഇക്കാര്യത്തിൽ ചില സത്യങ്ങൾ മനസ്സിലാകും .


ദക്ഷിണാഫ്രിക്കയ്ക്കെതിരായ അഞ്ചാം ഏകദിനത്തിൽ കൂറ്റൻ സ്കോറിലേക്ക് കുതിക്കുകയായിരുന്ന ഇന്ത്യയ്ക്ക് തടയിട്ടത് പരാജയപ്പെട്ട മധ്യനിരയാണ് . ദീർഘ ഇന്നിംഗ്സുകൾ കളിച്ച് പരിചയമുള്ള കോലിയും രഹാനെയും 23 റൺസുകളുടെ വ്യത്യാസത്തിൽ പുറത്തായത് ഇന്ത്യൻ സ്കോറിങിനെ ബാധിച്ചു . പിന്നാലെ ഗോൾഡൺ ഡക്കായി കൂറ്റനടിക്കാരൻ ഹർദിക് പാണ്ഡ്യ മടങ്ങിയതോടെ മികച്ച സ്കോറെന്ന സ്വപ്നം ടീം ഉപേക്ഷിച്ചു . പരമ്പരയിൽ ഒരിക്കൽ കൂടി പരാജയപ്പെട്ട പാണ്ഡ്യ ആദ്യ പന്തിൽ ലുങ്കി എങ്കിടിക്ക് മുന്നിൽ അടിയറവ് പറയുകയായിരുന്നു . ഇതിഹാസ ഓൾറൌണ്ടർ കപിൽ ദേവുമായി താരതമ്യം ചെയ്യുപ്പെടുന്ന പാണ്ഡ്യ പരമ്പരയിൽ ദയനീയ പരാജയമാണ് കാഴ്ച്ചവെക്കുന്നത് . കേപ്ടൌൺ ടെസ്റ്റിൽ 93 റൺസെടുത്തതിന് ശേഷമുള്ള ഒമ്പത് ഇന്നിംഗ്സുകളിൽ ആകെ 52 റൺസാണ് പാണ്ഡ്യയുടെ സംഭാവന . അതേസമയം ഏകദിന പരമ്പരയിലെ അഞ്ച് മത്സരങ്ങളിൽ വെറും 26 റൺസേ അടിച്ചെടുക്കാനായുള്ളൂ . 14 ആണ് പരമ്പരയിൽ താരത്തിൻറെ ഉയർന്ന സ്കോർ . അഞ്ചാം ഏകദിനത്തിൽ വന്നതിനേക്കാൾ വേഗത്തിൽ മടങ്ങിയ പാണ്ഡ്യയെ സമൂഹമാധ്യമങ്ങളിൽ ആരാധകർ വെറുതെ വിട്ടില്ല . കൂടുതൽ ആരാധകരും പൊങ്കാലയിട്ടത് പാണ്ഡ്യയുടെ ഹെയർ സ്റ്റൈലിനാണ് . തലയിൽ നീലപ്പൊൻമാനിൻറെ മാതൃകയിലുള്ള പാണ്ഡ്യയുടെ ഹെയർ സ്റ്റൈൽ നേരത്തെ ശ്രദ്ധ നേടിയിരുന്നു .


മൊത്ത ആഭ്യന്തര ഉത്പാദനത്തിൽ ഫ്രാൻസിനെ പിന്തള്ളി 2017ൽ ഇന്ത്യ ലോകത്തെ ഏറ്റവും വലിയ ആറാമത്തെ സാമ്പത്തിക ശക്തിയായി . ലോകബാങ്കിൻറെ റിപ്പോർട്ടിലാണ് ഈ കാര്യം പറയുന്നത് . ഇന്ത്യയുടെ മൊത്ത ആഭ്യന്തര ഉത്പാദനം 2.597 ലക്ഷം കോടി ഡോളറും ഫ്രാൻസിൻറെത് 2.582 ലക്ഷം കോടി ഡോളറുമാണെന്ന് ലോക ബാങ്ക് പറയുന്നു . ഉത്പാദന മേഖല കാഴ്ചവച്ച വളർച്ചയും ഉപഭോക്തൃ ചെലവിലുണ്ടായ ഉണർവുമാണ് കഴിഞ്ഞവർഷം ഇന്ത്യയുടെ നേട്ടത്തിന് വഴിതെളിച്ചത് . 2018 - 19ൽ 7.5 ശതമാനം ജി . ഡി . പി വളർച്ച പ്രതീക്ഷിക്കുന്ന ഇന്ത്യ 2018ൽ ബ്രിട്ടനെ പിന്നിലാക്കുമെന്നും റിപ്പോർട്ടിലുണ്ട് . നിലവിൽ ഇന്ത്യൻ ജി . ഡി . പിയേക്കാൾ 2,500 കോടി ഡോളറിന് മുന്നിലാണ് ബ്രിട്ടൻറെ മൊത്ത ആഭ്യന്തര ഉത്പാദനം . 2024ഓടെ ജർമ്മനിയെ പിന്നിലാക്കി നാലാം സ്ഥാനവും ഇന്ത്യ നേടുമെന്നാണ് റിപ്പോർട്ടിലെ അനുമാനം . 2024ൽ ജർമ്മനിയേക്കാൾ 400 കോടി ഡോളറിൻറെ മാത്രം വർദ്ധനയുമായി 4.2 ലക്ഷം കോടി ഡോളറായിരിക്കും ഇന്ത്യയുടെ മൊത്ത ആഭ്യന്തര ഉത്പാദനം . 134 കോടിയാണ് ഇന്ത്യയിലെ ജന സംഖ്യ . ഫ്രാൻസിന്റെ ജനസഖ്യ 6.7 കോടിയാണ് . 1964 ഡോളറാണ് ഇന്ത്യയുടെ ആളോഹരി വരുമാനം . ഫ്രാൻസിൻറെത് ഇന്ത്യൻ ആളോഹരി വരുമാനത്തേക്കാൾ 20 മടങ്ങാണ് . ബ്രിട്ടൻറെ ആളോഹരി വരുമാനം 42,515 ഡോളർ . ജിഡിപിയുടെ കാര്യത്തിൽ ആദ്യത്തെ അഞ്ച് രാജ്യങ്ങൾ ഇവയാണ് . ഒന്നാം സ്ഥാനത്ത് അമേരിക്കയാണ് , ചൈന രണ്ടാം സ്ഥാനത്താണ് , ജപ്പാൻ മൂന്ന് , ജർമ്മനി നാല് , ബ്രിട്ടൻ അഞ്ച് എന്നിങ്ങനെയാണ് പട്ടിക . അമേരിക്കയുടെ ജി . ഡി . പി 19 ലക്ഷം കോടി ഡോളറും ചൈനയുടേത് 12 ലക്ഷം കോടി ഡോളറുമാണ് .